
joten Rainbow Arts/dS.Gold pelaa venäläis¬ 
tä rulettia julkaistessaan pelin pienten kos¬ 
meettisten muutosten ja uuden nimen tur¬ 
vin. Tuskin kuitenkaan saamme nauttia uu¬ 
desta pelimaailman L.A. Law -jaksosta, sillä 
virallinen R-type on jo.kauan sitten pumpan¬ 
nut potentiaalisten ostajien taskut tyhjiksi ja 
joystick-kätösen maitohappojen puolelle. 
Onko Denaris sitten näiden kulissien takais¬ 
ten kädenvääntöjen arvoinen, se onkin jo 
toinen juttu. 



Pelissä lennetään oikealta vasemmalle sk- 
rollaavassa maisemassa, ammutaan kaik¬ 
kea vastaantulevaa, keräillään lisäaseita ja 
tason lopussa otetaan mittaa tosi ilkeästä 
hirviöstä (toivottavasti leukaluusi ei nyrjähtä¬ 
nyt haukottelusta). R-typen kolikkoversiossa 
puhki kulutettu perusidea on vedetty niin 
överiksi kuin mahdollista, eli ruutu on tun¬ 


gokseen asti täynnä toinen toistaan mieliku¬ 
vituksellisempia hirviöitä ja tasoituksen 
vuoksi pelaajalla on mahdollisuus rakentaa 
aivan tajuttoman tuhovoimainen arsenaali 
aseistusta. Samaa hillitöntä tunnelmaa De- 
nariskin tavoittelee, mutta onnistuu siinä 
vain ajoittain, sillä se turvautuu hieman liian 
usein vanhaan kasibittiseen kaavaan, eli että 
tarjoillaan yksi hirviö tai yksi hyökkäysaalto 
kerrallaan. 

Jos unohdetaan (väistämättömät) vertai¬ 
lut R-typeen, niin ei voi muuta kuin onnitella 
tekijöitä ammattitaitoisesta työstä. Pelatta¬ 
vuus on viilattu pilkulleen sopivaksi, grafii¬ 
kalla ja äänillä mässäillään iloisesti (vaikka 
kyllä Amigan rahkeet toki parempaankin 
riittäisivät) ja pelissä on muutenkin rutkasti 
aitoa kolikkopelin tuntua. Ainoa minua är¬ 
syttänyt piirre on pelistä löytyvät sikamaisen 
tiukat tilanteet, joita on aivan mahdoton sel¬ 
vittää ensimmäisellä tai edes toisella kerral- 

la, kuten mönkiäiset, jotka hyppivät silmille 
kahdesta suunnasta valon nopeudella, mut¬ 
ta sehän kuuluu erottamattomasti ammus- 
kelupelin luonteeseen. 

Denaris saa omaperäisyydestä nolla pis¬ 
tettä sekä erikoismaininnan "vuosikymme¬ 


nen rohkein rip-off’, mutta se on lajityyppin- 
sä parhaita ja kuuluu ehdottomasti shoo- 
teem up spesialistiksi aikovan laajaan oppi¬ 
määrään. 


Testattu: 

Grafiikka: 

Äänet: 

Kiinnostavuus: 

Yleisarvosana: 


Amiga 

9 

9 

8 


Jukka Tapanimäki 


U.S. Gold 


Amiga, ST, C-64, Spe, Ams, Amiga, IBM 


The Deep 

Meren pohjasta löytyy muutakin kuin öljyä, 
PCB:tä ja ydinjätettä, nimittäin sukellusvenei¬ 
tä, ohjussiiloja ja lisää sukellusveneitä. Ei, 
nyt ei ole kyse Ruotsin armeijan uusimmas¬ 
ta pressitiedotteesta vaan pelistä nimeltä 
The Deep. 

Pelissä ruutu vierii raukeasti oikealta va¬ 
semmalle pelaajan ohjaillessa ruudun yläo¬ 
sassa laineilla kepeästi kelluvaa paattiaan ja 
kylvää syvyyspommeja alapuolella parveile¬ 
vien CJ-veneiden niskaan. Välillä poimitaan 
pintaan pulpahtava poiju ja otetaan koppi 
kun paikalle ilmestyvä helikopteri heittää ka¬ 
maa kannelle. Jonkin matkaa nylkytettyään 
viritys pysähtyy ja peli etenee vasta kun on 
käyty sukelluskellon avulla noutamassa 
pohjalla lojuva mikä lie vilkkuva möykky. 



Vaihtelun vuoksi tuhottavaksi tarjotaan 
muutakin kuin tylsiä pieniä sukellusveneitä, 
esimerkiksi suuren suuri sukellusvene 
(kuusnelkussa se tosin näyttää lähinnä ruos¬ 
tuneelta hylyltä), jonka ohjussiilot on muo¬ 
kattava harmittomaksi ydinjätteeksi. 

The Deepin perusidea ei kanna vaan ka¬ 


lahtaa pohjaan kuin vuotava optimistijolla. 
Simppeleitä pomminpudotuspelejä on tehty 
jo kotimikrojen esihistoriallisina aikoina eikä 
auta vaikka sitä kuinka peittelisi teknisillä in¬ 
novaatioilla. Vauhdin puuttuessa tilalla pitäi¬ 
si olla joko runsaasti vaihtelua tai aivoja työl¬ 
listävää toimintaa, mutta ensin mainittua 
löytyy vain teoriassa, jälkimmäistä ei lain¬ 
kaan. Edes pelin grafiikka ei anna aihetta 
kunnialaukauksiin. Onhan se kovasti väri¬ 
kästä, mutta ärsyttävän suttuista. Täten eh¬ 
dotankin että pelin uudeksi nimeksi anne¬ 
taan The Dip. 

Testattu: C-64 

Grafiikka: 6 

Äänet: 1 

Kiinnostavuus: 5 

Yleisarvosana: 

Jukka Tapanimäki 


aS.Gold 


C-64, Ams, Spe 


Chicago 30’s 

Alkuodotukset eivät todellakaan olleet suu¬ 
ret: kannessa heiluu noin 14-vuotiaan näköi¬ 
nen pojankloppi heiluttamassa itseään 
isompaa konepistoolia. Takakannessa sen¬ 
tään mainitaan, että pelaaja kontrolloi hah¬ 
moa, jonka nimi on Elliott. Se sentään nosti 
odotuksia, Lahjomattomat kun oli mielestä¬ 
ni hyvä elokuva. Pelin nimi ei kuitenkaan 
ollut Lahjomattomat. Säästääköhän 
Ci.S.Gold lisenssiä jotain toista peliä varten? 

Kuitenkin, käsi hamusi disketin kotelosta 
ja pläjäytti sen levariin. Siinä samassa silmä 
löysi kotelosta jotain silmiin-autsl-pistävää. 
Mitämitä? Ohjelmoijaryhmän nimi pisti har¬ 
kitsemaan kaksi kertaa, kannattiko peliä 
edes ladata. Vastuullinen jengi oli espanja¬ 
lainen TopoSoft, jonka aikaisempi peli Mad- 
MixGame oli keskiverto Pacman-klooni. 

Ensimmäinen yritys tuotti vieläkin hir- 
veämmän jälkimaun suuhun, kuin mitä pel¬ 



käsin: painoin tulitusnappulaa ja peli jämäh¬ 
ti! Siinä teille koodauksen ihmeitä. Toisella 
kertaa päästiin sentään jo vauhtiin. Kontrol¬ 
loit siis Chicagossa 1930-luvulla Elliott-ni- 
mistä poliisia, jonka tehtävänä on toteuttaa 
kieltolakia, eli tuhota laittomat viinavarastot. 
Näin siis toteaa ohjekirja. Itseasiassa peli¬ 
hahmo kipittää pitkin vaakasuoraan scrol- 
laavaa maisemaa ja ammuskelee kaikki 
vastaantulijat. Cluuuuurgh! 

Ohjeet eivät anna muuta infoa kuin ontu¬ 


van taustatarinan ja listan näppäimistä, jos 
jostain syystä haluaa pelata näppikseltä. 
Grafiikka ei ole likikään parasta, mitä kuus- 
nepasta pystyy repimään irti, katsokaa vaik¬ 
ka Renegade Ilhsta. Musiikki on niin mitään¬ 
sanomatonta, ettei sitä edes huomaa. Ainoa 
kiva jippo pelissä on se, että pelaajan elä¬ 
mät näkyvät katsojien lukumääränä teatte¬ 
rissa (peli on siis niinkuin elokuva, jota ihmi¬ 
set katsovat) ja aina kun pelaaja kuolee, 
poistuu yksi katsoja. Kummastuttaa miten 
nekin neljä katsojaa ovat alunperin teatteriin 
eksyneet. Vanhaa vitsiä käyttäen voi lopuksi 
todeta, että TopoSoftin uudeksi nimeksi so¬ 
pisi Lahjattomat. 

Testattu: C-64 levy 

Grafiikka: 6 

Äänet: 6 

Kiinnostavuus: 6 

Yleisarvosana: 

Petri Teittinen 


Imageworks 


Amiga, ST, C-64, Spe, Ams, MSX 


Blasteroids 

Eräs ostokimmoke aikoinaan ST:n ostooni 
oli PD-peli Megaroids, joka oli oiva kopio 
wanhasta kunnon Asteroidsista. Sen lisäksi 
hyviä klooneja ovat ST:n Asteroids De Luxe 


(Atari) ja Amigan Space Battle (Anco). Se 
historiasta, uusin Asteroids-peli on nykyto¬ 
dellisuutta. 

Blasteroids on Atarin ajanmukaistettu As¬ 
teroids nykytrendin mukaisesti, joka suosii 
vanhojen klassikoiden uusia versioita. Aluk¬ 
sia ensinnäkin on kolmea kokoluokkaa. Pie¬ 
net sittiäiset ovat ketteriä, mutta omaavat 


vaatimattomat suojat ja tulivoiman. Keskiko¬ 
koinen alus on kaikessa keskinkertainen 
paitsi tulivoimainen, kun taas isoin alus on 
raskaasti suojattu, kohtalaisen tulivoimainen 
mutta sulavaliikkeinen kuin yksijalkainen 
elefantti. Iso alus ja pikku alus voivat kah¬ 
den pelaajan moodissa telakoitua toisiinsa 
ja muodostaa hauskan pikku tykistön. 

Eivätkä asteroidit ole petriä pahempia. 
Harmaat lohkareet vastaavat vanhaa perus- 
asterroidia punaisten ollessa muuten sa¬ 
manlaisia, mutta ne jättävät jälkeensä ener- 
giakristallin, joka kohentaa alusten suojaa 
jos sen onnistuu keräämään. Siniset asteroi¬ 
dit senkun paisuvat osumista, kunnes tar¬ 
peeksi saatuaan alkavat murjottaa ja pysäh¬ 
tyvät. Ja tietysti epälukuinen määrä avaruus- 
hirviöitä ja energiaa imeviä iilimatoja leijuu 
universumin sfääreissä. 

Tuhotut hirviöt jättävät jälkeensä erikois¬ 
aseita, joista suosikkini on ’kuolemankukka’, 
joka toimii täsmälleen samoin kuin esiku¬ 
vansa The Last Starfighterissa. Alus pyörii ja 



ampuu suunnatonta vauhtia, kunnes ruutu 
on tyhjä. Kun kulloisenkin tason kaikki ken¬ 


tät on putsattu, alkaa kuolontango Mucorin 
kanssa. Mucor on vekkuli vihreä löntti, joka 
tuhotaan ampumalla hänen ulokkeensa 
ihan kokonaan pois. 

Blasteroids on hyvägrafiikkainen, hyvä-ää- 
ninen, pelattava kolikkopelikäännös, joka 
on melkein yhtä addiktiivinen kuin Aste- 
roids. Siinä suosituksia tarpeeksi pelille kuin 
pelille. 


Testattu: 

Grafiikka: 

Äänet: 

Kiinnostavuus: 

Yleisarvosana: 


ST, Amiga 
9 
8 
8 


Nnirvi 


Gremlin 


C-64, Spe, Ams, MSX 


Dark Fusion 

Mitä tapahtuu kun keskiverto pelifirma mää¬ 
rää töihin keskiverron ideatiiminsä? Toden¬ 
näköisesti kootaan pakallinen vanhoja ideoi¬ 
ta, sekoitetaan vähän ja vedetään kolme 
korttia. Hämmästyttävän usein tuloksena on 
keskiverto ammuskelupeli. 

Dark Fusionissa kukin taso on jaettu kol¬ 
meen erilaiseen näytökseen. Ensiksi kävel¬ 
lään vaakasuoraan rullaavassa maisemassa 
ja ammutaan. Välillä käväistään ahmaise- 
massa isompi hirviö, joka ensimmäisellä ta¬ 
solla on suora kopio R-Typen matoja sylke¬ 
västä elimestä. Lopuksi lennetään ja ammu¬ 
taan. Matkan varrella luonnollisesti kerätään 



aseistusta. Arsenaalista löytyvät tulitusnäp- 
päintä painamalla ladattava pyssy, ohjuksia 
ja muuta tuttua. 

Pula-ajan aineksista on hankala keittää 
maittavaa soppaa, mutta näin moneen ker¬ 


taan testatuilla aineksilla on lähes mahdo¬ 
tonta epäonnistua. Pelin eri osat tarjoillaan 
helposti sulavina annoksina eivätkä pelilliset 
puutteet aiheuta vatsanväänteitä. Tasoja on 
vaivaiset kolme, mutta niissä on kohtuulli¬ 
sesti pituutta ja vaihtelua. Grafiikkakin on 
maittavan värikästä, joskin kovin spectrum- 
maista tyyliltään. Nälkä lähtee, mutta ravitse- 
vuus onkin jo toinen juttu. Vanhoista ideois¬ 
ta mekaanisesti sekoitettu cocktail ei jaksa 
innostaa. 

Testattu: 

Grafiikka: 

Äänet: 

Kiinnostavuus: 

Yleisarvosana: 


C-64 

8 

6 

5 

*** 

Jukka Tapanimäki 


Artronic 


Amiga 


DNA Warrior 

DNA Warrior jatkaa jälleen kerran vaaka¬ 
suoraan vierivien ampumispelien sarjaa. Tu¬ 
hoaminen on tällä kertaa naamioitu seuraa- 
van tarinan taakse: Nobelisti-professori on 
istuttanut DNA-kierteen ja kasvunlisääjän 
omiin aivoihinsa tarkoituksenaan saavuttaa 
yli-inhimillinen älykkyys. Pahaksi onneksi la¬ 
boratoriossa tapahtuu kaamea räjähdys ja 
professori vaipuu syvään koomaan. Ainoa 
tapa saada professorin arvokkaat tiedot pe¬ 
lastetuksi on pienentää laivaston uusin su¬ 
kellusvene ja ruiskuttaa se professorin ve¬ 
reen. Näin voidaan istuttaa professorin aivoi¬ 
hin kasvun estäjä. 

Pelaajan tehtävänä on ohjata sukellusve¬ 
nettä läpi sokkeloisten verisuonien ja etsiä 
DNA-kierteen palasia. Kuvaruutu vierii kah¬ 



teen suuntaan vakionopeudella 50 pikseliä- 
/sekunti. Jos pelaaja päättää kääntyä takai¬ 
sin, hän saa kiusakseen lentelevät verihiuk- 
kaset. Ilmeisesti kääntyminen on tämän ta¬ 
kia tehty niin vaikeaksi: nappi pohjaan ja 
keppiä taaksepäin viiden sekunnin ajan. 

Peli-idea on sikäli hyvä, että ohjelmoijan 
ei ole tarvinnut suunnitella mullistavia gra¬ 


fiikka-animaatioita. Pelkät tavanomaiset ym¬ 
pyrät ja kulmikkaat riittävät kuvaamaan 
hyökkääviä puna- ja valkosoluja. Grafiikassa 
ei ole siis mitään erikoista. Pelin musiikki ei 
myöskään sävähdytä taidokkailla soinnutuk¬ 
silla tai jumalaisilla soundeilla. Itse asiassa 
musiikin olisi voinut jättää kokonaan pois ja 
laittaa tilalle vaikkapa sydämenlyöntejä. 

Eipä liiemmin innosta DNA Warrior. Koh¬ 
talainen idea on pilattu karmivalla pelatta¬ 
vuudella ja hirveällä grafiikalla. Mielummin 
katselen vaikkapa Pientä suurta seikkailua, 
siinä saman idean ohjaajana on sentään ol¬ 
lut Joe Dante. 

Testattu: Amiga 

Grafiikka: 4 

Äänet: 3 

Kiinnostavuus: 3 

Yleisarvosana: 

Jori Olkkonen 


Gremlin 


ST, Amiga, C-64, Spe, Ams 


Motor Massacre 

Jatkosarjassamme Mad Max kohtaa B-luo- 


kan elokuvat on tapahtunut tähän mennes¬ 
sä seuraavaa: hullu professori on saastutta¬ 
nut maailman riippuvuutta aiheuttavalla ra¬ 
dioaktiivisella ruoalla ja nykyisin huvittaa it¬ 
seään motoroiduilla turnajaisilla, joissa mu- 


tanttiressukat listivät toisiaan. Tarinan san¬ 
karia juttu kiinnostaa sikäli, että proffasta on 
luvattu kivasti käteistä, ja hänet tavoittaa 
vain osallistumalla romuralleihin. 

Löytyy pelistä joitain kelvollisiakin ideoita. 

Pelissä on suurehko kaikkiin suuntiin (nyki¬ 
västi) vierivä kaupunki, jossa voi ajella am¬ 
muskellen vastaantulijoita ja vierailla huol¬ 
toasemilla ajokkiaan varustamassa. Raken¬ 
nusten sisällä voi liikkua jalkaisin sokkelois¬ 
sa, joista löytyy varusteita ja puhdasta ruo¬ 
kaa — joka muuten on ainoa käypä valuut¬ 
ta, sekä tietysti lauma mutantteja, jotka käy¬ 
vät kimppuun vaikka et ole tehnyt niille mi¬ 
tään pahaa. Tarkoituksena on löytää passi 
(vapaaehtoisia on ilmeisesti liikaa), jotta pää¬ 
see osallistumaan suurella areenalla pidettä¬ 
vään motoroituun verilöylyyn. Jos siitä sel¬ 
viää, huristetaan seuraavaan kaupunkiin. 
Kun homman on käynyt läpi muutaman 
kerran, pääsee tekemään tuttavuutta prof¬ 
fan kanssa. 

Peli muistuttaa monessa suhteessa Ori- 
gin Systemsin Auto Duelia, joka puolestaan 
perustuu lautapeliin Car Wars. Aineksia löy¬ 
tyisi ihan kelvolliseen peliin, mutta valitetta¬ 
vasti toteutus on läpeensä amatöörimäistä 



räpellystä. Huoltoaseman valikko vielä me¬ 
nettelee, mutta muuten grafiikka on tylsää 
ja suttuista, musiikkia ja meteliä pelistä ei 
irtoa nimeksikään ja sokkelojaksot voisivat 
aivan hyvin olla Basicilla ohjelmoituja. Pa¬ 
hinta kaikesta on kuitenkin kuusnelosen ka- 
settiversion lataussysteemi. Huoltoasemat ja 
rakennusten sisäosat ladataan erikseen (jäl¬ 


kimmäiset ovat kasetin B-puolella) ja niistä 
poistuttaessa koko homman joutuu lata- 
maan uudelleen A-puolen alusta. Saman 
joutuu tekemään myös tuhouduttuaan, mi¬ 
kä onnistuu vaikkapa odottamalla muuta¬ 
man minuutin polttoaineen loppumista — 
kärry syö bensaa vaikka se ei liikkuisi ja pe¬ 
lissä ei tietenkään ole pause-moodia. 

Motor Massacre on selvästi alun perin 
suunniteltu 16-bittisiä koneita varten ja sel¬ 
laiseksi olisi saanut jäädäkin. Tällaisille väki¬ 
sin tehdyille tusinaversioille sanokaa ystäväl¬ 
lisesti hymyillen ”ei kiitos” ja kiertäkää pelin 
kasettiversio aivan erityisen kaukaa! 

Testattu: C-64 

Grafiikka: 3 

Äänet: 2 

Kiinnostavuus: 2 

Yleisarvosana: 

Jukka Tapanimäki 


Imagine 


Amiga, ST, Ams 


Victoiy Road 


Imagine on nasta pulju. Kun uusi peli ilmes¬ 
tyy ei ikinä tiedä kumman ryhmän tekemä 
se on: niiden huippumiesten vaiko sen on¬ 
nettoman piruparkaleegion. Tällä kertaa on 
röpöryhmä taas päästetty irti tuottamaan 
häpeää Imaginen nimelle. 

Victory Road muistuttaa temaattisesti Ika- 
ri Warriorsia. Ruutu vyöryy vertikaalisesti ja 
maastoon on jätetty erilaista lisäaseistusta. 
Vampyyrit, monipäiset hirviöt ja muut ma¬ 
kaaberit oliot tarjoavat mahdollisuuden ko¬ 
keilla niiden tehoa. 


Mutta ei pidä innostua. Jos ei masennu 
huonoista spriteistä, jotka hukkuvat räi¬ 
keään maaston ja kestää vielä nyppyscrol- 


lauksenkin, saa peli nauttia resetistä viimeis¬ 
tään kun yrittää liikuttaa miestään. Moni 
mielenkiintoinen keskustelu viriää, kun pe¬ 
laajat keskustelevat liikkuuko mies ollen¬ 
kaan (kyllä liikkuu, uskokaa vain!) 

Victory Road yhdistää nollatoteutuksen 
nollapelattavuuteen ja tulos on sitä miltä 
kuulostaakin. 


Testattu: 

Grafiikka: 

Äänet: 

Kiinnostavuus: 

Yleisarvosana: 


ST, Amiga 
6 
7 
5 

Nnirvi 



Mastertronic 


ST, Amiga 


Chase 

ST-Amigan triumfin jatkuessa lienee syytä 
tarkistaa mitä pelivalmistajat tarkoittavat 16- 
bittisellä halpapelillä. 

Disgusmatronit ovat kaapanneet prinses¬ 
sa Chardonnayn ja hänet pitää pelastaa len¬ 
tämällä läpi neljän hiiiirmuisen vaikean ken¬ 
tän. Ensin lennetään läpi meteorimyrskyn ja 
tiputetaan viisi disgusmatronia, sitten pujo¬ 
tellaan pylväiden välistä ja seuraavaksi on¬ 
kin älsän mielenkiintoista lennellä neliöiden 
välistä. Loppujen lopuksi lennetään pylväitä 
täynnä olevan tunnelin läpi ja taas tuhotaan 
viisi disgusetceteraa. Koska koko kierros al¬ 
kaa taas alusta, lienee näin, että prinsessa 



Chardonnay saa alkaa opetella disgusmat- 
ronien kieltä. 

Nopea vektorigrafiikka ei kykene kätke¬ 
mään Chasen peruspuutteita. Aluksen oh- 


jausherkkyydestä puhuessamme ”herkkyys” 
on väärä sana. Sitä katsellessaan moni kivi- 
reki tuntee itsensä akrobaatiksi. Vakavampi 
virhe on pelin perustylsyys ja mielikuvituk¬ 
settomuus. 

Kun kerran vektorigrafiikkaa osaa ohjel¬ 
moida, olisi sen ympärille voinut soluttaa 
pelinkin. Edes budjettitasoisen. 


Testattu: ST 

Grafiikka: 8 

Äänet: 7 

Kiinnostavuus: 6 

Yleisarvosana: 

Nnirvi 


Ocean 


ST,Amiga 


Voyager 


Kun Voyager aikoinaan jatkoi matkaansa 
kauas avaruuteen, kantoi se mukanaan kul¬ 
lattua levyä, joka muun muuassa sisälsi kut¬ 
sun tulla tutustumaan planeetta Maahan. 


Carpenterin elokuvassa Starman ystävällis- 
mieliseltä vierailijalta ensin ammuttiin alus 
alta ja olento itse kävi liki leikkauspöytää. 
Tällä kertaa vierailijat, ilmeisesti elokuvan 


66 


pelit 1989 




























nähneinä, tuhoavat Maan avaruusalukset ja 
alkavat rakentaa Saturnuksen kuihin tuotan¬ 
tolaitoksia lopullista hyökkäystä varten. 

Mutta vähänpä he tietävät, että vielä yksi 
alus on avaruudessa. Se tiputtaa tankin hei¬ 
koimmin puolustetun kuun pinnalle ja tais¬ 
telu ihmiskunnan tulevaisuudesta alkaa. 

Peli-idea Voyagerissa on yksinkertainen: 
joka kuu täytyy puhdistaa vihollisista ja sen 
jälkeen pelastautua emäalukselle ennen 
kuin kuu räjähtää. Monipuolisen tietoko¬ 
neen lisäksi elossapysymistä auttaa kuitten 
pinnalta kerättävissä oleva lisäaseistus ja — 
laitteet. Liituriyksikön löytö antaa tankille kir¬ 
jaimellisesti siivet. Kivoista ideoista mainitta¬ 
koon muun muuassa aluksen tykkitornin 
nosto lentäviä muukalaisia vastaan ja tipu¬ 
tettavat kamerat, jotka on varustettu myös 
laserilla pientä kaukoammuntaa varten. 



Toteutuksellisesti Voyager on virheetön. 
Kun on kylliksi ihastellut kolmiulotteista 
Voyageria, hieno aloitus näyttää tankin tipu¬ 
tuksen kuun pinnalle ja täytetty vektorigra¬ 
fiikka on paitsi hienoa myös nopeaa ja at¬ 


mosfääristä. Sama linja jatkuu itse pelissä. 
Se on yksinkertaisesti taktisesti aivoja ras- 
saavaa, mutta reaktionopeuttakin vaativaa 
ammuskelua aidon tuntuisia vihollisia vas¬ 
taan. Huonointa pelissä on suppea ohjekirja 
ja tallennusmahdollisuuden puuttuminen. 

Kuusnelosen Stellar-7:ää rakastaville peli 
on unelmien täyttymys, mutta muutenkin 
Voyager on yksi niitä pelejä, jotka kuuluvat 
16-bittisen pelikokoelman pakkohankintoi¬ 
hin. Tällaisia pelejä varten minä olen ST- 
Amigani ostanut. 


Testattu: 

Grafiikka: 

Äänet: 

Kiinnostavuus: 

Yleisarvosana: 


ST 

9 

9 

9 

vl f vf# vL* vl/ 

Nnirvi 


Tengen 


Amiga, ST, C-64, Ams, Spe 


Vindicators 

Kaksinpelit ovat aina periaatteessa tervetul¬ 
leita. Vindicators on vanhan klassisen Battle- 
zonen johdannainen, joskin erot ovat selvät 
jo kättelyssä. Vindicators esittää pelikenttän¬ 
sä ja sen asukit suoraan ylhäältä. Ideana on 
ohjata tankkinsa ruudun alareunasta yläreu¬ 
nassa sijaitsevasta ovesta keräten matkan 
varrella polttoainetta ja tähtiä, joiden avulla 
saa lisäaseistusta kenttien välillä. Luonnolli¬ 
sestikaan tämä tälläinen ei tapahdu aivan 
ilman vastusta, joten pelikentältä löytyy 
myös muita tankkeja, tykkitorneja, sähkö¬ 
kenttiä ja miinoja. 

Grafiikasta ei löydy pahaa sanaa sanotta¬ 



vaksi, muttei liiemmin kehujakaan. Tankit 
ovat surkeasti animoituja ja näyttävät enem¬ 
mänkin liukuvan kentän pinnalla, koska te¬ 
laketjuissa ei tapahdu yhtään mitään. Mitä 
voi odottaa, kun pelihalliesikuvassakaan ei 
ole massiivista grafiikkaa? Auraalisesta 


nautinnosta ei voi Vindicatorsien kohdalla 
puhua, sillä jollakin ihmeen konstilla ohjel¬ 
moijat ovat löytäneet jostain mitä tunkkai- 
simmat äänet peliä ehostamaan. Teema- 
musiikki koostuu yhdestä lyhyestä samples- 
ta, jota pyöritetään iljettävässä silmukassa ja 
joka sitäpaitsi kuulostaa nopeutetulta 
Gauntlet-teemalta. Tankkien ohjaus on ensi 
alkuun kinkkistä, koska ohjaus ei yksinker¬ 
taisesti ole looginen (thates illogical, cap- 
tain!). No, kaikkeen tottuu. Kahdestaan ihan 
kiva peli, mutta yksin...ei tule kesää. 

Testattu: Amiga 

Grafiikka: 8 

Äänet: 7 

Kiinnostavuus: 8 

Yleisarvosana: 

Petri Teittinen 


System 3 Amiga, ST, C-64, Ams, Spe 


Dominator 

Peliohjeiden ensimmäisellä sivulla uhotaan, 
että Dominator vie ampumispelit aivan uu¬ 
sille urille. Mielenkiintoinen väite. Luulin että 
ne kaikki on jo kertaalleen tehty. Ladataan- 
pa peli ja tutkitaan löytyykö väitteelle katet¬ 
ta. 

Valvotuissa oloissa suoritettujen tiukkojen 
kliinisten testien jälkeen vastaus on selvä: ei 
löydy. Ensimmäinen taso on pystyyn vierivä 
yritelmä, joka on kauniin näköinen, mutta 
pelaaminen on tosi kökköistä taapertamista, 
kun aluksen onnettomalla hernepyssyllä ei 
edes osu mihinkään. SEQCKillakin pystyy 
parempaan. 



Toisesta tasosta lähtien käytössä on vaa- 
kavieritys ja lisäaseet, joiden tulivoima saa 
suun loksahtamaan auki — haukottelusta. 
Laiskasti ampuvat aseet ja muutama yksin¬ 
kertainen hyökkäysmuodostelma eivät to¬ 


dellakaan synnytä mielikuvaa toiminnalla la¬ 
datusta räiskintäpelistä. Onneksi ohjelmoijat 
ovat sentään tajunneet, että mikään sääntö 
ei pakota aloittamaan pelaamista aina en¬ 
simmäisen tason alusta. Ilmeisesti tämä on 
se suuri keksintö, jonka ympärille peli on 
rakennettu. 

Pelin ainoa mieleen jäävä piirre on taval¬ 
lista värikkäämpi grafiikka. Muuten se on 
läpeensä keskinkertainen shoot-em-up, jon¬ 
ka Delta, Armalyte ja muut vastaavat rökit¬ 
tävät vasemman käden pikkusormella. 

Testattu: C-64 

Grafiikka: 8 

Äänet: 7 

Kiinnostavuus: 4 

Yleisarvosana: sjc 

Jukka Tapanimäki 


Sierra On-Line 


PC, Amiga, ST 


Silpheed 


Silpheed on Sierran seikkailupeleihin tottu¬ 
neelle outo ilmestys. Jokin aika sitten Sierra 
julkaisi kahden japanilaisvesselin suunnitte¬ 
leman robottipelin Thexderin, joka saavutti 


maailmalla suunnattoman suosion vaikka 
peli ei saanutkaan turhia kehuja MikroBI- 
TISSÄ. Silpheed on japsikaksikon uutukai¬ 
nen ja on aivan rehellinen ja suoraviivainen 

ammuntapeli. Tämä on sinänsä uutta, sillä 
PC:tä ei ole liiaksi asti siunattu tuhoamispe- 
leillä. Tämä johtunee osittain siitä, että jokin 
sivu- tai pystysuuntaan vierivä ammuskelu- 
peli on PC:n kovon huomioonottaen kova 
pähkinä purtavaksi. 

Suunnittelijat ovatkin pistäneet koko pe¬ 
rusidean uusiksi siten, että PCilläkään pelin 
toteutus ei ole liian vaikeaa. Tausta ei vieri 
mihinkään, vain alukset viipottavat reunasta 
toiseen. Jottei tämä idea sortuisi vanhoihin 
kliseisiin, on pelialuetta ikäänkuin kallistettu 
kolmiulotteisesti. Vihollisalukset kasvavat tul¬ 
lessaan kohti ruudun alareunaa ja vastaa¬ 
vasti pelaajan oma alus pienenee noustes¬ 
saan kohti yläreunaa. 

Näitä uusia innovaatioita lukuunottamatta 
Silpheed on varsin tavanomainen ammus- 
kelupeli. Tuhoamalla vihollisia saa kerättyä 



kapseleita jotka sisältävät bonuspisteitä, li- 
säaseita, lisäsuojakenttiä ja muuta vastaa¬ 
vaa. Joidenkin kenttien taustana on tavalli¬ 
sen tähtimaiseman sijasta animoitu planee¬ 
tan pinta. Grafiikka on omituista vektorigra¬ 
fiikan ja spritegrafiikan sekoitusta. Ruudulla 


liikkuvat mömmöt vipeltävät vilkkaasti pai¬ 
kasta toiseen kuin spritet ikään, mutta näyt¬ 
tävät olevan vektoreilla tehtyjä. Pääasia että 
homma toimii. 

PC:n yksiääninen äänipiiri ei taaskaan 
hätkäytä, mutta Sieralle tyypilliseen tapaan 
peli tukee joitain musiikkikortteja, jolloin au- 
raalinen nautinto on aivan eri luokkaa kuin 
se korviaraastava piipitys. Silpheed pelaa 
nopeasti ja miellyttävästi, ja onkin kevyesti 
PC:n paras räimimispeli. Se on paljon sa¬ 
nottu se. 


Testattu: 

Grafiikka: 

Äänet: 

Kiinnostavuus: 

Yleisarvosana: 


PC-EGA 

9 

8 

9 


Petri Teittinen 


Microprose/Firebird 


Amiga, ST, C-64, Spe, Ams 


Flying Shark 

Taiton kolikkopeliin perustuva Flying Shark 
jatkaa perinteistä pystysuoraan vierivien am- 
muskelupelien sarjaa. Tällä kertaa tuleen 
viskataan kaksitasoinen lentokone, joka ty¬ 
kittää lentäviä vihollismuodostemia, maassa 
ryömiviä tankkeja, tykkiveneitä ja muuta 
asiaankuuluvan sotaista kalustoa. Kerättävis¬ 
tä ikoneista saa leveämmän luotiryöpyn ja 
tulipalloja, jotka voi vapauttaa pyörimään 
koneen ympärillä. Tason lopussa odottaa 
tietysti muita isompi ja sitkeämpi vastustaja. 

Flying Shark noudattaa ammuskelupe- 
lien peruskaavaa tarjoamatta mitään uutta. 
Esikuvaansa se joka tapauksessa matkii 
varsin tarkasti. Esimerkiksi tankit liikkuvat 
tyylikkäästi palmujen seassa tai ilmestyvät 
rakennusten sisältä aivan kuten kolikkope¬ 



lissäkin. Teknisesti peli tosin jättää paljon 
toivomisen varaa. ST-version sinänsä OK 
vieritys hidastuu Amigassa onnettomaksi 
nylkytykseksi ja tulitus pätkii pahasti, sillä 
ruudulla voi olla kerrallaan vain kolmen lau¬ 
kaukselleen verran ammuksia. Koneella on 
myös ärsyttävä taipumus kadota alhaalla 
reunuksen alle, jolloin on aivan liian help¬ 


poa törmätä vahingossa vihollisen ammuk¬ 
siin. 

Puutteistaan huolimatta peli sentään he¬ 
rätti hetkellistä kiinnostusta, mutta räiskintä¬ 
pelin olisikin oltava todella huono, jotta sitä 
ei viitsisi lainkaan pelata. Flying Sharkista 
kuitenkin puuttuu pelihimon herättävä raivo¬ 
kas tunnelma, jonka Sidewinder, Xenon, 
Silkworm ja monet muut tavoittavat paljon 
vakuuttavammin. Suositellaan vain fanaatti¬ 
sille räiskintäpelin keräilijöille. 


Testattu: 

Grafiikka: 

Äänet: 

Kiinnostavuus: 

Yleisarvosana: 


Amiga, ST 
7 
4 
6 


Jukka Tapanimäki 


Imageworks 


C-64, Amiga 


Phobia 

Kuusnelosesta ja Monty Molesta tunnettu 
peliguru Tony Crowther on jälleen vauhdis¬ 
sa. Tällä kertaa mies on ottanut 16-bittistä 
sarvista ja koodannut itse myös Phobian 
Amiga-version. 

Pelon mestari lordi Phobos on vanginnut 
galaktisen presidentin tyttären ja pitää sulo¬ 
tarta suojissaan auringon kehällä. Pelastus¬ 
partion pelossa Phobos on luonut useita 
planeettoja, jotka sankarin täytyy kiertää läpi 
saavuttaakseen auringon. 

Jokaisella planeetalla on paljon erilaisia 
vihollisia. Sankarin täytyy kerätä sivuttain 
vieriviltä kentiltä voimapillereitä tuhoten sa¬ 
malla erikokoisia hämähäkkejä ja muita 
mönkiäisiä. Jokaisen kentän lopussa on iso 
monsteri, jota täytyy jyntätä olan takaa. Mi¬ 
käli sankari missaa yhdenkin voimapillerin, 
tai häviää kamppailun pääjehua vastaan, 
koko taso on aloitettava alusta. 



Planeetat on nidottu toisiinsa eräänlaisel¬ 
la seittimäisellä verkolla. Pelaaja voi itse vali¬ 
ta reitin, jota pitkin kulkee aurinkoon. Reitti- 
vaihtoehtoja on useita, ja sen takia peliä täy¬ 
tyy pelata useampaan otteeseen ennenkuin 
kaikki tasot on nähty. 

Mullistavana lisänä normaaliin shoot-em- 
uppiin Phobiassa on kaksinpelioptio, jossa 
molemmat pelaajat räiskivät ruudussa yht¬ 
äaikaa. Oivallinen oivallus on myös se, että 


toisen aluksen ampuessa toista ammutun 
voimat lisääntyvät. Näin saadaan aikaan hy- 
perlatinki, jolla voi grillata pahimmatkin vas¬ 
tustajat. 

Kentät eivät todellakaan ole helppoja ja 
parhaiten ne pääseekin läpi pelaamalla ka¬ 
verin kanssa. Yksinpeliä on onneksi helpo¬ 
tettu aluksen tuplausmahdollisuudella. Spa- 
cea painamalla yhdestä tulee kaksi ja tuli¬ 
voima moninkertaistuu. Pahaksi onneksi 
myös viholliset osuvat kaksin verroin pa¬ 
remmin. 

Täydellisestä hyökkäyksen torjumisesta 
kentälle jää lillumaan potikoita, joita kerää¬ 
mällä aluksen ominaisuudet karttuvat. No¬ 
peutta tulee lisää ja tulitus voimistuu sekä 
tuplaantuu hajaantuen sekalaisiin suuntiin. 

Phobian grafiikka on molemmissa ko¬ 
neissa varsin selkeää ja taidolla tehtyä. 
Crowther on ideoinut kenttiin varsin mieli¬ 
puolista grafiikka, vai miltä kuulostaa tappa¬ 
va kostajavesihana? Äänipuoli on sitävastoin 
jäänyt viimeistelemättä: efektit ovat lähinnä 
tavanomaisia ja alkumusiikki Paradroid-tyy- 

lista piipelipaapelia. 

Amiga-version grafiikka on suurempaa 
kuin kuusnelosen. Tämän vuoksi ruutu sk- 
rollaa myös ylös-alas muutaman rivin, jol¬ 
loin pelaaja ei välttämättä näe mitä tulossa 
on. Tämän haitan voi poistaa siirtymällä in- 
terlace-näyttöön, jolloin koko ruutu piene¬ 


nee puolella. 

Aloittelijalle Phobia saattaa tuntua mah¬ 
dottoman vaikealta selvittää. Mutta kun on 
oppinut tietyt liikeradat pelaaminen maistuu 
mansikalta ja peliin on palattava, kunnes 
kaikki radat on tutkittu. 


Testattu: 

Grafiikka: 

Äänet: 

Kiinnostavuus: 

Yleisarvosana: 


C-64, Amiga 
10 
6 
9 


Jori Olkkonen 


Dinamic 


C-64, Amiga, ST 


Navy Moves 

Navy Moves jatkaa Army Movesin espanja¬ 
laiselle Dinamicille antamaa imagoa. Siinä 
missä Army Movesissa köröteltiin jeepillä, 
Navy Moves antaa pelaajalle tuntumaa vesi- 
pelien käytöstä. 

Tehtävänä on etsiä ja tuhota Ci-5544-ydin- 
sukellusvene. Homma jakautuu kahteen 
osaan. Ensin pelaaja turhautuu yrittäessään 
väistellä vedessä lilluvia miinoja, jotka ovat 
niin lähellä toisiaan, että yksikin virheliike 
koituu kohtaloksi. Toinen osa ei ole tippaa¬ 
kaan helpompi: etsi sukellusvene hermeetti¬ 
sestä hallista ja tapa samalla 1200-kiloisia 
merihirviöitä ja mustekaloja. 



Grafiikasta sen verran, että kuusnelonen 
pystyy todellakin parempaan. Antaisivat 
vaan grafiikan sellaisten miesten huoleksi, 
jotka sitä osaavat tehdä. Alkumusiikki sen¬ 
tään on Maniacs of Noisen tekemä, ja siitä 


annankin Navy Movesille edes tuon yhden 
tähtösen. ST-version grafiikka on ihan OK, 
ja ääniefektit samplattuja, mutta peli on 
yhtä ärsyttävän ylivaikea. 

Kyllä peli vaikea saa olla, mutta jos vai¬ 
keus siihen on saatu älyttömän pitkillä ja 
turhauttavan tarkkaa työtä vaativilla radoilla, 
niin jossain on jotain pahasti vialla. Jos ar¬ 
meija-aiheista peliä haette, niin sivuuttakaa 
kaupan hyllyllä oleva Navy Moves inhon 
vääristämin kasvoin. 

Testattu: C-64, ST 

Grafiikka: 3 (7) 

Äänet: 7 (8) 

Kiinnostavuus: 4 (4) 

Yleisarvosana: 

Jori Olkkonen 


Tengen 


Amiga, ST, 


C-64, Spe, Ams 


Xybots 

Gauntlet aikoinaan oli Atarille melkoinen ra¬ 
hasampo, joten sama perusidea täytyi äkkiä 
kierrättää uudelleen kulutukseen. Ja tulos 
on Xybots, jossa robottien valtaama Ko¬ 
mentokeskus (tämä ei ole kannanotto) täy¬ 
tyy vapauttaa. 

Majuri Rock Hardy ja kapteeni Ace Gunn 
mennä vilistävät pitkin kolmiulotteisia käytä¬ 
viä robotteja ammuskellen ja keräillen niin 
rahaa lisäominaisuuksiin kuin avaimia oviin. 

Gauntletista eroten kumpikin pelaaja nä¬ 
kyy omassa ruudussaan, joten he voivat 
seikkailla missä haluavat olematta sitoutu¬ 
neet toisen läheiseen lämpöön. Näyttö tosin 
päivittyy ikävästi kuutio kerrallaan pehmeän 
liukumisen asemasta, mikä kertoo ajan 
hampaan ottamisesta. Grafiikka ei muuten¬ 



kaan ole erikoisen mainittavaa, mutta jäljit¬ 
telee hyvin alkuperäistä. 

Kontrollimetodi puolestaan saa vähem¬ 
män näppärän henkilön itkemään. Fire 
pohjassa/keppi vaakasuuntaan saa kom- 
mandon kääntymään 90 astetta, yleensä 
kesken ammuskelun ja silloin kun siitä on 


eniten haittaa. Kepin nykäisy nappi pohjas¬ 
sa tuottaa zapin, joka kaiken elävän lisäksi 
tuhoaa omaa energiaa. Toisaalta ohjaus- 
emulointi on ainoa mahdollinen kotimikron 
kontrollivälineillä. 

Kuten arvata saattaa on Xybots hauskim¬ 
millaan kaksinpelinä, sillä yksinpeliksi se on 
liian monotoninen pitemmän päälle. Tarkka 
kolikkopelikäännös Xybots joka tapaukses¬ 
sa on ja sen verran erilainenkin, että nousee 
harmaasta shoofem-up-massasta eduk¬ 
seen. 


Testattu: Amiga 

Grafiikka: 8 

Äänet: 7 

Kiinnostavuus: 8 

Yleisarvosana: 

Nnirvi 



pelit 1989 


69 



























URHEILUPELIT 




CI.S. Gold 

C-64, Spe, Ams, ST, Amiga 


Human Killing 
Machine 


Karate- ja tappelupelit ovat alkaneet muo¬ 
dostua ongelmajätteeksi, joiden markkinoin¬ 
nissa kaikki on sallittua. Pelin kannessa ko- 
reilee puukoilla ja dynamiittipötköillä somis¬ 
tettu Schwarzenegger-vartalo, mutta ruudul¬ 
la viuhtoo nynnerön näköinen Thai-nyrkkeili- 
jä, jonka puntissa lukee Korea. Outoa. 

No, joka tapauksessa tämän Kwonin (su- 
kunimeltään epäilemättä Kim) tehtävänä on 
iskeä Igor-miliisiltä hampaat ikenien sisään 
ja arabisedältä Koraani poskelle ja muuten¬ 
kin pyrkiä eroon matalan profiilin ulkopolitii¬ 
kasta. Tasapuolisuuden vuoksi tappelukave- 
reita löytyy länsimaistakin, kuten toreadori 
Miguel ja hänen härkänsä Brutus. 

Seuraava hämmentävä seikka on pelin 
patologinen vaikeus. Aluksi en saanut Igorin 
voimamittaria hievahtamaan edes puoleen¬ 
väliin vaikka kuinka ähelsin. Vitsi on siinä, 
että se heilahtaa kerrallaan vain millimetrin 



osia kun taas muutama isku kiväärinperällä 
lakaisee Kwonin katuun. Lisäksi Igorin voi¬ 
mat palautuvat nopeasti ennalleen vaikka 
hän kuinka tanssisi ripaskaa, mutta itse on 
oltava täysin liikkumatta. Se on niin väärin. 

Lopulta älysin kaivaa esiin ultraextrano- 
pealla automaattilihaksella varustetun tikku¬ 
ni ja otin käyttöön vanhan tutun lakaisupot- 
kun. A vot, johon Igor kellistyi ja pääsin 
ihastelemaan kuinka somasti Igorin hauva 
antaa tassua. Sen pidemmälle sisu ei riittä¬ 
nyt, mutta olettaisin kaikkien vastustajien 
tuntuvan mahdottomilta voittaa kunnes löy¬ 


tää oikean taktiikan. Käytännössä se tarkoit¬ 
taa yhden liikesarjan mahdollisimman me¬ 
kaanista toistamista. 

Pelihahmot ovat sinänsä mukavasti piir¬ 
rettyjä, mutta animaatio on hätäisesti esitet¬ 
ty sarja asentoja. Taustat on onnistuttu pi¬ 
laamaan omituisilla vesipestyillä pastellisä¬ 
vyillä. Latteuden täydentää tylsä musiikki ja 
ääniefektien puuttuminen. 

Kiltit Kwon ja Igor, menkäähän nyt 
muualle tappelemaan minun monitoristani. 

Jorin kommentit: Pelattavuudesta ei ole 
puhettakaan. Koko roskan pääsee läpi käyt¬ 
tämällä yhtä ainoaa liikettä kahdeksasta 
mahdollisesta. Alkuruutuun on jaksettu teh¬ 
dä hieno skrollaus, mutta hiscore-listat nyl- 
kyttävät ST:n malliin merkki kerrallan. Mu¬ 
siikki on vallan kamalaa. Human Killing 
Machine on täyttä roskaa. 


Testattu: 

Grafiikka: 

Äänet: 

Kiinnostavuus: 

Yleisarvosana: 


Amiga 

6 

6 

3 

* 

Jukka Tapanimäki, 
Jori Olkkonen 


Firebird 


Amiga, ST, C-64, Ams, Spe, MSX, BBC, Archimedes 


3Dpool 


Peliteollisuutta vaanivista taudeista tappavin 
on ideavajaus. Oiva apu oireisiin on vanhan 
idean vääntäminen uuteen hahmoon. Tällä 
kertaa kyseessä on biljardin laajentaminen 
kolmanteen ulottuvuuteen. 

Biljardipöydällä voi pelata lukemattomia 
pelejä ja niiden muunnelmia. 3D Pooliin on 
valittu se laajimmin tunnettu, johon kuuluu 
kahden värisiä palloja ja musta kahdeksik¬ 
ko. Palloja pussitetaan joko toisen pelaajan 
tai tietokoneen kanssa, jonka ohjaamista 
pallonpyörittäjistä taitavin on elektroninen 
vastine Euroopan mestari Maltese Joelle. 
Jos pelaaminen ei kiinnosta, voi kokeilla 
valmiiksi laadittuja trikkilyöntejä tai raken¬ 
nella sellaisia itse. Ylä-, ala- ja sivukierteitä 
tehokkaasti käyttämällä voi esittää hämmäs¬ 
tyttäviä bravuureita. 

Pöytä on kuvattu kohtuullisen sujuvasti 
pyörähtelevällä täytetyllä vektorigrafiikalla. 
Tosin se muistuttaa lähinnä minimalistista 
taideteosta, sillä nopeuden lisäämiseksi sitä 



on jätetty reunavallit pois. Pelaajan kärsivälli¬ 
syyttä koettelee pahiten tietokonevastustaja, 
joka vaikeassa tilanteessa käyttää noin puoli 
minuuttia lyöntinsä laskemiseen. 

Lyönnin tähtäämisessä ei käytetä apuväli¬ 
neitä, vaan palloa lyödään aina suoraan 
eteenpäin, tarkemmin sanottuna ruudun 
yläreunaa kohti. Suunta määritelläänkin 
pyörittämällä pöytää pallon ympäri, mikä 
antaa hyvin realistisen tuntuman. Valitetta¬ 
vasti tähtääminen on välillä hieman liian 
epämääräistä, mistä saamme syyttää kuus- 


nelosen värigrafiikan kehnoa erottelukykyä. 
Ongelman voisi kiertää muuttamalla katse- 
lupisteen etäisyyttä, mutta ikävä kyllä sitä 
voi siirtää vain kauemmaksi. Puutteen voisi 
korjata myös siirtymällä halutessaan tark- 
kuusgrafiikkaan, mitä mahdollisuutta pelis¬ 
sä valitettavasti ei ole. 

Peli tasapainoilee urheasti kuusnelosen 
suorituskyvyn äärirajoilla, joten sen pieniin 
vajavaisuuksiin ei voi suhtautua kovin vaka¬ 
vasti. 3D Pool on pallokepitystä simuloivista 
peleistä ehdottomasti realistisin ja täydelli¬ 
sin, josta puuttuu vain savuisen peliluolan 
hämyinen tunnelma. Mutta jos laji ei kiin¬ 
nosta, niin se on vain biljardi miljardien bil¬ 
jardien joukossa. 

Testattu: C-64 

Grafiikka: 8 

Äänet: 2 

Kiinnostavuus: 8 

Yleisarvosana: 

Jukka Tapanimäki 

Ringside 

Kaikenkarvaisten tympeiden katutappelupe- 
lien jälkeen on piristävää vetää kaveria tur¬ 
paan jalon urheilun merkeissä. On aika ot¬ 
taa Tysonit eli taistella tiensä nyrkkeilyn 
maailmanmestariksi. 

Köysineliön gladiaattoreita on simuloitu 
pelissä jos toisessakin, mutta Ringside an¬ 
taa tavallista vakuuttavamman ensivaikutel¬ 
man monipuolisuutensa vuoksi. Erilaisten 
lyöntien tehon voi säätää erikseen kummal¬ 
lekin kädelle ja ottelun pituudeksi voi valita 
3—15 erää, joilla on pituutta 1—3 minuut¬ 
tia. Ennen ottelua voi käydä salilla sparraa- 
massa ja keräämässä itseluottamusta. Kun 
voittaa itseään paremmin rankatun nyrkkei¬ 
lijän pelaajalle annetaan lisää tehopisteitä 
jaettavaksi lyönteihin ja puolustukseen. Näin 
ollen mestarin kukistamiseen on parhaat 
mahdollisuudet kun on ensin sinnitellyt it¬ 
sensä ranking-listan kakkoseksi ja iskuissa 
alkaa olla tuhdisti puhtia. 

Realistinen linja jatkuu ottelijoiden ani¬ 
maatiossa, mitä on ilo katsella. Hauskoja yk¬ 



sityiskohtia ovat tyrmäysten näyttäminen hi¬ 
dastettuna ja erien välillä nurkassaan röh- 
nöttävä sankari, jota voi elvytellä pyyhettä 
heiluttamalla. Erän alkamisesta ilmoittaa 
viehkeä neitonen, jolla on vakavia puutteita 
sekä vaatetuksessa että laskutaidossa — se 
mokoma väittää, että 9:n jälkeen tulee 20! 

Teoriassa homma on hanskassa, mutta 
pistetäänpä jääpussi silmään ja katsotaan 
tarkemmin. Ensinnäkin ranking-listan poh¬ 
jimmaiset voittaa vaikka pitämällä ilotikkua 
oikea suora -asennossa ja katsomalla sa¬ 
malla televisiota. Mestaruuden valloituskin 
onnistuu yleensä parin yrityksen jälkeen (siis 


Amiga,ST 


jos ensin malttaa nuijia muut haastajat). Vai¬ 
keutta peliin saa toki lisää, mutta ongelma 
onkin siinä että pelaaja tuntee olevansa 
puoliksi pelkkä sivustakatsoja. Tästä syystä 
suosittelen peliin lisävarusteeksi toista iloti¬ 
kun vääntäjää. 

Pikkuisen jäi riepomaan että voittajaa ei 
ilmoiteta kättä nostamalla vaan karulla teks¬ 
tillä, varsinkin kun joka toisella kerralla kone 
ei viitsi tehdä tämänkään vertaa. 

Myös pistelaskussa on mokailtu. Ruudun 
yläreunassa on laatikot, joihin ilmestyy hans¬ 
kan kuvia muutaman osuman välein. Tiu¬ 
kassa ottelussa ne täyttyvät jo parissa eräs¬ 
sä eikä tilanteesta ole tämän jälkeen mitään 
tietoa. 

Harmillista että vähäpätöiseltä tuntuvat 
virheet onnistuvat latistamaan muuten hy¬ 
vää kokonaisuutta, mutta joka tapauksessa 
Ringside tarjoaa paljon hupia kahdelle pe¬ 
laajalle. 

Testattu: Amiga 

Grafiikka: 8 

Äänet: 8 

Kiinnostavuus: 8 

Yleisarvosana: sjc 

Jukka Tapanimäki 


Gremlin Graphics _ C-64, Ams, Spe 


Gary Lineker’s 
Hot-Shot! 

Todetaan nyt heti kättelyssä, että vaikka 
GLHS yrittääkin voittaa MicroSoccerin sen 
omalla tantereella, on Sensible Softwaren ja 
MicroProsen yhteistyönä syntynyt MicroSoc- 
cer edelleenkin 64:n parhaan jalkapallopelin 
kruunun urhea kantaja. 

Siihen käsitykseen, että GLHS olisi aivan 
surkea kyhäelmä, ei kannata kuitenkaan 
jäädä. Grafiikka menettelee, vaikka onkin 
suttuisempaa kuin MicroSoccerissa ja sa¬ 
malla sekavampaa, Ben Daglishin musiikki 
on kivan kepeä rallatus, muttei mikään hitti- 
piisi, ja pelattavuus on sitä mitä sopii odot¬ 



taakin: helppoa ja yksinkertaista. 

Kuningas Jalkapallon pelaamista katsel¬ 
laan kuten MicroSoccerissa suoraan ylhääl¬ 
täpäin. Muutenkin pelistä paistaa selvästise 
läpi se, mitä peliä tässä oikein imitoidaan. 
MicroSoccerin tasolle ei kuitenkaan päästä. 

V 


Ohjekirjasessa on helppotajuisesta selitetty 
kaikki tarpeellinen, eli potkuvoimamittarin 
toiminta, liukutaklaukset ja muut vakiotoi- 
minnot. Ohjelmoijat ovat ilmeisesti pitäneet 
hyvänäkin vitsinä joukkueiden nimeämistä 
englantilaisten tietokonelehtien mukaan, 
mutta ne voi nimetä uudestaan. 

Kaiken kaikkiaan GLHS on ihan kiva ja 
pelattava jalkapallopeli, eikä sitä voi liiem¬ 
min kehua retostaa taikka haukkua maan 
rakoon. Yksi asia tässä on sentään tehty pa¬ 
remmin kuin MicroSoccerissa: pelipallo 
näyttää pyörivän realistisemmin! 

Testattu: C-64 

Grafiikka: 8 

Äänet: 8 

Kiinnostavuus: 8 

Yleisarvosana: 

Petri Teittinen 


Ocean 


ST, Amiga, C-64, Spe, Ams 


Run The Gauntlet 

”If you want to see action sports, this is the 
place to be”, ilmoittaa TV-kuuluttujan digi¬ 
toitu ääni Amigassa. Kyseessä on lisenssi 
suuren maailman tyylisestä urheilullisesta 
huuhaasta, jossa jupit leikkivät teknoleluil- 
laan. Kaikesta päätellen Ocean on löytänyt 
tavallista kiitollisemman kohteen lisenssipe¬ 
lille. 

Vesiskootterit, pikaveneet sun muut pärs- 
kyttävät laineita pystysuoraan vierivällä lam¬ 



mella, joka on kierrettävä ruudussa näkyvän 
reittikartan mukaisesti. Hiekkaa puolestaan 
pöllytetään kaikkiin suuntiin vieritettävällä 
radalla, jossa monenlaisten neli- ja kuusi- 
pyöräisten mönkijöiden aerodynamiikka jou¬ 
tuu koetukselle. Sekä maa- että vesi- 
elementtiä repivät miinat, jotka pistävät här¬ 
velit kieppumaan ja hippulat vinkumaan. 
Esteradalla on jälleen käytössä pystyvieritys 
ja kehon ylimääräistä adrenaliinivarastoa 
poltetaan pomppimalla pölkkyjen yli, kah¬ 
laamalla jorpakoissa ja kiipeilemällä köy- 
siesteissä. Tavanomaisen tikun kiduttami¬ 
sen lisäksi laji vaatii tarkkaa ajoitusta ja no- 

peitä rytminvaihdoksia. Mainio oivallus teki¬ 
jöiltä: vedessä ei voi juosta. Kokeile vaikka. 

Lajeja on kaikkiaan yhdeksän, erilaisia ra¬ 
toja hieman vähemmän (ihme kyllä kuusne- 
losesta niitä löytyi enemmän kuin Amigas- 
ta). Kullakin välineellä on sille luonteen¬ 
omainen nopeus ja ohjattavuus, joten opet¬ 
telemista riittää. Herkimpiin vempaimiin 
suosittelen jäykkää tikkua, esterataan kol¬ 
men kuukauden bodauskuuria. Pitkästymi- 
sen ehkäisemiseksi kilpailut on jaettu kol¬ 
meen TV-ohjelmaan, joiden sisältö arvotaan. 

Kirittäjinä on aina kaksi tietokoneen oh¬ 
jaamaa vastustajaa, joista ainakin toinen oli¬ 
si syytä voittaa. Hupia lisäisi suuresti mah¬ 


dollisuus kiilata muut pöpelikön puolelle, 
mutta ne eivät ole kolareista moksiskaan. 
Sen sijaan pelaajapolo joutuu tämän tästä 
muiden runnomaksi. Ärsyttävä piirre, mutta 
ilman sitä peli olisi liian helppo. 

Kuusnepan versio pärjää yllättävän hyvin 
Amigan rinnalla. Ainoa vika on reittikartan 
puuttuminen, mikä tekee vesilajeista hanka¬ 
lia. Toisaalta taas Amigasta on mistä lie 
syystä jätetty kokonaan pois yksi laji (kuusi- 
pyöräiset superkissat’). Grafiikka on kum¬ 
massakin versiossa siistiä ja toimivaa. Ami¬ 
gan ääniefektit ja lyhyet pätkät säröistä mu¬ 
siikkia ovat tavanomaisia, kun taas kuusne- 
lonen sylkee äänipiiristään ulos yhdistelmän 


efektejä ja mukavaa taustamusiikkia. Erityi¬ 
sesti alkumusiikin jykevästi potkivat digitoi¬ 
dut rummut ovat ilo korville. 

Kummassakin versiossa on rutkasti imua 


hyvän toteutuksen 
vuoksi. Hyvä Ocean, 
kannattaa. 

Testattu: 

Grafiikka: 

Äänet: 

Kiinnostavuus: 

Yleisarvosana: 


ja monipuolisuuden 
laatuun panostaminen 

Amiga, C-64 

9 

**** 

Jukka Tapanimäki 


Gremlin 


C-64, Ams, Spe (Amiga, ST tulossa) 


Super Scramble 
Simulator 

Sanakirjani mukaan escramblee tarkoittaa 
munakokkelin lisäksi ekiiruhtaa kilpailuhen¬ 
kisestä pinkoa esteiden ylie. Tässä yhteydes¬ 
sä kyse on eräänlaisesta trial-ajosta, jossa 
huristellaan moottoripyörällä maastoradalla. 

Ensimmäiseksi mieleen tuleva vertailu¬ 
kohde on Mastertronicsin Kikstart, joka ai¬ 
nakin sisältönsä puolesta on yhä kilpailuky¬ 
kyinen, mutta toteutukseltaan SSS vaikuttaa 
kiinnostavammalta. 

Rata on kuvattu kahdessa ruudussa, jois¬ 
ta ylempi on kumpuilevaa rataprofiilia myö¬ 
täillen vierivä sivukuva, kun taas alempi 
näyttää radan ylhäältä päin ja varoittaa tule¬ 
vista esteistä. Kikstartin tyyliin on pidettävä 
mielessä Enskan ohje: muista oikea tilanne¬ 



nopeus. Aivoparkojen kapasiteetti tulee tes¬ 
tattua viimeistään kiivettäessä esteiden yli, 
sillä etu- ja takapyörä on nostettava erik¬ 
seen mikrosekunnin ja -metrin tarkkuudella. 
Helppoudelle peliä ei ole pilattu, sillä jo toi¬ 
nen rata saa ilotikun lipsumaan hikisessä 
kourassa. Kaikkien viidentoista radan selvit¬ 
täminen ei onnistu ilman piileviä masokisti¬ 
sia taipumuksia. 


Simulaatio-sanalle on alkanut kertyä ne¬ 
gatiivista merkitystä, koska yleensä sitä käy¬ 
tetään myyntikikkana onnettomissa roska- 
peleissä. SSS kuitenkin antaa mitä lupaa¬ 
kin, siis tarjoaa realistista ja täsmällisesti to¬ 
teutettua urheiluviihdettä. Se kuuluu lajityyp¬ 
pinä vankkaan perusmassaan sisältäen 
keskimääräisen annoksen jännitystä ja 
osaamisen iloa. Pelin katkonainen rytmi ja 
turhauttava vaikeus eivät pahemmin hermo¬ 
ja lepuuta, joten kannattaa tarkkailla veren¬ 
painettaan, jotta ilotikku ja tietokone säilyisi¬ 
vät ehjinä tuleville sukupolville. 

Suositellaan moottoripyöriä, hardcore-si- 
mulaatioita ja joogaa harrastaville. 

Testattu: C-64 

Grafiikka: 7 

Äänet: 7 

Kiinnostavuus: 6 

Yleisarvosana: sjc sjc 

Jukka Tapanimäki 


Exxos ___ Amiga, ST 


Purple Satum Day 

Joka vuosi samaan aikaan pidetään Satur¬ 
nuksessa kilpailut, joissa osanottajina on 
kahdeksan eri rodun edustajat. Pelaaja on 
kilpailuissa edustamassa ihmisrotua. Kilpai¬ 
lulajeja on neljä: Ring Pursuit, Tronic Slider, 
Brain Bowler ja Time Jump. 

Ring Pursuit on kilpailu siitä, kuka ajaa 
taidokkaimmin Saturnuksen ympäri sen 
meteoriittirenkaita pitkin. Meteoriittirenkaa- 
seen on ripoteltu rikkoutuneita avaruusaluk¬ 
sia merkeiksi siitä, miten pitää ajaa: punai¬ 
set on ohitettava oikealta ja keltaiset vasem¬ 
malta. Kilpailijat ajavat kaksi kerrallaan ja 
lähtö tapahtuu avaruusasemalta Saturnuk¬ 
sen ulkopuolelta. Aikarajoitusta ei ole, vaan 
kilpailijat yrittävät keinolla millä hyvänsä 
saada enemmän pisteitä kuin vastustaja. 
Onneksi vain johdossa olevan kilpailijan on 
ohitettava merkit oikein ja häviöllä oleva saa 
oikaista meteoriittirenkaan sisäpuolelta. Voit¬ 
taja on se, joka maaliin tultaessa on saanut 
eniten pisteitä. 

Pistetili karttuu aina kun on johdossa ja 



ohittaa merkit oikein. Merkin ohittaminen 
väärältä puolelta kasvattaa vastustajan pis¬ 
teitä. Sallittua on myöskin töniä kilpailijaa, 
jos se edesauttaa johtoon pääsemistä. 

Pelitilanne on kuvattu kolmiulotteisesta — 
meteoriitit ja merkit tulevat vastaan täysin 
luonnollisesti. Jopa Saturnus pyörii yllättä¬ 
vän hienosti, kun matka sen ympäri edistyy. 

Tronic Siiderissä kilpailijat yrittävät kerätä 
mahdollisimman paljon energiaa määräa¬ 
jan kuluessa. Pelikenttänä on kaaheen aa- 
kee laakee, jota pitkin kulkee energialatauk¬ 
sia. Pelaajat yrittävät ajaa skoottereilla ener¬ 
gian yli, jolloin se varastoituu akkuihin. Vas¬ 


tapelaajaa saa töniä, jolloin tämä hyvällä sä¬ 
källä pudottaa keräämiään energialatauksia. 
Myös Tronic Siiderin pelitilanne on kuvattu 
todella hienosti pelaajan silmistä katsottuna. 

Brain Bowler on kaikkein monimutkaisin 
laji. Molemmat pelaajat seisovat aivomuurin 
edessä. Kummallakin on käytössään elect- 
ropallo, jonka voi ampua aivomuuria kohti. 
Kun pallo törmää muuriin, se kimpoaa ta¬ 
kaisin lähtöpisteeseen. Pelin ideana on akti¬ 
voida aivomuurin oma puolisko ohjaamalla 
muurin mikropiireissä kulkevat sähköim¬ 
pulssit muurin keskusprosessorin jalkoihin. 

Muurissa on monia erilaisia komponent¬ 
teja kuten kytkimiä, muistipiirejä, konden¬ 
saattoreita, hyppylankoja, vastuksia ja oiko¬ 
sulkuja. Sähköimpulssit täytyy ohjata kytki¬ 
miä kääntämällä kondensaatoreihin, josta 
voi sitten poimia omalla electropallollaan 
energialatauksen. Lataus täytyy johtaa muis- 
tipiireihin, jotka aktivoituvat latauksen voi¬ 
masta. Aktivoituneet muistipiirit päästävät 
lävitseen impulsseja toisiin muistipiireihin ja 
lopulta prosessorin jalkoihin. Vastapelaajat 
voivat yrittää kaikin keinoin varastaa toisen 
kondensaattoreista virtaa tai tuhota toisen 
muistipiirejä. Pelin voittaja on se, jonka aivo¬ 
puolisko on ensin aktivoitu. 

Viimeisenä lajina on Time Jump eli hyp¬ 
pääminen ajan läpi. Tämä tapahtuu kerää¬ 
mällä energiaa sähkömyrskyistä, jotka kul¬ 
kevat avaruuden halki. Kun energiaa on tar¬ 
peeksi, pelaaja voi aloittaa kiihdytyksen. Tie¬ 
tyssä vaiheessa täytyy painaa nappia, jolloin 
avaruusalus hyppää ajan läpi tulevaisuu¬ 
teen. 

Herranjestas mikä peli! Tällaista en ole 
koskaan aikaisemmin nähnyt ja melko var¬ 
masti en tule enää koskaan näkemään. 
Purple Saturn Dayn kaikki peli-ideat ovat 


mullistavia ja ennennäkemättömiä ja sen ta¬ 
kia peliä onkin tullut pelattua muutamakin 
viikko putkeen. 

Pelaamiseen tuo vielä lisää mielenkiintoa 
se, että kilpailut pidetään todellakin joka 
vuosi. Ohjelma pitää koko ajan pelitilanteen 
tallennettuna levylle. Eri lajeissa vuosien var¬ 
rella tapahtuvat mutaatiot ja kehittymiset 
tuovat kuvaan mukavasti väriä mukaan! 

Pelin toteutus on ammattitasoisen var¬ 
maa ja käyttömukavuus huippuluokkaa. 
Grafiikat ovat ihan OK, kaikesta saa selvän 


mistä pitääkin. Erittäin hienoksi grafiikkaa ei 
kuitenkaan voi kehua. Musiikkikin on mu¬ 
kaansatempaavaa ja hyvin tunnelmaan virit¬ 
tävää. Kyllä tämä peli jos joku mielestäni 
ansaitsee täydet pongot. 


Testattu: 

Grafiikka: 

Äänet: 

Kiinnostavuus: 

Yleisarvosana: 

Jori Olkkonen 


Electronic Arts 


PC, 64, ST, Amiga 


Grand Prix Circuit 

Hyvät naiset ja herrat, tytöt ja pojat, olemme 
todistamassa katoavan lajin viimeisiä edus¬ 
tajia. Hyviä autopelejä ei 64:ään ole viime 
aikoina siunaantunut yhtään liikaa, joten on¬ 
neksi Grand Prix Circuit on vaihteeksi sellai¬ 
nen ylistämisen arvoinen. Hetken huolestut¬ 
ti, kun kannessa lukee isolla tekstillä, että 
GPC:n on parsinut kokoon pahamaineisen 
Test Driven tehnyt jengi. Ensivaikutelma ei 
siis luvannut hyvää, mutta Luojan kiitos ei 
tiennyt mistä puhui. 

Jatkokaan ei tuntunut alkuunkaan lupaa- 
valta, sillä paketin sisuksista löytyi ohueh¬ 
kon käsikirjan lisäksi (oivoi!) kasetti. Ikävien 
kokemusten takia allekirjoittanut kammoaa 
64:n kasetteja enemmän kuin ruttoa. No, 
that’s life in a big city, eli ei muuta kuin 
kasetti nauhuriin, lokoisa asento ja odottele¬ 
maan. GPC:n tapauksessa sitä odottelua 



kertyikin loppujen lopuksi kymmenen pelin 
verran. Yhden kisan ajamiseen alusta lop¬ 
puun varikkokäynteineen tarvittiin yhteensä 
noin 25 minuutin latailu. 15 kierroksen aja¬ 
miseen kului aikaa parikymmentä minuut¬ 
tia. 

Erittäin hyvän Formula-pelin hehkua him¬ 
mensi siis hieman kiusallinen multiload. Se 
unohtaen onkin Grand Prix Circuit erittäin 
hyvä peli. Grafiikka on kiitettävää ja ruudun- 


päivitys on ajon aikana uskomattoman no¬ 
peaa voittaen nopeudessa jopa PC:n. PC:n 
GPC onkin pomppivan radan takia aika 
epäpelattava. Musiikki ja äänitehosteet on 
nekin viimeistelty huolella, alussa taustalla 
soi rytmikäs diskomusiikki, jossa on seassa 
digitoituja instrumentteja. Ajon aikana äänet 
rajoittuvat moottorin ulvontaan, joka on se¬ 
kin parhaita lajissaan. Peliin pääsee sisälle 
helposti tarvitsematta käsikirjaa, joka sekin 
on toki hyödyllinen, muttei välttämätön. 

Grand Prix Circuit on Revs +:n ohella 
64:n paras autopeli ja lähinnä Ferrari For¬ 
mula Onea mitä kuusnelkulla pääsee. Se ei 
ole vähän se. 


Testattu: 

Grafiikka: 

Äänet: 

Kiinnostavuus: 

Yleisarvosana: 

Petri Teittinen 


CI.S. Gold 


C-64, Amiga, ST, Spe, Ams 


Vigilante 

New York 1994. Poliisit eivät uskalla partioi¬ 
da kadulla. Armeija ei saa pidettyä kaupun¬ 
kia kurissa. Lakia ja järjestystä ei enää ole. 
Kun jengit riehuvat kaduilla, tavallisen kan¬ 
salaisen on paras pysyä sisällä. Näihin ym¬ 
pyröihin pohjautuu uusin karatepeli Vigilan¬ 
te. 

Pelissä on tarkoituksena pelastaa tyttöys¬ 
tävä skinheadien käsistä. Sankarin täytyy 
kulkea pitkin katuja ja harjoittaa väkivaltaa 
vihollisiaan kohtaan. Kadulta löytyy käden 
jatkeeksi erilaisia aseita, joiden käyttämises¬ 



tä ei kuitenkaan ole mitään hyötyä. 

Vigilantessa ei ole minkäänlaista ideaa. 
Samanlaisia pelejä on tarjolla kymmeniä, 


useat paljon paremmin toteutettuja. Vigilan- 
ten musiikki ja ääniefektit ovat aivan hirvis- 
tyttävän kauheita, grafiikkaa ei voi itkemättä 
katsella (älkää luottako pelin takakannen ar- 
cade-versiosta otettuihin kuviin), animaatio 
on täysin ala-arvoista eikä pelattavuudesta 
ole puhettakaan. Ostakaa Vigilante pahim¬ 
malle vihamiehellenne joululahjaksi. 


Testattu: C-64 

Grafiikka: 4 

Äänet: 1 

Mielenkiinto: 0 


Yleisarvosana: — 

Jori Olkkonen 


Amiga, ST, PC 


MicroStyle 


RVF Honda 

16-bittisten parhaan moottoripyöräpelin 
kruunu on uhattuna kun MicroProsen kaltai¬ 
nen firma ryhtyy toimimaan. Entisen kunin¬ 
kaan pelko on myös oikeutettua, sillä RVF 


Honda pesee Super Hang-Onin kädet al¬ 
haalla. 

Idea on siis moottoripyöräily ja tarkoituk¬ 
sena päästä ajelemaan maailman huippu¬ 
jen kanssa kilpaa kuuluisille radoille. Pelaaja 
aloittaa piiritasolta kilpaillen muita rupukus- 
keja vastaan ja kausi pitää lopettaa ykkös- 
pallilla istuen, jos mielii saada ylennyksen 


seuraavaan sarjaan. Voittamalla senkin pää¬ 
see pelaaja mestaruussarjaan, missä ajajan 
taidot punnitaan. 

Homman tekee hankalaksi se, että radal¬ 
ta löytyy kiusallisia öljy- ja vesilätäkköjä, jot¬ 
ka tekevät hallaa kolmattasataa rapakkoon 
kiitävän pyöräilijän ruumiilliselle olemuksel¬ 
le, puhumattakaan pyörän olemuksesta. 

Riippuen kaatumisen rajuudesta voi pyöräs¬ 
tä hajota mittaristo, jokin vaihde tai jopa ko¬ 
ko moottori. Lisäksi kaikki kuskit lähtevät 
samalta viivalta, eli koko jengillä on lähes 
samanlaiset pyörät, sillä poikkeuksella että 
ihmispelaajan pyörä jää suorilla jälkeen (hip 
hei, yritä siinä sitten voittaa kun toiset jättä¬ 
vät suorilla...). 

Peli on toteutettu käytännöllisesti katsoen 
samalla tavalla kuin Super Hang-On, eli ta¬ 
kaa ja ihan pikkuisen ylhäältä. Maisemat ei¬ 
vät ole aivan yhtä kauniita ja vaihtelevia 
kuin SH-0:ssa, mutta pelin nopeus korvaa 
grafiikan puutteet. Vaihteeksi ST:n äänistä ei 
ole pahaa sanottavaa, päinvastoin. Loputto¬ 
man tuntuinen digitoitu musiikkikappale soi 



pelin alussa ja pelin aikana moottorin jyrinä 
on myös digitoitu. Kiva pikku yksityiskohta 


on äänen muuttuminen tehopiikin paikkeil¬ 
la. 

Automaattinen tilanteentallennus, kolmi¬ 
senkymmentä rataa, mahdollisuus usean 
sällin kilpailuun ja upea toteutus kaikki yh¬ 
dessä tekevät RVF Hondasta todellisen ma¬ 
kupalan, joka ei jätä ketään kylmäksi. 


Testattu: 

Grafiikka: 

Äänet: 

Kiinnostavuus: 

Yleisarvosana: 

Petri Teittinen 



Seconds Out 

Jälleen kerran nyrkkeilyn raavas maailma 
hakee muotoaan kotimikron kuvaruudulla. 
Nyrkkisankarien temmellystä on esitelty 
edestä ja sivulta lukemattomissa peleissä, 
mutta Seconds Out on löytänyt aiheeseen 
uuden kuvakulman: nyrkkeilijät on kuvattu 
pelaajan ohjaaman hahmon takaa. Ongel¬ 
ma on ratkaistu näppärästi näyttämällä 
etummaisen pugilistin ylävartalosta pelkkä 
läpinäkyvä kehikko. Kuulostaa hyvältä ideal¬ 
ta, mutta jostain ihmeen syystä hahmon 
pää on tavallista grafiikkaa. Sillä on ikävä 
taipumus sensuroida näkymät juuri kun 
vastustajaa survaisee nenänvarteen. 

Pelistä löytyy viisi eritasoista vastustajaa, 
joiden ulkonäköön ja animaatioon on ym¬ 
pätty väkinäistä huumoria. Milloin viimeksi 
olet nähnyt nyrkkeilijän, jolla on parta ja sil¬ 



mälasit? Ei vitsikkyydessä mitään pahaa ole, 
mutta kyllä minä mieluummin näkisin ruu¬ 
dulla raavaita lihaskimppuja kuin tällaisen 
luihuista ruipeloista kootun pelleparaatin. 

Iskuvalikoimasta löytyy vain oikea ja va¬ 
sen suora sekä oikean käden tyrmäyslyönti, 
jota voi käyttää, kun on saanut pumpattua 
KO-mittarin täyteen. Pientä vaihtelua on tar¬ 


jolla erätauolla, jolloin ottelijaa voi elvytellä 
ilotikkua vatkaamalla. Tosin mieluummin 
sen aikana lepuuttaisi kättään, sillä pelaami¬ 
nen on puuduttavan yksitoikkoista survo¬ 
mista, varsinkin kun pelihahmo liikkuu sivu¬ 
suunnassa kuin sillä olisi liisteriä kengän¬ 
pohjissa. 

Nyrkkeily- ja karatepelien suosio perustuu 
siihen, että kaverukset voivat kaikessa ystä¬ 
vyydessä mätkiä toisiaan kuvaruudulla 
pomppivien pikselihahmojen välityksellä. 
Valitettavasti tätä peliä voi pelata vain tieto¬ 
konetta vastaan, minkä vuoksi siihen kylläs¬ 
tyy nopeammin kuin kehätuomari ehtii las¬ 
kea kymmeneen. 

Final Assault 

Pikku hiljaa jokainen urheilulaji on talletettu 
binaarimuotoon, varsinkin kun Epyxin uutu¬ 
kainen kattaa vuorikiipeilyn. 

Tutut nimet Matterhorn, Jungfrau ja Mont 
Blanc kuuluvat niihin korkeisiin kiviin, joiden 
kanssa Final Assaultin pelaaja pääsee teke¬ 
mään lähempää tuttavuutta. Valloituksen 
kohteita on kaikkiaan kuusi ja reittien vai¬ 
keusaste vaihtelee yhdestä kymmeneen. 
Reittien nimet Hattutemppu, Pelon parras ja 
Mennyttä kalua kuvastavat edessä odottavia 
koitoksia. Reitit eroavat toisistaan pituutensa 
ja matkustusmaastonsa suhteen. Jälkim¬ 
mäistä löytyy kolmea perustyyppiä; jääla- 
keutta, pystysuoraa kalliota ja jäistä vuoren- 
seinämää. 

Kiipeilykilvan koitoksista selviytyäkseen 
pelaajan on pidettävä huoli asiallisesta va¬ 
rustautumisesta erikoisiin olosuhteisiin. Sy¬ 
vällinen tietämys vuorikiipeilyssä tarvittavista 
varusteista pyyhkiytyi Suomen kansojen tie¬ 
toisuudesta jääkauden myötä. Ensialkuun 



saattaa siis esiintyä pientä epätietoisuutta 
säkin sisällöstä, mutta oppia ikä kaikki. Täy¬ 
sin aloittelija voi aluksi turvautua mikron tar¬ 
joamaan perusvarustukseen ja välttyä näin 
vaikeilta valinnoilta. 

Jäisellä kalliolla kiipeäminen on suhteelli¬ 
sen helppoa, kun pääsee jyvälle jutun jujus¬ 
ta. Paljaalla kiviseinällä taiteilussa vaaditaan 
enemmän harkintaa ja pitävän otteen etsin¬ 
tää. Tässä auttaa kuvaruudulla näkyvä ku¬ 
vio, joka kertoo jalkojen ja käsien lipsumi¬ 
sesta. 


Pystysuoralla seinämällä yöpyminenkään 
ei ole mitään herkkua. Väsymys ja kylmyys 
vaativat veronsa, ja moni liian vähällä har¬ 
joittelulla matkaan lähtenyt kiipeilijä peruut¬ 
taa vauhdilla lähtöruutuun. Väsymyksestä, 
kylmästä ja nälästä varottaa ruudun laitaan 
ajoittain ilmaantuva ukon pää, joka viestii 
olemuksellaan kulloisistakin tarpeistaan. 
Kun ne on tyydytetty, ukkeli katoaa näköpii¬ 
ristä. Jos haluaa yhdistää esimerkiksi ter¬ 
veellisen paaston reippaaseen ulkoiluun ja 
jättää ukon anelemaan broileria, äkillinen 
heikotus saattaa koitua kiipeilijän turmioksi 
myöhemmässä vaiheessa. 

Useiden yritysten jälkeen onnekas pelaa¬ 
jaa saavuttaa tavoitteensa ja on hetken ai¬ 
kaa vuoren kuningas. Jos samppakalja on 
tullut otettua mukaan, niin nyt on oikea aika 
korkata se suuren maailman tyyliin. 

Steve Davis World 
Snooker 

Biljardin eri muunnoksista on valmistettu 
tukku enemmän ja vähemmän onnistuneita 
tietokonepelejä. Eräs suosituimmista kautta 
aikojen on ollut Steve Davis Snooker. Siitä 
on vastikään ilmestynyt ehostettu versio, jo¬ 
ka kantaa nimeä Steve Davis World Snoo¬ 
ker. 

Ohjelmalevykkeeltä löytyy peräti viisi eri¬ 
laista versiota verkapallosta. Kuten pelin ni¬ 
mikin antaa aihetta olettaa, Snooker on saa¬ 
nut eniten pelintekijöiden huomiota osak¬ 
seen. Se näkyy muun muassa siinä, että 
Snookeria voi pelata myös kymmenellä pu¬ 
naisella pallolla viidentoista sijaan. Pelissä 
pyritään pussittamaan palloja tietyssä järjes¬ 
tyksessä pisteiden keräämiseksi. Erityispiir¬ 
teenä Snookerissa on se, että pelaaja saa 
pisteitä myös vastustajan virhelyönneistä. 
Lyöntipallon voi siis yrittää järjestää sellai¬ 
seen paikkaan, että vastapuolen on mahdo¬ 
tonta suorittaa hyväksyttävää lyöntiä. 



Mikron näytöllä pelipöytä esitetään ylhääl¬ 
tä päin. Lyötävän pallon kulkusuunnan voi 
määrätä suhteellisen helposti lyöntisuun- 
taan sojottavan, siirrettävän janan avulla. 
Ruudun alalaidassa olevalta asteikolta vali¬ 
taan sopivasti voimaa sekä asetellaan pallol¬ 
le ylä-, ala- tai sivukierrettä. Ohjausmenetel¬ 
mä on yksinkertainen ja täyttää erinomai¬ 
sesti tehtävänsä, mutta siitä puuttuu tiettyä 
luontevuutta. Parempi ratkaisu olisi ollut esi¬ 
merkiksi lyöntivoiman valinta suuntajananv 
pituutta muuntelemalla. 

Pelejä voi pelata joko konetta vastaan tai 
kaverin kanssa. Edellisessä tapauksessa 


pääsee valitsemaan mikron pelitaidon kuu¬ 
desta vaihtoehdodta, jotka liikkuvat välillä 
noviisi - Steve Davis. Erinomainen optio on 
harjoittelu, jossa pieleen menneen lyöntinsä 
voi uusia tarvittavan usein. Harjoittelussa 
apuna ovat myös hidastustoiminto ja lyön¬ 
nin vaikutusten etukäteistarkastelu. Jälkim¬ 
mäisen vaihtoehdon valitessaan pelaaja nä¬ 
kee suuntajanaa asetellessaan osuisiko 
lyöntipallo johonkin ja millä seurauksin. 

Steve Davis World Snooker korvaa pelisa¬ 
lien savuisen todellisuuden siistillä digitaalig- 
rafiikalla ja pelkistetyillä ääniefekteillä. Se 
tuskin saa ketään vaihtamaan biljardisalia 
mikrotietokoneeseen, mutta päinvastainen 
liike on mahdollista. Biljardisimulaatio mik¬ 
rossa antaa perustiedot tästä kuninkaitten 
pelistä ja kehittää pelitaktiikkaa. Pelitekniik- 
ka onkin sitten opittava aidossa ympäristös¬ 
sä. 

Grcus Games 

Sirkus on tullut Pleiers Heiveniin. Katsojille 
on luvassa omintakeista nuoralla notkumis¬ 
ta, takapainoista taitoratsastusta, surman- 
syöksyjä trapetsilta ja ihmissyöjätiikereiden 
aterioinnin seurantaa. Pelaajille sirkus mik¬ 
rossa tarjoaa amatöörin kohtalon ammatti¬ 
laisten hommissa. 

Peliin voi osallistua 1—4 pelaajaa, mielui¬ 
ten ihmisiä. Tietokoneporukassa olo jää ko¬ 
vin orvoksi, ja pelin oleellisin anti, hauskan¬ 
pito yhdessä käy kovin yksipuoliseksi. Vahin¬ 
gonilo on paras ilo vain, jos sen kohde osaa 
ilkeyttä arvostaa. 

Vaikka Circus Games on erittäin helppo 
oppia, sen suvereeni taitaminen edellyttää 
sitkeätä harjoittelua. Sirkustemppujen suo¬ 
rittaminen ilman asiaan kuuluvaa valmen¬ 
nusta tuo peliin koomisia piirteitä. Erilaiset 
surmansyöksyt muodostavat puolivirallisen 
ohjelmanumeron, johon osallistuminen he¬ 
rättää hysteeristä hilpeyttä. 

Erilaiset eläimet kuuluvat oleellisesti sir¬ 



kukseen. Peliin on saatu mahdutettua alku¬ 
kuvassa tepsuttavan norsun lisäksi hevonen 
ja tiikereitä. Edellisellä on tarkoitus harjoit¬ 
taa taitoratsastusta ja jälkimmäisille on us¬ 
koteltava, että ruoka-aikaan on vielä aikaa. 
Pelihahmo selviää suitsista suistumisista il¬ 
man ulkoisia vammoja, mutta luulisi pään 
lattiaan takomisen olevan pitkän päälle epä¬ 
terveellistä, joten tätäkään lajia ei voi vallan 
väkivallattomaksi mainita. 

Ruoskan räpsytyksellä ohjataan viirukisso- 
ja taivaltamaan pientä esterataa. Mikäli sival¬ 


lukset osuvat liaan usein kissoihin, nämä si¬ 
valtavat takaisin. Ohjelmassa seuraa oikeas¬ 
sa sirkuksessa perin harvoin nähty, perheen 
pienimpien innolla odottama ihmissyöntisi- 
mulaatio. 

Circus Gamesin parhaiten toteutettu laji 
on trapetsihypyt. Oikeinajoitetut siirtymiset 
trapetsilta toiselle ja syöksyt turvaverkkoon 
virhearvioinnin jälkeen sisältävät sitä jujua, 
mitä Circus Gamesin edustamalta pelityypil- 
tä on viimeaikoina turhaan odottanut. Tässä 
lajissa viimeisen suorituksen uusintakatse- 
lun mahdollisuutta osaa arvostaa. 

Jos punnitsee peliä teknisenä suoritukse¬ 
na, se joutuu armotta keskinkertaisuuksien 
kasvavaan kekoon. Sirkusympäristö on kui¬ 
tenkin aihevalintana niin nappiin osunut, et¬ 
tä Tynesoftkaan ei ole kyennyt kokonaan 
sen maagista vetovoimaa hävittämään. Per- 
hepeliksi Circus Games on erinomainen. 

| Rainbow Arts 

Grand Monster 
Siam 

Saksalaisten softatalojen yritelmät ovat vii¬ 


me aikoina kehittyneet huimaavasti. Ger¬ 
maanien maihinnousua on tehokkaasti joh¬ 
tanut Rainbow Arts, joskin sen pelit ovat 
suurelta osin koostuneet selvistä plagiaateis¬ 
ta. Grand Monster Siam on kuitenkin jo¬ 
tain aivan uutta. 

Perusidea on hirviöiden ja ihmisten välin¬ 
en ”urheilu” kilpailu. Pelaaja saa vastaan- 


Amiga, ST 

sa jonkun monista eri vastapelaajista, valin¬ 
nanvaraa on humanoideista pahimpien pai¬ 
najaisunien ruumiillistumiin. Tavoitteena on 
monottaa kaikki Belomit, jotka toimivat pe¬ 
lipalloina, omalta puolelta vastustajan puolel¬ 
le. Belomit ovat pieniä ja sympaattisia kar- 
vapalleroita, jotka eivät todellakaan pidä pot¬ 
kimisesta mutta pienellä ja avuttomalla ei 

ole varaa valittaa. 

Tulitusnappulaa pohjassa pitämällä saa 
määriteltyä potkun voimakkuuden ja joystic- 
kia haluamaansa suuntaan vääntämällä saa 
vaikutettua Belom-paran lentosuuntaan. Pot¬ 
kaisemalla Belomin vastustajan jalkoihin, 
vartaloon tai päähän, saa hetken rauhassa 
potkia palleroita toiselle puolelle. 

Vastustaja tähtää tietenkin myös koko 
ajan pelaajan jalkoihin ja muihin ruumiin¬ 
osiin, jos ymmärrätte mitä tarkoitan. Jos 
erehtyy potkaisemaan Belomin katso¬ 
moon, laskeutuu kuninkaan aitiosta köyttä 
pitkin ankka, joka määrää rangaistuksen, eli 
kuinka monta Belomia toiselta puolelta siir¬ 
retään virheen tekijän kenttäpuoliskolle. 

Pelistä löytyy myös kaksi muuta osiota, 
joita pelataan erien välitauolla. Belomien 
kostossa pelaaja asetetaan Belomeista muo¬ 
dostetun ringin keskelle. Aseena pelaajalla 
on päästään latuska keppi, jolla Belomeita 
pitää tyrkkiä etäämmäs. Yksikin erehdys ja 
oliot hautaavat epäonnisen soturin alleen. 
Faultonin syöttämisessä Belomeille makse¬ 



taan potut pottuina. Aikarajan puitteissa pi¬ 
tää pelaajan potkia mahdollisiman monta 
otusta suu ammolla odottavien Faultonien 
kitoihin. 

Nyt onkin sitten aika yhteenvedon: minus¬ 
ta GMS on erinomainen. Englanninkieltä tai¬ 
tamatonkin pääsee peliin helposti sisälle, kä¬ 
sikirjalla voi heittää vesilintua. Musiikki on to¬ 
teutettu digitoiduilla instrumenteilla ja ha¬ 
kee loistokkuudessa ja puhtaudessaan ver¬ 
taistaan. Pelin aikana kuuluva yleisön mete¬ 


li on digitoitu, mutta tällaisen tempun ylei¬ 
sin virhe, eli monotonisuus on onnistuttu 
välttämään käyttämällä riittävästi erilaisia 
sampleja. Grafiikasta voi todeta vain, että kä¬ 
sin piirtämällä tuskin parempaa jälkeä voi 
saada aikaan. 

Grand Monster Siam on esimerkillisesti 
toteutettu peli yhtä miinusta lukuunottamat¬ 
ta. Sen ratkaisevan viimeisen tähden tiput¬ 
taa pelin vaikeus. On tietysti hyvä, että pe¬ 
li ei ole niin helppo että se pelaa läpi yhdes¬ 
sä iltapäivässä, mutta kun turhautuneisuus 
alkaa hiipiä pelaajan otsalle hien muodos¬ 
sa, ollaan toki menty liian pitkälle. Harjoi¬ 
tus toki tekee mestarin, mutta jaksaako ku¬ 
kaan pelata niin kauaa, se on eri kysy¬ 
mys. Vaikeutta lukuunottamatta loistava pe¬ 
li. 

Buffalo BilTs 
Rodeo Games 

Buffalo Billin villin lännen show veti kansaa 
kuin pipoa 1880-luvulla. Tynesoft on otta¬ 
nut härkää sarvista ja tehnyt aiheesta jonki¬ 
nasteisen urheilupelin. Lajeina on veitsen 
heitto, tarkkuusammunta, villin hevosen se¬ 
lässä pysyminen, postivaunujen pelastami¬ 
nen, vasikan lassoaminen ja härkäpaini. 

Koko hoito on hoidettu varsin tyylikkäästi. 
Näyttävällä grafiikalla säestäen ohjelma pyy¬ 
tää pelaajien lukumäärää ja nimiä. Pelaajia 
voi olla yhdestä neljään ja koko ajan taustal¬ 
la soi taidokkaasti tehty wild west -musiikki. 
Musiikin eteen on nähty paljon vaivaa: jokai¬ 
sessa lajissa on oma tunnusmusiikkinsa. 

Alkuvalikossa voidaan valita mikä tahan¬ 
sa laji, tai vaikka kaikki. Lajit ladataan multi- 
loadina, mutta onneksi kaikkia lajeja voi pe¬ 
lata kuinka monta kertaa tahansa. 

Veitsen heitto vaatii pelaajalta tarkkuutta, 
hyviä refleksejä ja hitusen onnea. Maalina 
toimii ympyrän muotoiseen pyörivään puu- 



kehikkoon sidottu kaunis intiaanityttö. Mitä 
lähemmäksi tyttöä pelaaja veitsensä heittää, 
sitä enemmän pisteitä karttuu. Jos veitsi 
osuu tyttöön, ruutu värjäytyy lentävästä ve¬ 
restä punaiseksi. 

Tarkkuusammunnassa pelaajan tulee 
ampua aavikolta nousevia pahvikylttejä 
mahdollisimman nopeasti. Kylteissä on rois¬ 
tojen, naisten ja sheriffien kuvia, naisten ja 
sheriffien ampuminen tietää huutia. 

Villin hevosen selässä pysyminen ei ole 
niitä helpoimpia tehtäviä. Ruudun alareu¬ 
nassa on nuolet kaikkiin ilmansuuntiin. Pe¬ 
laajan tehtävä on vääntää tikkua vastakkai¬ 


seen suntaan kuin lineaarisesti kasvava nuo¬ 
li näyttää. Oikealla taktiikalla äijä sattaa py¬ 
syä hevosen selässä jopa viisi sekuntia... 

Postivaunujen pelastamisessa ranne jou¬ 
tuu Decathlonin tapaan kovalle koetukselle. 
Ideana on ratsastaa inkkarien ryöstämien 
postivaunujen perässä vemputtamalla tik¬ 
kua olan takaa oikealta vasemmalle ja sit¬ 
ten tapella nyrkkitappelua punanahkojen 
kanssa. 

Vasikan lassoaminen ja härkäpaini ovat 
luonteeltaan kutakuinkin samanlaisia lajeja. 
Sivusuunnassa skrollaavalla ruudulla pelaa¬ 
ja yrittää saada kiinni elikon ja kukistaa sen 
maahan mahdollisimman nopeasti. 

Kaikenkaikkiaan Rodeo Games on ihan 
hauskaa puuhaa iltojen iloksi. Peli on hyvin 
toteutettu ja kaikinpuolin kiva pelata: var¬ 
teenotettava vaihtoehto urheilupeliä ostet¬ 
taessa. 

American Ice 
Hockey 

Jääkiekkosimulaatioita ei pelimarkkinoilla 
nykyisin liiemmin näe. Ensimmäisenä mie¬ 
leen nousee SuperStar Ice Hockey, jota jot¬ 
kut pitivät huippuhyvänä pelinä. Nyt Minds¬ 
cape yrittää lyödä tämän pelityypin pohjat 
pöytään uutuudella’ nimeltä American Ice 



Hockey. Heti kärkeen todettakoon, että en¬ 
sin mainitun simulaation omistajat älkööt 
vaivautuko AIH:n vuoksi pelikauppaan, sillä 
kyseessä on yksi ja sama peli. 

American Ice Hockey on toiminnallinen 
strategiapeli, jossa pääsee käyttämään niin 
peliohjainavujaan kuin päättelykykyäänkin. 
Toimintaosuudessa pelaaja ohjaa jouk¬ 
kueen keskushyökkääjää tai maalivahtia, tie¬ 
tokone hoitaa loput omaan tylyyn tyyliinsä. 

Kaukalossa liikkuminen simuloi erinomai¬ 
sesti aitoa tilannetta. Pelaajat kiihdyttävät 

vauhtinsa pikkuhiljaa ja taitava luistelu pitää 
liikkeen yllä. Äkkipysähdykset, laitakosketuk- 
set ja lähempi tuttavuus vastustajiin hidasta¬ 
vat huomattavasti pelaajien etenemistä. 
Näyttö seuraa kiekkoa eikä keskushyökkää¬ 
jää, ja paitsiosääntö on voimassa. 

Pelikatkot antavat tilaisuuden astua val¬ 
mentajan housuihin. Kentälle luistelevien 
ketjujen valinta ja noudatettava pelistrategia 
muodostavat oleellisen osatekijän menestys¬ 
tä mitattaessa. Eri ketjuilla on toisistaan 
poikkeavat hyökkäys- ja puolustusvalmiudet, 
jotka heikkenevät kentällä vietetyn peliajan 
ja pelaajan iän suhteessa. Pelitilanne ja vas¬ 
tustajan ketjuvalinnat vaikuttavat siihen, 
minkälainen kentällinen on kulloinkin syytä 
heittää tuleen. 


Pelin päämääränä on SHL:n liigamesta- 
ruus ja SportTime Cupin voitto. Liiga on 
jaettu kahteen lohkoon, joihin kumpaankin 
kuuluu kaksi viiden joukkueen divisioonaa. 
Jääkiekkojoukkueiden pelitilastot ja kunkin 
pelaajan kyvyt on tarkoin tilastoitu yhdeksän 
pelikauden ajalta. 

American Ice Hockeyn korkein strategia- 
taso käsittää joukkueen kehittämistä harjoi¬ 
tusleirien, nuorten pelaajien värväämisen ja 
pelaajavaihtojen muodossa. Yksittäisten ket¬ 
jujen kokoonpanot määräytyvät näillä toi¬ 
menpiteillä. Joukkueen muutokset edellyttä¬ 
vät kaupustelupisteiden omistusta. Niitä saa 
kauden lopussa sitä vähemmän mitä pa¬ 
remmin on menestynyt, jotta pelissä pysyisi 
joku tolkku. 


AIH on jääkiekkosimulaattori, jossa on 
vaihtoehtoisia pelitapoja vaikka muille jakaa. 
Sen kaikkien puolien esitteleminen veisi 
vimmatusti palstatilaa, joten lukijoiden on 
tyytyminen tähän ja pelaajat tutustukoot 
tuotteeseen mikron ääressä. 

TÄSSÄ NÄYTÖLTÄ PYÖRI UKIN 
JUURI VA PAAUI NTI OSU VV ESTÄ 

näyttävä vemo... 


TUNNEUMA ^UAVIN= ÄÄNI - 
TEHOSTANEEN 0>N MILTEI 
kÄsinkosketeitavAn KOSKETTAVA! 




























SIMULAATTORIT 




(I.S. Gold/Access 

C-64, PC 


Echelon 


Echelon on koodinimi huippusalaiselle ar¬ 
meijan tukikohdalle, joka on sijoitettu Isik- 
selle, aurinkokuntamme kymmenennelle 
planeetalle. Echelonia ylläpitää Kansainväli¬ 
nen Avaruusfederaatio, jonka elämäntehtä¬ 
vä on estää avaruusmerirosvoilu. Sattumal¬ 
ta Federaatio tietää, että rosvojen päätuki- 
kohta on Isiksellä, joten eipä muuta kuin C- 
104 Tomahawkin moottorit käyntiin ja pi- 
raattijahtiin. 

Perimmäinen tarkoitus on tietysti löytää 
avaruusrosmojen kätketty tukikohta. Se löy¬ 
tyy lentelemällä pitkin Isiksen pintaa ja etsi¬ 
mällä esineitä ja johtolankoja, joista piraat¬ 
tien inhan lymypaikan koordinaatit pikkuhil¬ 
jaa selviävät. 

C-l 04 Tomahawk on teknofiilin toiveuni. 
Alus on varustettu niin tietokoneella, kauko- 
ohjattavalla droidilla, teleportterilla kuin nel¬ 



jällä eri asejärjestelmälläkin. Maisemaa voi 
vapaasti zoomailla ja näkyvät aukenevat jo¬ 
ka suuntaan. Luonnollisesti näppäimistö on 
raskaassa käytössä, joten on selvää, ettei 
Echelonia ilman ohjekirjan ja kielitaidon 
symbioosia pahemmin pelailla. 

Grafiikka on varsin yksinkertaista vekto¬ 
rigrafiikkaa, ja kuusnelosen ollessa kysees¬ 
sä, tuskastuttavan hidasta. Muuten aluksen 
kontrollit ovat miellyttävän loogisia. Echelo- 


nin aseet toimivat Upstickillä, mikä käytän¬ 
nössä tarkoittaa joko toisen ilotikun lisää¬ 
mistä ampumista varten tai F-näppäimen 
painelua. Valitettavasti toimituksen Lipstick 
on jossain karkuteillä, joten toimintaa ei 
saatu testattua. 

Echelon yhdistää futuristisen lentosimu¬ 
laattorin seikkailupeliin ja yhtä seikkaa lu¬ 
kuunottamatta hyvin tuloksin. Tämä seikka¬ 
han on tietysti kuusnelonen. Raskas levyltä- 
latailu (kasettiversio...hrrrrr!) ja hidas vekto¬ 
rigrafiikka tappoivat ainakin minun kohdal¬ 
lani alkuinnostuksen, mutta PC:ssä pitäisi 
Echelonin olla tämän näytteen perusteella 
kovaa kamaa. Heikon menestyksen takia ei 
Echelonia tulla kuitenkaan ST-Amigassa nä¬ 
kemään. 

Digital Integration 


PC, ST, Amiga (C-64 tulossa) 


F16 Combat Pilot 

Hauskaa! Taas uusi F-16-simulaattori tur¬ 
hien aggressioiden purkuun. Tällä kertaa 
on asialla Digital Integration. Pelin henki on 
yksinkertainen: lennä, tapa ja tule tapetuksi. 
Pelaaja aloittaa pelin tavallisena lentäjänä, 
joka on juuri saanut upouuden F-16C Fal¬ 
con—hävittäjän alleen. Sillä lentsikalla sitten 
hortoillaan ympäri laajaa taistelualuetta ja 
pippuroidaan kaikki viholliseksi tunnistetta¬ 
vissa oleva ilmassa ja maassa liikkuva ka¬ 
lusto. Tottakai kaikki maalitaulut ampuvat 
takaisin. Näyttävimpiä osia koko pelissä 
ovat vihollisen raskaasti puolustettujen pää¬ 
majojen yli tapahtuvat lennot, sillä tällöin vi¬ 
holliset juhlistavat F-16:n vierailua näyttäväs¬ 
ti ilmassa poksahtelevin ilmatorjuntakranaa- 
tein. Joskus perään eksyy myös jokunen il¬ 
matorjuntaohjus, joista kuitenkin tavallisesti 
selviää suuremmitta ongelmitta. 

Kun sitten kyllästyy tavallisen pilotin tehtä¬ 
viin, ei tarvitse muuta kuin suorittaa viisi an¬ 
nettua tehtävää ja saa ylennyksen koko len¬ 
tueen komentajaksi. Sitten pitää lentueen 
kanssa tyhjentää pelialueen kartta ikävän 
punaisella värillä näkyvistä panssareista, teh¬ 



taista, silloista, SAM-pattereista ja muusta 
hauskasta. 

Tottakai tämän pyrkii lukematon määrä 
viholliskoneita (ja ohjuksia) estämään, mutta 
hampaisiin asti aseistetulla lentueella on 
enemmän tulivoimaa kuin Luftwaffella oli 
koko sodan aikana yhteensä ja kunnon F- 
16 lentäjä osaa lennellä voltteja ilmatorjun¬ 
taohjuksien ympäri. Eikä kuolemaa tarvitse 
pelätä, sillä vaikka komentaja lentää ko¬ 
neensa esimerkiksi äänennopeudella päin 
vihollisen ohjuspatteria, ei menetä muuta 
kuin lentokoneen — elämä jatkuu kuin mi¬ 
tään ei olisi tapahtunut. 

Combat Pilottia ei voi suoraan verrata 
maailmankuuluun Spectrum Holobyten Fal- 


coniin. Siinä missä Spectrum Holobyten 
Falcon keskittyy todellisuuden simulointiin, 
on Combat Pilot lähinnä toimintasimulaatto- 
ri. Räiskiminen on hauskaa ja ääniefektit hu¬ 
vittavia. Suurta hämmennystä aiheutti myös 
se, että vihollisen patit eivät aiheuta F-16:lle 
suurempia vaurioita. Kerran pystyin jopa 
laskeutumaan lentokentälle, vaikka eräs pa- 
hamielinen MiG-23 Flogger räiski sarjan toi¬ 
sensa perään minun lintuuni. Menihän siinä 
huvissa tosin HCJD, tutka, asejärjestelmät ja 
muuta kivaa hajalle, mutta jostain syystä Mi- 
Gin patit eivät yksinkertaisesti tuhonneet ko¬ 
nettani. Eräs lentäjäkaveri totesi tähän hap¬ 
pamasti, että pelin tekijät eivät ilmeisesti ole 
nähneet mitä jälkeä neuvostoliittolainen 
kuularuisku saa aikaan. 

Combat Pilot tekee kuitenkin riippuvai¬ 
seksi: varttitunnin pikapeli venähti kuudeksi 
tunniksi, eikä loppua ole vielä näkyvissä. 

Lucasfilm Games 


Amiga, PC, ST (C-64 tulossa) 


Battlehawks 1942 

Siellä se on, amerikkalaisten lentotukialus. 
Suonissani kohisee veri, siivissäni tuuli kun 
käännän syöksypommittajani kohti maalia. 
Kamera päälle! ilmajarrut auki! Ja lloistava 
tiputus suoraan keskikannelle! Näinköhän 
Midwayn taistelu kääntyykin Japanin voitok¬ 
si? Mutta..Ah ja voi! Olen tuhonnut U.S.S 
Enterprisen, enkä tämän häpeän painama¬ 
na voi kun illalla hiljaa painaa katanan kär¬ 
jen vatsasta sisään ja rukoilla Kirkiltä an¬ 
teeksi. 

Kuten nimestä voi etäisesti päätellä sijoit¬ 
tuu Battlehawks taisteluun Tyynen meren 
herruudesta. Battlehawksissa voi lentää niin 
japanilaisena kuin amerikkalaisena joko hä¬ 
vittäjää, syöksypommittajaa tai torpedopom- 
mittajaa. Eri maiden koneet eroavat sen ver¬ 
ran toisistaan, että optio on tervetullut. Nou¬ 
semisesta ja laskeutumisesta ei tarvitse välit¬ 
tää, sillä lento alkaa aina keskeltä toimintaa. 
Pilotin ura tallentuu kauniisti levylle ässän 
valitessa runsaasta tehtävämäärästä, ja eri 
tehtäviä voi jopa harjoitellakin. 

Battlehawks onnistuu tuomaan uusia 
ulottuvaisuuksia simulaattorimaailmaan. 
Eräs suurimpia yllätyksiä oli se, ettei pelaaja 
ollut yksinäinen susi, vaan muitakin omia 
koneita pyörii ilmassa. Tämä onnistuu luo¬ 
maan hämäävän realismin tunteen. Ja mi¬ 



kä parasta: Battlehawksissa ei ole kuolleita 
hetkiä, mikä tekee siitä vaarallisen addiktiivi- 
sen. Ohjekirja saattaa näyttää paksulta, mut¬ 
ta ei sitä pidä pelästyä: BH on erittäin help¬ 
po oppia. 

BH:ssa on myös kamera. Sillä saa tallen¬ 
nettua tehtävän huippukohdan myöhempää 
tarkastelua varten. Kamera ei seuraa konet¬ 
ta, vaan ikään kuin jää leijumaan, ja sitä saa 
lennäteltyä sinne sun tänne. 

Battlehawks käyttää poikkeavasti spriteg- 
rafiikkaa vektoreiden sijasta, mutta kun yhtä 
konetta kohti on määritelty 1500 asentoa 
on lopputulos toisinaan jopa hämäävän rea¬ 
listinen. Pikkutatsit, kuten laskuvarjot ja sa¬ 
vua tupruttavat koneet vielä parantavat vai¬ 
kutelmaa. Outoa kyllä, suuret konemytyt hi¬ 
dastivat Amigaa todella suhteettomasti, 
vaikka tämäntyyppisen grafiikan pitäisi olla 


ihmekoneen erikoisominaisuus. Nopeus on 
kuitenkin aivan riittävä suurimman osan ai¬ 
kaa. Amigan äänet ovat hyviä, lukuunotta¬ 
matta aika onnetonta konekivääriefektiä, 
mutta ST:ssä äänet onkin viritetty tosi on¬ 
nettomiksi. 

Koneessa on normaali mahdollisuus tir¬ 
kistellä joka suuntaan, ja uutuutena skan- 
nausnäyttö, jossa näkymää voi kieputella 
sinne sun tänne ilman että kurssi muuttuu. 
Erittäin kätevää, ja olisi tarpeellinen mones¬ 
sa muussakin simussa. Pommi- ja torpedo- 
koneissa käytetään takanäkymää taakse¬ 
päin sojottavan konekiväärin operoimiseen. 

Plussaa Battlehawks saa vielä siitä, että 
se on suojaamaton. Täten siitä saa paitsi 
varmuuskopioita myös kovalevyversionkin. 
Toivottavasti trendi jatkuu. 

Paitsi että Battlehawk on raflaavin näke¬ 
mäni toista maailmansotaa käsittelevä simu¬ 
laattori on se loistavan pelattavuutensa ja 
aika ällistyttävän imunsa ansiosta pakko-os¬ 
tos simuja normaalisti hylkiville pelimiehille. 
Sano Banzai! Battlehawks! kaupan kiltille 
myyjäsedälle. 

Accolade 


Amiga, PC (ST, C-64 tulossa) 


The Duel: Test 
Drive II 
+ Supercars 
Datadisk & 
Sceneiy Datadisk 

Test Drive löytyy vieläkin jokaisen hyvinva- 
rustetun mikroliikkeen pelihyllyltä. Peli on 
yksinkertainen ja teknisesti kehittymätön, jo¬ 
ten mikä siinä viehättää? En tiedä, mutta 
ilmeisesti Distinctive Software tietää, sillä po¬ 
jat ovat nyt saaneet aikaiseksi jatko-osan 
Test Drivelle. Uskallanpa povata sille jopa 
suurempaa menestystä kuin edeltäjälleen. 

Kaikkia kiinnostavat asiat, joita ei voi saa¬ 
da. Ohjelmoijat pitivät tämän mielessään ja 
siksipä pelaajalla TD II:ssa onkin valittavana 
yli 300 kilometrin tuntinopeuteen kykenevät 
tiennielijät Porsche 959 ja Ferrari F40. 

Auton valinnan jälkeen valitaan kisatyyp- 
pi. Kelloa vastaan ajettaessa yritetään vain 
ajaa lähdöstä maaliin kuluttaen mahdolli¬ 
simman vähän aikaa, mutta enemmän hu¬ 
pia (ja pisteitä, jos tähtää tulosluetteloon) 



antaa kisa tietokoneen ohjaamaa autoa vas¬ 
taan. Tässä tapauksessa pitää myös tietoko¬ 
neelle valita auto kahdesta mahdollisesta. 
Pelin perimmäisenä tavoitteena on selvitä 
hengissä tien loppuun asti. 

Viimeinen valinta ennen ratin taakse hyp¬ 
päämistä on vaikeustason säätö. Neljällä 
ensimmäisellä tasolla tietokone hoitaa vaih¬ 
teiden käytön, joten pelaajan tehtävänä on 
painaa kaasua ja jarrua ja pitää auto tiellä. 
Lopuilla tasoilla vaihteita joutuu räpeltä- 
mään itse. Mitä lähemmäs todellista am¬ 
mattilaista vaikeustasossa mennään, sitä ko¬ 
vempaa tietokoneen ohjaama auto ajaa. 
Muita vaikeustason säätelemiä seikkoja ovat 
poliisin nopeus, vastaantulevien autojen 
määrä, pisteytys sekä realismi. Helpoimmilla 
tasoilla tiukatkin mutkat voi päästää mel¬ 
kein urut auki, eivätkä renkaat edes vingu. 


Mutta valitsepa vaikeampi taso, ja liikenne¬ 
merkkeihin pitää alkaa kiinnittää huomiota. 

Teillä kulkee myös poliiseja. Pelaajan au¬ 
tossa on vakiovarusteena tutkanpaljastin, jo¬ 
ka alkaa sirkuttaa tutkan läheisyydessä. Po¬ 
liiseihin voi suhtautua kahdella tavalla (aina¬ 
kin tässä pelissä, ei välttämättä oikeassa 
elämässä): voi hiljentää liikennerajoituksen 
määräämään nopeuteen tai painaa lämän 
tiskiin ja jättää pollarit jälkeen. Jälkimmäi¬ 
nen vaihtoehto on huomattavasti vaikeampi, 
mutta säästyypä sakoilta ja saa rutkasti pis¬ 
teitä, jos onnistuu. Epäonnistuminen johtaa 
sakkoihin tai auton moottorin siirtymiseen 
pari metriä taaksepäin (kuskin syliin itsea¬ 
siassa). 

Huomattavin parannus esikoiseen verrat¬ 
tuna TD Ikssa on vaihtuva ja monipuolinen 
maisema ja tiestö. Autojen erilaiset ajo-omi¬ 
naisuudet erottuvat myös huomattavasti sel¬ 
vemmin. Erikseen ostettavat datadisketit si¬ 
sältävät lisäksi lisää autoja ja uusia teitä. 
Tällä hetkellä saatavana on Supercars, joka 
sisältää Test Drive I:n päivitetyt autot. Ensi¬ 
silmäyksellä autot näyttävät prikulleen sa¬ 
moilta kuin I:ssä, mutta lähemmin tarkastel¬ 
taessa eroja löytyy ajo-ominaisuuksissa, te¬ 
hoissa ja huippunopeuksissa. Toinen myyn¬ 
nissä oleva datakorppu on California Chal- 
lenge, joka sisältää seitsemän tienpätkää 
Californiasta. Datadiskien käyttö on lievästi 
sanoen tuskallista yhdellä levyasemalla, kiu- 

sällistä kahdella ja silkkaa iloa kolmella le¬ 
vyasemalla. Ohjelmaan on kaukonäköisesti 
sisällytetty mahdollisuus tehdä pelidisketti 
datadiskeistä, jonka jälkeen raivostuttavaa 
disketinvatkaamista ei enää tarvita (kovin 
paljoa). 

Sekavasta käsikirjasta ei ole liiemmin 


apua, sitäkin vähemmän kieltä taitamatto¬ 
mille. Onneksi käsikirjassa ei ole mitään 
tähdellistä mitä yhdellä koepelillä ei itse sai¬ 
si selville. Grafiikka valitettavasti on TD I:n 
luokkaa, kuten ääniefektitkin. Alkumusiikki 
on sentään aluksi ihan mukiinmenevä, mut¬ 
ta pidemmän päälle raivostuttava. Kuiten¬ 


kin: jos pidit TD I:stä, pidät tästäkin, ja to¬ 
dennäköisesti vieläkin enemmän. 

| Activision 


F-14 Tomcat 

Haluatko olla Tom Cruise, vaikka näyttele- 
misesi onkin väkisin kaksi pykälää häntä 
parempaa? Tompan leikkiminen onnistuu 
Top Gunissa, mutta jos peli on sinunkin 
mielestäsi silkkaa sälää, löytyy Activisionilta 
käypä vastine. Amerikkalainen Dynamix 
(Skyfox, Arcticfox) on siirtynyt Electronic Art- 
sin leivistä Activisionin palkkalistoille, mutta 
pelien taso ja linja on säilynyt jotakuinkin 
samana. 

Dynamixin F-14 Tomcat kokeilee siipien¬ 
sä kantavuutta lentosimulaattorina, muttei 
mielestäni oikein onnistu. Harvasta vakava¬ 
mielisestä lentosimusta kun löytyy tietoko¬ 
neohjattua laskeutumisjärjestelmää, jonka 
avulla avuttominkin Hot Gun räpeltää F-14- 
koneensa turvallisesti lentotukialuksen kan¬ 
nelle vaikka silmät kiinni ja kädet sidottuina 
selän taakse (kokeiltu on). 

F-14 Tomcat käsittelee siis pilottipojan 
uraa kuolaavasta ja lespaavasta kadetista 
urheutta ja rintakarvoja uhkuvaksi macho- 
bullshit-lentäjäsankariksi. Hieman tahtomat¬ 
taankin se antaa vaikutelman joko suunnat¬ 



tomasti yksinkertaistetusta lentosimusta tai 
sitten Skyfox-kloonista, johon on yritetty saa¬ 
da hieman syvyyttä. No, oli se kumpi tahan¬ 
sa, F-14 jää vaaputtamaan siipiään asteikos¬ 
sa keskinkertaisuuden tasolle. Grafiikassa ei 
ole mitään ”Gasp! Choke!”-efektejä aikaan¬ 
saavaa, mutta onpahan kohtalaisen toimi¬ 
vaa, joskin Dynamix on valinnut oikotien 
käyttämällä spritejä. Tästä johtuen vihollis- 
koneet ovat kauempana epämuodostuneita 
möykkyjä ja lopuksi pomppivat hullusti pit¬ 
kin ruutua melkein koko ajan samassa 
asennossa. 

Äänipuolen arvosana selittyy erinomaisel¬ 


C-64 


la moottorisoundilla, parasta huminaa mitä 
olen tähän mennessä C-64:stä kuullut. Mu¬ 
siikkia ei ole riesaksi asti, eivätkä äänitehos¬ 
teetkaan moottoriääntä lukuunottamatta 
loista. 

Ohjekirjanen osoittautuu sangen hyödyt¬ 
tömäksi. Ainoat tarpeelliset kappaleet ovat 
alussa olevan esineidentunnistusosion kaa¬ 
vakuva ja näppäinkaavio. Taistelutaktiikan 
selitykset voi hypätä yli, koska taisteluliikkei- 
tä on käytännössä mahdoton toteuttaa. Jos 
et ole koskaan ennen tällaista peliä pelan¬ 
nut, on käsikirja toki syytä lukea läpi. Käsi¬ 
kirja on 28-sivuinen ja itse peli tulee kumma 
kyllä kahdella kaksipuolisella disketillä. 

F-14 Tomcat sopii mainiosti lentosimu- 
laattoreiden parissa aloittelevalle pilotille, 
mutta on tylsä alan ammattilaisille. 

PC, (Amiga, ST tulossa) 


F-19 Stealth 
Fighter 

Stealth Fighter — kone, joka vastaa aerody¬ 
namiikaltaan silitysrautaa, mutta on tutkille 
lähes näkymätön. F-19 SF on täysin uusiksi 
pistetty kuusnelosesta tuttu ProjectrStealth 
Fighter. 

Ennen lentoon lähtöä tietokone antaa pe¬ 
laajalle ensi- ja toissijaisen kohteen. Tehtä¬ 
vät vaihtelevat uuden ohjuspatterin valoku¬ 
vaamisesta tärkeitä sotilashenkilöjä kuljetta¬ 
van lentokoneen tuhoamiseen. Aseistuksek- 
seen saa valita liki kaikkea mikä NATOn 
varastoista löytyy. Aseistusta valitessaan ei 
saa unohtaa sitä, että pelkästään kohtee¬ 
seen ja sieltä takaisin pääsemiseksi täytyy 
matkan varrella yleensä tuhota ainakin pari 
ilmatorjantaohjuspatterin tulenosoitustutkaa 
sekä nippu vastapuolen hävittäjiä. Kaikki tä¬ 
mä riippuu siitä, miten hyvin osaa hämätä 
vastapuolen tutkia ja hävittäjälentäjiä ja tuo 
peliin mukaan aimo annoksen strategiapeli- 
mäisyyttä, sillä jokainen tehtävä on suunni¬ 
teltava ja toteutettava ensin päässä ja vasta 
sitten käytännössä. 



F-19 Stealth Fighter on räävittömän mo¬ 
nipuolinen peli, sillä pelaaja saa valita nel¬ 
jästä eri alueesta (mukana myös Suomen 
Lappi), kolmesta sotatilasta, neljästä vastus¬ 
tajien taitotasosta, kolmesta tehtävätyypistä 
sekä kolmesta laskeutumisen vaikeusas¬ 
teesta mieleisensä. Vaihtoehtojen (432 kpl.) 
luulisi riittävän. 

Tekninen toteutus on erinomainen. Grafii¬ 
kan tarkkuutta kuvaavat Tanskanmaalta löy¬ 
tämäni tuulimyllyn pyörivät siivet kaikkein 
parhaiten. Osuman saanut kone jättää jäl¬ 
keensä savujuovan siinä missä tuhotun öl- 
jynjalostamon paikalle ilmestyy tulipalo. Ve¬ 
teen syöksyvä kone roiskuttaa ilmaan vettä 
ja tuhotun kohteen räjähdyspilveen lentävä 


kone voi vaurioitua sirpaleista. 

Myös oheismateriaali on omaa luokkaan¬ 
sa. Ohjekirjassa on 192 sivua, ja se on hy¬ 
vin ryhmitelty niin ensikertalaisen kuin ker- 
taajankin kannalta. Kohdealueista on erik¬ 
seen myös isot värikartat, jotka helpottavat 
lennon suunnittelua. 

Ohjelmoijat ovat tehneet kotityönsä huo¬ 
lella, sillä mukana ovat kaikki todennäköi¬ 
sesti vastaan tulevat asejärjestelmät: 23 it- 
ohjustyyppiä, 13 Yhdysvalloissa rakennettua 
sotilaskonetta ja 14 neuvostovalmisteista 
konetta. 

F-19 Stealth Fighter kuuluu sotilaskonesi- 
mulaattoreiden ehdottomaan eliittiin. 

Gremlin Graphics 

ST, Amiga 


Federation of Free 
Traders 

FOFT — äärimmäinen peli. Tämä on ker¬ 
tomus pelistä, jonka tehtävä oli etsiä peli¬ 
maailman äärimmäisiä rajoja, tarjota koke¬ 
mus vailla vertaa ja mennä sinne, minne 
Elitellä ei päässyt. 

Pelaaja aloittaa ruppuisella Hartley Mk.II - 
aluksella ja tienaa rahaa tuttuun tapaan 
kaupankäynnillä. Tavaraa on huomattavasti 
enemmän kuin Elitessä, ja hintakin vaihtuu 
kysynnän ja tarjonnan mukaan, joten pikku 
pörssihait voivat tehdä voittoa liikkumatta 
avaruusasemalta mihinkään. Voitot voi sijoit¬ 
taa laajaan varastoon erilaisia aseita, suoja- 
kenttiä ja moottoreita. Hartley on varustettu 
tietokoneella, joka tarjoaa paitsi oman ohjel¬ 
mointikielen ja 16 kt tilaa omille hienoille 
ohjelmille myös mahdollisuuden ottaa yh¬ 
teyden Galnettiin. Netissä voi käydä kaup¬ 
paa, vastaanottaa ja lähettää sanomia mui¬ 
den pilottien kanssa ja semmottii. 

Pelaaja aloittaa kadetin arvosta ja etenee 
kohti amiraalia ja federaation johtajuutta. 
Arvo nousee suorittamalla tehtäviä, joita fe¬ 
deraatio antaa. Tehtäviin kuuluu muun 
muuassa Search and Destroy -tehtäviä, 
saattokeikkoja ja lähetin hommia. Alus voi 
telakoitua avaruusasemiin tai laskeutua pla¬ 
neetan pinnalle virustyyppisessä osiossa. Eli 
kaiken kaikkiaan koko peli kuulostaa pelaa¬ 
jan unelmalta. 



Valitettavasti ST-versio oli melkoinen susi, 
mutta Paul Blythe korjasi bugit ja suurim¬ 
mat viat Amiga-versioon. Myös uusi ST-ver¬ 
sio pitäisi jo olla olemassa. 

Paul Blythe on kehittänyt erinomaisen pe¬ 
lin, joka on todella realistinen avaruuslento- 
simulaattori. Tähdet eivät liiku, mikä onkin 
realistista, mutta ei peliä MDBOniinMDNM 
tosissaan tarvitse vääntää. Lopputulos on ni¬ 
mittäin se, että alus tuntuu pysyvän paikoil¬ 
laan. Alkuperäis-FOFTissa haitannut vihol¬ 
listen jumalaton nopeus on uudessa ver¬ 
sioissa korjattu, joten viholliseen voi jo osua- 
kin. 

Ainoa tapa löytää viholliset on Hartleyn 
tutka. Se on Elite-kopio 8 eri zoomauksella, 
mutta huomattavasti vaikealukuisempi ja 
huonommin toimiva. Sen tukena toimii apu- 
tutka, joka näyttää vihollisen yleisen suun¬ 
nan. Apua siitä ei kuitenkaan ole, HCiD olisi 
ollut poikaa. 

Aluksessa on hyppymoottori, joka lyhen¬ 
tää matkaa avaruusasemalle. Eka-FOFTissa 


matka saattoi kestää tuntikausia, sillä hyppy 
ei toimi vihamielisten alusten läheisyydessä, 
ja kun avaruus näytti olevan yhtä kansoitet¬ 
tu kuin kaatopaikka kuumana kesäpäivänä. 
Luojan kiitos uusi versio ei enää tästä kärsi. 
Avaruusaseman löytämistäkin on huomatta¬ 
vasti helpotettu. 

Kuuluisa aluksen sisäinen tietokone oli lu¬ 
ku sinänsä. Ohjelmointiominaisuuksilla ei 
edelleenkään tee mitään, mutta muuten sitä 
on ratkaisevasti parannettu. Toisten alusten 
kanssa keskusteleminen sujuu returnin pai¬ 
nalluksella, mutta hyöty tuntuu olevan vä¬ 
häinen, he kun eivät tunnu ymmärtävän 
kuin tutun nelikirjaisemisen lyhenteen. 

Uusi Federation of Free Traders kärsii 
edelleen ergonomian aliarvostamisesta, 
mutta on sen verran hyvä, että sen voi mai¬ 
nita samassa lauseessa Eliten kanssa. Suu¬ 
rin moka on kysyntään ja tarjontaan perus¬ 
tuva ostojärjestelmä yhdistettynä hintojen 
samankaltaisuuteen joka puolella. Minä ni¬ 
mittäin lähdin ensi kertaa avaruusasemalta 
kahden tunnin kuluttua parhailla moottoreil¬ 
la ja lasereilla varustettuna, ja puolen tunnin 
lisätyöllä olisi alus ollut ääriään varusteltu. 

FOFT on joka tapuksessa hyvä Eliten 
vaihtoehto, vaikka ’se jokin’ tuntuu edelleen 
puuttuvan. 

Nnirvi 


MicroProse 


Amiga, ST, 


C-64 


Kennedy 

Approach 

Oletko haaveillut lennonjohtajan urasta? Sii¬ 
nä tapauksessa Kennedy Approach tarjoaa 
oivan mahdollisuuden kurkistaa ammatin 
stressaavaan arkeen ilman että pieni töppäi- 
ly vaarantaisi tuhansien matkustajien hen¬ 
gen. 

Pelissä voi kokeilla koordinaattorin taito¬ 
jaan viidellä lentokentällä, jotka vaihtelevat 
Atlantan rauhallisista tasangoista New Yor¬ 
kin hallittuun kaaokseen. Ruudulla näkyy 
kartta lentokentän ympäristöstä, tärkeimmät 
lentoreitit ja alueella liikkuvat koneet. Ko¬ 
neen symbolia klikkaamalla sille voi antaa 
laskeutumisluvan tai sitä voi käskeä muutta¬ 
maan kurssia ja korkeutta. Lennonjohtajan 
tehtävänä on huolehtia, että koneiden reitit 
eivät leikkaa, useampi kone ei yritä laskeu¬ 
tua samanaikaisesti ja että lähtevät koneet 
pysyvät aikataulussa. 

Vaikuttaa kiinnostavalta, mutta entä sitten 
toteutus? Ainakaan ulkoasua ei voi pahem¬ 
min kehuskella. Kuvittelisin lennonjohtotor¬ 



nissa olevan määrättömästi nappulaa ja na- 
mikkaa, puhumattakaan huippuhienoista 
tutkista, mutta Kennedy Approach ei tarjoa 
muuta kuin ankean kartan ja muutaman ri¬ 
vin tekstiä. Ainoa vähän sykähdyttävämpi 
yksityiskohta on selkeästi syntetisoitu puhe. 
Ilman sitä voisi helposti kuvitella pelaavansa 
kuusnelosella. Ehdottomasti tragikoomisin 
yksityiskohta on pakkauksen mainostekstit, 
joiden mukaan pelissä pitäisi olla ’upea kol¬ 
miulotteinen grafiikka’, mutta tällä tarkoite¬ 
taan lentokoneiden alle piirrettyjä korkeus- 
viivoja. Törkeää huijausta! 

Luotaantyöntävällä grafiikalla ei sinänsä 


ole merkitystä, mutta ikävä kyllä pelin sisäl¬ 
tö ei inspiroi yhtään sen enempää. Suurin 
osa ajasta vain kyttäillään oikeaa hetkeä an¬ 
taa koneelle uudet ohjeet. Suunnan ja kor¬ 
keuden säätely on hyvin karkeaa, joten jos 
ajoitus menee pieleen, niin virhettä on han¬ 
kala korjata. Kennedy Approachissa on 
epäilemättä pyritty realismiin, mutta vika on¬ 
kin perusideassa. Peli ehkä soveltuu keven¬ 
tämään lennonjohdon opetusta, mutta ta¬ 
vallisen kuolevaisen mielenkiintoa se ei on¬ 
nistu herättämään. 

Peli on tyypillinen esimerkki vanhahtavien 
jenkkisimujen tyylistä: asiallinen, arkinen ja 
tylsä. Mutta jos kuulut niihin ihmisiin, joiden 
mielestä Vie 20 edustaa teknologian huip¬ 
pua, niin ehkä onnistut repimään tästäkin 
viihdykettä. 

Testattu: Amiga 

Grafiikka: 3 

Äänet: 8 

Kiinnostavuus: 5 

Electronic Arts 

PC 


Chuck Yea<jer’s 
Advanced Flight 
Trainer 2.0 


CYAFT 2.0 on vain todella karaistuneille si- 
mulaattorifaneille. Entisten F-19- ja F-16-pi- 
lottien ei kannata hiipiä pelille käsiään hie¬ 
roskellen, sillä Chuck Yeagerin vaatimukses¬ 
ta pelistä ei löydy TIPPAAKAAN väkivaltaa. 
CYAFT on vain Trainer’, kuten nimestäkin 
ilmenee. 

Jos tiukkaa dogfightia ja kiperiä tehtäviä 
ei löydy, mikä pitää mielenkiinnon yllä? Oh¬ 
jelmoija ja Chuck Yeager ovat ilmeisesti aja¬ 
telleet, että lentämisen pikkutarkka simu¬ 
lointi riittää. CYAFT on Microsoftin Flight 
Simulator III:n ohella ainoa simulaattori, jos¬ 
sa lentokoneet käyttäytyvät juuri niin kuin 
niiden pitää. 

Peli osaa tarvittaessa opettaa sinut lentä¬ 
mään mitä tahansa paristakymmenestä len¬ 
tokoneesta, lisäksi voit koettaa taitojasi kil- 
palennoissa, pujotteluissa, kanjoneissa ja 
kuviolennossa. 

Erilaisia lentokoneita CYAFTista löytyy lä¬ 
hes kaikkea mahdollista ensimmäisen 



[iti m tulas 


maailmansodan potkurikoneista uuteen X- 
29-kokeilukoneeseen ja F-117 Stealth Figh- 
teriin asti. Avaruussukkulakin löytyy! Pikku 
miinuksena mainittakoon että erinäköisiä 
ohjaamoita löytyy vain kolmea eri perusmal¬ 
lia. Niinpä F-16-hävittäjässä ja avaruussuk¬ 
kulassa on samanlaiset kontrollit ja mittaris- 
tot. Pelissä on myös automaattinen kamera- 
moodi, joka tallettaa lentoasi koneen muis¬ 
tiin niin kauan kuin tietokoneessasi vapaata 
muistia riittää. Jälkeenpäin voit katsoa len¬ 
toasi aivan mistä kulmasta tahansa. 

Vaikka kaikki tämä ehkä kuulostaakin 
hienolta, jää pelin kanssa touhuaminen len¬ 
toonlähtöön ja kiemurteluun pelin pienessä 
universumissa. Näin ainakin aluksi. Jonkin 
ajan päästä huomaa, miten kivaa lentämi¬ 
nen onkaan, vaikka ei olekaan MiGejä pe¬ 


rässä. Lento-opetus, kuvio- ja kilpalennot 
kymmenine mahdollisine kuvakulmineen pi¬ 
tävät mielenkiintoa yllä hämmästyttävän 
kauan. 


EGA-näytölIä varustetussa PC:ssä resoluu¬ 
tioksi voi valita 640/350, jolloin erottelukyky 
on todella tarkka. Peli tietenkin hidastuu sil¬ 
minnähden, mutta jos nopeus ei riitä, voi 
valita pienemmän resoluution, jolloin no¬ 
peus kasvaa. Ja kuten sanottu, omaa konet¬ 
ta voi lennon aikana tiirailla aivan mistä kul¬ 
masta tahansa. 

Koska on kyse vektorigrafiikalla toteute¬ 
tusta pelistä, vaaditaan tietokoneelta paljon 
ennenkuin horisontti kääntyilee pehmeästi 
ja aidosti. Äänipuolesta ei sitten kannata¬ 
kaan sanoa paljon mitään. 

CYAFT 2.0 on simulaattori sanan varsi¬ 
naisessa merkityksessä. Ilman taisteluja se 
on kuitenkin pidemmän päälle tylsä kuin pi¬ 
ru. Onneksi samalla tekniikalla tehty Chuck 
Yeagers Advanced Flight Simulator on tu¬ 
lossa ja siinä on sentään jo taistelua. 

Petri Teittinen 


Accolade 


C-64 (PC tulossa) 


Steel Thunder 

Seuraava suuri simulaatioaalto koostuu 
tankkisimulaattoreista, ja ensimmäisiä mai¬ 
ninkeja on Steel Thunder. Huhhahhei ja 
Rommelia pullo. 

Paketin aukaisu tuottaa microproseaani- 
sen deja-vun: löytyy niin tuhti manuaali kuin 
näppäinkaaviokin. Tehtävien suorittaminen 
tietää ylennyksiä, ja erilaista aseistusta on 
ihan tarpeeksi. Ml AI Abramsin lisäksi tank- 
kimenusta löytyy M48A5 Patton, M60A3 ja 
M3 Bradley. 

Pakollisten alkuverryttelyjen jälkeen lä- 
mähtävät eteen tankin mittarit. Accolade-tyy- 
lin pelaaja joutuu toimimaan niin ajajana, 
amoujana kuin komentajanakin, joka on au- 
tomaattikontrollista huolimatta aluksi tutun 



sekavaa. Vain noin kymmenen napinpainal- 
luksen jälkeen tankki on käynnissä, kaikki 
järjestelmät päällä ja taistelukenttä odottaa. 
Lupaavaa tähän asti siis. 

Maan teräsmyrsyn telaketjujen alta kaivaa 
grafiikka. Jotta tankkisimu olisi mielenkiin¬ 


toinen, sillä pitäisi pystyä rytyyttämään pitkin 
mäkiä, ryömimään metsässä ja käydä kiivai¬ 
ta taisteluita keskellä kaupunkeja. Steel 
Thunderin mukaan sotaa käydään tasaisella 
perunapellolla. Ja viholliset on kuvattu mi¬ 
tättöminä mustina spritesiluetteina. Muuten 
korkea realistisuus ei pysty tätä kompensoi¬ 
maan, eli nettorealismi on nollan luokkaa. 

Steel Thunder ei vastannut odotuksiani, 
joten tankilla en leiki ennen kuin edessäni 
vellovat laatikot Ml Tank (Microprose) ja/tai 
Tank (Spectrum Holobyte). 


Testattu: C-64 

Main Battle Tank 


Electronic Arts 


PC (Tulossa Amiga, ST) 


Abrams Battle 
Tank 

Panssarivaunupelit tuntuvat olevan nykyisin 
muodissa, sillä tämän Electronic Artsin/Dy- 
namixin pelin lisäksi vastaavia on tulossa 


Accoladelta, Realtime Softwarelta ja Spect¬ 
rum Holobyteltä. ABT on perinteinen tankki- 
peli, kuvattu ohjaamosta ja käyttää kolmi¬ 
ulotteista täytettyä vektorigrafiikkaa. 

Pelaajalla on valittavanaan muutamasta 
loppujen lopuksi aika samanlaisesta tehtä¬ 
västä, jotka maantieteellisesti sijoittuvat Kes- 
ki-Eurooppaan. Milloin pitää tuhota silta, 
milloin pitää varjella tehdasta. Lisäksi voi va¬ 


lita niin sanotun kolmas maailmansota -ske¬ 
naarion, jossa kaikki tehtävät tulevat putke¬ 
na. 

Ennen tehtävän alkua pelaaja löytää it¬ 
sensä ja parhaan ystävänsä (Abrams-tankin) 
varikolta, jossa pitää valita sopiva ammusva- 
likoima ja päättää tarvitseeko kierrostenra- 
joitinta vaiko ei. Oikea ammusvarasto on 
elintärkeä, sillä siinä vaiheessa kun vastaan 

tulee lauma neuvostoliittolaisia tankkeja ja 
varastossa on VAIN vääränlaisia ammuksia, 
tulee helposti kovemmallekin jätkälle äiti 
mieleen. Kierrostenrajoitin hidastaa matkan¬ 
tekoa, mutta estää moottorin laukeamisen 
kuumenemisen seurauksena. 

Grafiikka. No, se normaali juttu: mitä 
nopsempi ja tehokkaampi PC, sitä nopsem- 
pi ja kauniimpi grafiikka. EGA on ihan OK, 
mutta Hercules on tietty hirveä. Dynamixin 
kunniaksi sanottakoon että hitaallakin PGllä 
ABT on ihan pelattava. Ääniltä ei kannata 
odottaa mitään uutta, PC kun pystyy vain 
siihen PUP-ääneensä, paitsi jos ohjelmoija 


jaksaa touhuta päiväkaupalla digitoitujen 
äänien soittorutiinien parissa. Tässä tapauk¬ 
sessa ei jaksanut. 

ABT on ihan mukiinmenevä, mutta hie¬ 
man tylsä ja yksinkertainen tankki”simulaa- 
tio”. Simulaattorifanien kannattaa odottaa 
Realtimen ja Spectrum Holobyten tankkipe- 
lejä. 

Petri Teittinen 


688 Attack Sub 

Tervetuloa huippunykyaikaiseen tietokoneil¬ 
la ja muilla vimpstaakeilla ladattuun ydinsu¬ 
kellusveneeseen. Vasemmalla näette radio- 
huoneen, josta aluksen kapteeni saa tehtä¬ 
vänsä. Lattiaa peittää suurimmaksi osaksi 
navigaattorin kartan näköinen grafiikkanäyt- 
tö ja hieman edempänä näette asemestarin 
ja aluksen kontrollipöydät. Ydinsukellusve¬ 
neen hallitseminen ja ohjailu on kuin yrittäi¬ 
si kääntää henkilöauton mudassa kymmen- 
pennisen päällä, sen ovat monet aloittelijat 
karvaasti kokeneet. 

EOA:n 688 Attack Sub simuloi ehkä 
liiankin täydellisesti ydinsukellusveneen kaik¬ 
kia aspekteja. Tämä kostautuu sekavuutena 
ja sellaisena ilkeänä tunteena, että kaikki 
langat eivät olekaan käsissä. Tarkkana si¬ 
mulaationa 688AS on kuitenkin erinomai¬ 
nen. Klaustrofobinen tunnelma ja sukellus- 
venetaistelun jännitys on onnistuttu vangit¬ 
semaan tietokoneen kuoriin esimerkillisesti. 


Pelaajalla on mahdollisuus valita useasta 
eri tehtävästä ja lisäksi hän saa valita taiste- 
leeko hän amerikkalaisella vai neuvostoliit¬ 
tolaisella sukellusveneellä. Tehtävät vaihtele- 
vat yksinkertaisesta tarkkuusammuntahar- 
joituksesta lähes mahdottoman tuntuisiin 
kolmannen maailmansodan strategisiin 
upotus- ja suojelutehtäviin. Lähes kaikkea 
on ajateltu: neuvostoliittolaisessa aluksessa 
tekstit ovat ns. pseudokyrillisillä aakkosilla, 
eli näyttävät itänaapurimme teksteiltä, mutta 


ovat kuitenkin ymmärrettävissä. 

Testasin peliä VGA-näytöllä varustetussa 
PGssä, eikä voi muuta todeta kuin että huh 
huh! 256 väriä näytössä tekee pelistä kuin 
pelistä todella kauniin. Valitettavasti resoluu¬ 
tio on 320/200, joten tekstit ovat todellisia 
legopalikoita. Lisäksi äänipuoli, joka on 
yleensä PGn heikoin linkki, on hoideltu kun¬ 
toon: digitoidut räjähdykset ja muut efektit 
kajahtelevat kaiuttimesta aivan kivasti. Pelis¬ 
tä löytyy mahdollisuus käyttää Covoxin 
Speech Thingiä, jolloin miehistön kommen¬ 
tit kuuluvat selväkielisenä puheena. 

Jos sinulla on kallis ja nopea PC ja pidät 
simulaatioista, on 688 Attack Sub sinua var¬ 
ten. 

Electronic Arts 


PC (Amiga, Atari ST tulossa) 


YHTIÖMME 0M 00 VU0SIA 
panostanut simu u\At©p si H/m . 
NIINIPÄ ZPUStAMM^/cin NYKYISIN 

auAn ^mdötomta huippua / 


IosaAmiSsmMO näkyy muun Muassa 

£uK^UUUS\/£n!3S! MUUAATTöPISSA , 

josta ?i kaytannö un sssti 

KATS&5M PUUTU VES - / / 




MUTTA YHTKPMM5 VAP-Sf NAI SEKSI 
MYYNMIUU SSKSf KUUMA KIVEKSI 
0>N KUITENKIN MUODOSTUNUT 
V5PTAANSA VAIUA 0U5VA 
Tl 5T<9 KON3 SIM UUAATTO £l MM5, 


ro - 


ULKOASULTAAN S= MUISTUTTAA 
TÄYP^UJSsSTf Öll^AA TIET (S>- 
KON51TA JA TOIMINNOTKIN OVAT 
HUIPpUUUOKKA A! PUUTTUU VAIN, 

että ss toimisi f hsh h*h... 


niitä on kopeissa 

J0> MILJOONIA / 


v/. 


pelit 1989 


83 



































TOIMINTi 


IKKAILi 




| Activision 

ST, Amiga, C-64, Spe, Ams 


TheReal 

Ghostbusters 

Ja jälleen Activision tekee kuolleilla rahaa. 
Edellinen Ghostbusters, niin rupupeli kuin 
olikin, oli massiivinen hitti. Se pohjautui sen¬ 
tään kelvolliseen elokuvaan, mutta kun tä¬ 
mä yrityksen juuret ovat kelvoton animaatio- 
sarja ja maailman ehkä huonoin sarjakuva, 
niin tulos on ennalta arvattava. Tämä ei kel- 
paisi edes edellisen haamuksi. 

Juoni on, jos mahdollista, vieläkin alkeelli¬ 
sempi kuin lehdissä: Haamujenkiläinen 
marssii pitkin kahdeksaan suuntaan scrol- 
laavaa pelikenttää, ampuu laserilla vastaan¬ 



tulevia hirviöitä ja tuloksena syntyvät haa¬ 
mut voi protonisäteellä vangita. Avaimia ja 
muuta roinaa kuuluu etsiä, että voi ottaa 
yhteen jättihirviön kanssa ja pääsee seuraa- 
vaan kenttään. 


Amiga-versio näyttää hirveältä: kammotta¬ 
vat värivalinnat, rudimentaarinen osapuil¬ 
leen kahta raamia käyttävä animointi ja pe¬ 
lattavuus noudattaa samaa kaavaa. Luojan 
kiitos, kuusnelosversio ei suostunut latautu¬ 
maan. 

En usko, että edes The Real Ghostbuster¬ 
sin kestofani olisi tyytyväinen tähän roskaan. 
Jos Ghostbustersia on pakko saada, odotta¬ 
kaa edes myöhemmin ilmestyvää Last of 
the Ghostbustersia. Se ei voi olla huonompi. 

Nnirvi 



Grandslam 


Amiga, ST, C-64, Spe, Am s 


Thunderbirds 


5...4...3...2...1...Thunderbirds are go! Näin al¬ 
kaa Gerry Andersonin aikoja sitten luoma 
Myrskylinnut. Tätä TV-sarjaa nähtiin Suo¬ 
messakin aikoinaan jonkin verran, mutta 
sen jälkeen...nolla. Ei mitään. Zippo. Kunnes 
englantilaiset ja amerikkalaiset kaivoivat ar¬ 
kistojen tomusta läjän vanhoja TV-sarjoja ja 
nostivat ne jalustalle. Näitä sarjoja ovat esi¬ 
merkiksi Star Trek (mitä sitten odotitte?), 
The Man From G.N.C.L.E. (tämän joitakin 
jaksoja taitaa nyt saada Suomestakin videol¬ 
la) ja Thunderbirds. 

Myrskylinnut ovat itse asiassa TV-sarjan 
päähenkilöiden käyttämiä aluksia. Pelin (ja 
sarjan) henkilöt yhdessä muodostavat Inter¬ 
national Rescue-nimisen järjestön, joka pyö¬ 
rii Jeff Tracyn, monimiljonäärin, varoilla. IR 
syöksyy hätiin vaikka toiselle puolelle maa¬ 
palloa, jos tilanne vaatii. Pelissä pelaaja oh¬ 
jailee IR:n jäseniä vaaratilanteissa eri puolilla 
maata auttamassa milloin loukuun jääneitä 
hiilikaivostyöläisiä, milloin pelastamassa ko¬ 
ko maailmaa uhkaavalta ydintuholta. 

Suurin vika pelissä on sen ohjelmoinut 
joukkio: Teque. Tähän päivään mennessä 
olen nähnyt vain yhden pelin, mitä tämä 
jengi ei ole onnistunut täysin tyrimään ja se 
on Blasteroids. Heidän kunniakseen on sa¬ 
nottava, että alussa soiva tunnusmusiikki on 
erittäin nasta sovitus TV-sarjan teemasta, ja 
että pelistä löytyy kivoja digitoituja animaa¬ 
tioita, jotka ovat kylläkin avuttoman pieniä 
ja lyhyitä. Siinä olivat plussat, sitten miinuk¬ 
siin: pelattavuus on olematon. Kyllähän ruu¬ 
dulla kieppuroivat sankarit tottelevat joys- 
tickkäden ohjeita ihan normaalisti, mutta ai¬ 
kaansaatavaa on erittäin vähän. Senkin vä¬ 


hän tekemiseksi joutuu touhuamaan koh¬ 
tuuttomasti. 

Inhoan myös pelin grafiikkaa. Tequella 
on inhottava tapa käyttää värejä. Amigan 
Thunderbirds näyttää siltä kuin koneen väri- 
paletista löytyisi vain 8 väriä, mutta silti 16 
väriä. Jos tuo kuulostaa sekavalta, niin sitä 
on lopputuloskin. Pelaaja tarvitsee myös 
kielitaitoa, sillä käsikirjan (englanti) kahlaa¬ 
minen on lähes pakollista. Kantapään kaut¬ 
takin tarpeelliset asiat oppii, mutta luulenpa 
että kyllästyminen iskee ennen oppimista. 
Kaiken kukkuraksi vaikeustasot ovat ihan 
päin... Ensimmäinen tehtävä on liian vaikea 
ja seuraava tehtävä on sitten taas paljon 
helpompi ja sitä rataa. 

Tequen, toimintaseikkailujen ja TV-sarjan 
ystäville Thunderbirds saattaa olla hankki¬ 
misen arvoinen peli, mutta laadukasta peliä 
etsivien kannattaa kiertää TB hieman 
kauempaa. 


Testattu: 

Grafiikka: 

Kiinnostavuus: 

Petri Teittinen 


1 Domark 

Amiga, ST, C-64, Spe, Ams, PC, MSX 

1 Ucense To Kili 

Bond, James Bond on palannut! Taskunsa ma aikaisempi pikseli-Bond on esikuvansa 
pohjalta hän kaivaa tuttuun tapaan Domar- rinnalla kalvennut olemattomiin, vaikuttaako 
kin poikien kyhäämän Bond-pelin. Muuta- elokuvalisenssien tappava taika edelleen? 

Onneksi ei. Ilmeisesti luvallisella tappami¬ 
sella on ollut jotain osuutta asiassa, koska 
ohjelmoija-paroista on onnistuttu rutista¬ 
maan tähän mennessä paras Bond-simulaa- 
tio. Peli noudattelee suht’ tarkoin elokuvan 
juonta, tai ainakin sen toimintaosuuksia. En¬ 
simmäisessä osiossa pelaaja ohjailee Bon¬ 
din helikopteria tehtävänään pysytellä huu- 
meporho—Sanchezin jeepin vauhdissa väis¬ 
tellen samalla tiuhaa IT—tulta. Koviltakin 
pelimiehiltä otetaan heti kättelyssä luulot 
pois: jo ensimmäisen tason selvittäminen 
on kovan työn ja tuskan takana. 

Toinen taso onkin sitten pelin hauskin. 
Joystick hetkuttaa etäisesti Bondin näköistä 
möykkyä ruudulla ja kun oikein tarkkaan 
katsoo, taitaa möykyn kädessä erottua ase¬ 
kin. Painamalla tulitusnappula pohjaan il 
maantuu näkyviin tähtäin, jonka avulla luoti 
vanan suuntaa voi hieman määräillä. Tar 
koituksena on nitistää Sanchezin henkivarti 
jät ja edetä pelikentän alareunasta yläreu 
naan ja nousta jälleen helikopteriin. Haus 
kaksi kakkostason tekee se, miten raken 
nuksia, laatikoita ja muita esteitä voi käyttää 
hyväkseen ja edetä commandomaisesti kyl- 


lilli 




■■9 


: : 


MI 


väen tuhoa ja kuolemaa ympärilleen. 

Kolmoskentässä Bond roikkuu helikopte¬ 
rista köyden päässä ja yrittää ujuttaa kouk¬ 
kua Sanchezin lentokoneen pyrstöön. Tä¬ 
män onnistuttua siirrytään veteen, jossa pi¬ 
tää uimalla ottaa kiinni Sanchezin lentoko¬ 
ne. Sitten seuraa huima vesisuksi-kohtaus, 
jossa roikutaan lentokoneen perässä ja väis- 
tellään karikoita. Lopuksi vallataan rekka, 
jonka avulla tönitään huumeita kuljettavat 
rekat metsähallituksen puolelle. 

Toiminta on hyvin suoraviivaista ja yksise¬ 


litteistä, eikä peliin sisäänpääsemiseksi tar¬ 
vitse paljoakaan käsikirjaa selata. Avuksi se 
tietysti on, kuten elokuvan katsominenkin. 
Grafiikka ei ole kovinkaan järisyttävää, mie¬ 
leen tulee lähinnä Flying Shark. Alun Bond- 
teema on kivasti toteutettu, mutta jää sa¬ 
malle tasolle sadan muun Amiga-musiikin 
kanssa. Joystickissä kiinni roikkuvaa pelaa¬ 
jaa on sentään ajateltu, sillä pelattavuus on 
hiottu kohdalleen. Keskinkertaisista osasista 
koostuu tässä tapauksessa ihan hyvä peli, 
elokuvalisenssiksi kerrassaan mainio, mutta 
kipinä puuttuu. 

Varoituksen sana kaikille vanhemmille, 
jotka heti kärräätte pienokaisianne elokuviin 
katsomaan vuosisadan kovinta agenttia: uu¬ 
sin Bond ei ole enää huumorilla höystetty 
koko perheen hupifilmi, vaan nykyaikainen, 
kyyninen ja väkivaltainen toimintaelokuva. 
Ei siis aivan pilteille. 

Petri Teittinen 



Discoveiy 


Amiqa 


Svvord of Sodan 

Hui! Paha velho on alistanut hyväntahtoiset 
maalaiset orjikseen ja sortaa heitä vankku¬ 
mattomalla kädellä. Pelaajan tehtävä on tie¬ 
tenkin vapauttaa maa pahasta diktaattorista 
suorasukaisesti ja yksinkertaisesti: nirri pois. 
Kuulostaako tutulta? Varmasti. 

Tanskalainen piraattivesseli Sodan on loi¬ 
kannut pahojen joukosta hyvien puolelle ja 
tekee nykyään kaupallisia ohjelmia ja kirjoit¬ 
taa tanskalaisiin alan lehtiin. Sodan eli So- 
ren Gronbech on koodannut tätä peliä iäi¬ 
syyden mikä kyllä näkyy ja kuuluu, mutta 
eihän hieno ulkoasu ennenkään ole taannut 
pelin erinomaisuutta. Paitsi tässä tapaukses¬ 
sa, häh häh. Loistavan grafiikan (ympärille 
kolikkopelin kuoret ja täydestä menisi) ja 



äänen lisäksi SOS on myös erittäin pelatta¬ 
va. Pelattavuus selittyy osittain helppoudella: 
jos peliä ei pelaa läpi viimeistään kymme¬ 
nennellä kerralla, on vika kyllä pelaajassa 
eikä joystickissä (eli turha syyttää joikkaria!). 

Käsikirja on käytännössä turha koriste, si¬ 
tä ei tarvitse muuten kuin ehkä katsoakseen 


mitä eri loitsut (neljä erilaista) merkitsevät. 
Itse pelaaminen on simppeli juttu, ruudussa 
näkyvällä hahmolla (mies tai nainen, näin 
se tasaarvo jyllää) on kädessä miekka ja 
vastaan tulee erinäköisiä ja -kokoisia vastus¬ 
tajia, jotka kaikki hakataan pilkkeeksi yksi 
kerrallaan. Erilaisia lyöntejäkään ei ole kuin 
muutama, jotka oppii miekan käänteessä. 

Kokonaisuutena Sword of Sodan on mu¬ 
kavaa ajanvietettä yhdeksi iltapäiväksi höys¬ 
tettynä upeilla kuvilla ja äänillä, vaikeutta 
saisi vain olla enemmän. Jään mielenkiin¬ 
nolla odottamaan Sodanin seuraavaa peliä. 

Petri Teittinen 


Enigma variations/Again Again 


Amiga, ST, C-64, Spe, Am s 


Gilbert 

Brittien televisiossa esiintyvä Gilbert edustaa 
varsin toisenlaista näkemystä söpöstä ul¬ 
koavaruuden oliosta kuin amerikkalaisia 
viihdyttävä Alf: se on vihreä, turpeahuulinen 
riiviö, joka muistuttaa happoaltaassa uitet¬ 
tua punkkaria. 

Pelin tapahtumat alkavat siitä, että Drill- 
planeetan asukkaat tulivat violetiksi kateu¬ 
desta kuultuaan Gilbertin sopimuksesta TV- 
yhtiön kanssa. He päättivät sabotoida Gil¬ 
bertin Millenium-luokan roskapönttöä pois¬ 
tamalla siitä muutamia tärkeitä osia, kuten 
WC-istuimen. Gilbert saa vinkkejä osien pii¬ 
lopaikasta sillä ehdolla, että lyö ennätyksen 



viidessä suositussa videopelissä. 

Ikävä kyllä Drill-planeetalla näyttää olevan 
ankara pula hyvistä ohjelmoijista. Videope¬ 
leistä löytyy Space Invaders -klooni, jossa 


vihreä limaklöntti ammuskelee ihmisiä, epä- 
pelattava Operation Wolf -klooni, yksinker¬ 
tainen muistitesti ja pari muuta alkeellista 
mikälie-kloonia. Pelit ovat yleensä hetkessä 
ohi, eikä samaa peliä saa pelata kahdesti 
peräkkäin, joten suuri osa ajasta kuluu har¬ 
haillessa rakennusten sokkeloissa. 

Ympärillä hääräävät hämärät mönkijät on 
syytä räkäistä kuoliaaksi, jolloin saa haltuun¬ 
sa papupurkin tai palan kakkua. Papuja 
syömällä voi nousta lentoon, mikä perustuu 
siihen, että ne kiihdyttävät eräiden luonnon- 
kaasujen muodostumista. Vaikutuksen voi 
kumota nauttimalla jälkimmäistä einestä. 
Kaupungin lisäksi pelialueeseen kuuluu vie¬ 
märiverkosto (jossa pavuille löytyy käyttöä) 
ja vedenalaisia luolia, mutta niissä ei ole mi¬ 
tään tekemistä ennen kuin on onnistunut 

jossain videopelissä. 

Amigan ja kuusnelosen versioita on turha 
eritellä, sillä ne ovat aivan yhtä huonoja, 
paitsi että Amigan Gilbert on ehkä rahtusen 
verran pelattavampi. Lisenssipeleissä tämä 
ei ole mikään itsestäänselvyys. 

Pelin pakkauksesta ja ohjeista saa hel¬ 


posti käsityksen, että kyseessä olisi hulvatto¬ 
malla brittihuumorilla höystetty sekoilu, 
mutta itse asiassa se on aivan tavallinen La- 
zy Jones -tyylinen metapeli, siis peli pelien 
pelaamisesta. Ideaa on käytetty lukematto¬ 
mia kertoja ja yleensä suuremmalla menes¬ 
tyksellä, joten Gilbertin kohtalona on päätyä 


Excelsior-luokan paperikoriini. 

Jukka Tapanimäki 


Palace/Delphine Software 


Amiga, ST 


Castle VVarrior 


Kun kuningas joi myrkyn, niin eipä auta 
muu kuin pistää valtakunnan öklöttävin 
muskelimies noutamaan lääkettä. Tämän 
eeppisen retken vaiheista kertova kuvaelma 
on jaettu kuuteen näytökseen: kuoleman 
käytävä, louhikäärme Olisos, maanalainen 
joki, Jibba-hirviö, kohtaaminen Zandorin 
kanssa ja voittoisa paluu. 

Ensimmäisessä osassa sankarimme laa- 
haa muskelimassaansa kolmiulotteisesti vie¬ 
rivää käytävää pitkin ja huiskii lepakoita 
miekallaan. Pariin otteeseen etenemisen py¬ 
säyttää isompi hirviö, jonka syöksemät tuli¬ 
pallot pitää palauttaa hallitulla baseball-tek¬ 
niikalla. Toisessa osassa sankarimme kei- 
hästää vaikuttavan näköisen vaaleanpunai¬ 
sen louhikäärmeen, joka syöksee tulipalloja 
ja kahmii isoilla kourillaan. Kolmannessa 
osassa ohjaillaan kanoottia kolmiulotteisesti 



vierivässä tippukiviluolassa. Ja sitä rataa. 

Pelin grafiikka on varsin näyttävää, aina¬ 
kin silloin kun se ei liiku. Kohti lentävien 
kappaleiden animaatiossa on nirsoiltu ja vai¬ 
kutelma on muutenkin lattean litteä, minkä 
vuoksi etäisyyksiä on vaikea arvioida. Myös¬ 
kään käytävien vieritys ei pahemmin vakuu¬ 
ta: niiden pitäisi liikkua katsojaa kohti, mut¬ 
ta itse asiassa ne näyttävät vierivän ulos¬ 


päin. Omituinen efekti. 

Aluksi syntyy vaikutelma, että pelissä olisi 
paljonkin sisältöä, mutta sen osaset on to¬ 
teutettu niin minimaalisella pelattavuudella, 
että oikeastaan Castle Warriorin voisi luoki¬ 
tella animoiduksi sarjakuvaksi. Kyllä minä 
silti mieluummin vaikka luen huonoa sarja¬ 
kuvaa kuin pelaan tällaista tahmeaa ja tur¬ 
hauttavaa epäpeliä, jossa on aineksia kor¬ 
keintaan keskinkertaiseen demoon. 

Viiden minuutin mittainen teemamusiikki 
virittää tunnelmaan ja herättää suuria odo¬ 
tuksia, mutta loppujen lopuksi pelin ainoa 
kiinnostava piirre on sen espanjalainen al¬ 
kuperä. 

Jukka Tapanimäki 


Lucasfilm/Ö.S. Gold 


C-64, ST, Amiga, Spe, Am s 



Indiana Jones 
and The Last 
Crusade 


(Indy-fanfaari) Mies ja hattu ovat jälleen tääl 
lä, kuten myös elokuva ja Lucasfilmin CJ.S 
Goldille lisenssoima tietokonepeli. Itse asias 
sa pelejäkin on kaksi: Zak MacKracken 
tyyppinen seikkailupeli ja tällä kertaa Tuo 
mion Temppeliin joutuva actionpeli. Eloku 
va kuuluu olevan paras Indy kaikista kol¬ 
mesta, entäpä miten sijoittuu peli neljän 
(neljän olemassaolevan Indiana Jones -pe¬ 
lin) joukkoon? 

Elokuvasta on napattu huomattavimmat 
kohtaukset, joista on väännetty pelin toimin- 
taosuudet. Aluksi nuori Indy kiipeilee luolas¬ 
tossa etsien Coronadon ristiä ja läimien 
ruoskalla vastaantulevia natseja. Luolasta 



pois päästyä hypitään eläimien seassa juna- 
vaunuissa. Kolmas osuus on ensimmäisen 
toisinto taustojen muuttuessa luolista kata¬ 
kombeiksi. Lopuksi heilutaan vielä linnan 
seinämillä ruoskan varassa, aiheutetaan se¬ 
kasortoa saksalaisten ilmalaivalla ja päädy¬ 
tään tavoittelemaan pyhää Graalin maljaa 
temppelistä. Eli toimintaa pitäisi riittää. 

Mutta kun toteutusta ei riitä. Actionpelistä 
on vastuussa CI.S. Goldin englantilainen 
pää, tarkemmin sanottuna Tiertex. Nämä 


ovat onnistuneet tyrimään tuttuun tyyliinsä 
koko lisenssin. Yritelmän kaataa kuten niin 
monet muutkin matala pelattavuus ja läpi¬ 
kuultava tavallisuus. Kuusnelosen versiossa 
on sentään onnistunut Indy-sprite parran- 
sänkineen kaikkineen, mutta muu grafiikka 
on köyhää. Audiopuolta ei oikeastaan ole, 
jos ei Indy-tunnaria lasketa mukaan ja vaik¬ 
ka laskettaisiin, ei se tätä Kadonneen Pelat¬ 
tavuuden Metsästäjää pelastaisi. Tosin mieli¬ 
piteeseeni vaikuttaa voimakkaimmin sur¬ 
kean ykköstason suhteeton vaikeus. 

This license makes no sense, mutta odo¬ 
tetaan nyt Indy III:n seikkailupeliversiota. Se 
kuuluu olevan hyvä, selkeästi pelattava tik- 
kuohjattu seikkailu, joka lunastanee paik¬ 
kansa mikro-Indyjen pelihyllyissä actionpeliä 
paremmin. 


Testattu: 

Grafiikka: 

Äänet: 

Kiinnostavuus: 

Yleisarvosana: 


C-64 

6 

2 

4 

** 

Pasi Hytönen 


Rainbow Arts 


Amiga, ST 






Realm of The 
Trolls 


Kuka muistaa vielä vanhan pelin nimeltä Lo- 
de Runner? Sehän tuli ensimmäisen kerran 
jo aatamin aikoihin Vicciin ja kuusneloseen. 
Nyt vanha idea on lämmitetty uudelleen ja 
saamme taas kirota sen parissa valvottuja 
öitä. 


Lode Runnerin idea on Realm of Trollsis- 
sa naamioitu kauniin grafiikan, skrollaavan 
kuvaruudun, muutaman lisäominaisuuden ja 
hassun haltijakertomuksen taakse. Ideana 
on päästä peli läpi kenttä kerrallaan kerää¬ 
mällä kaikki kentässä olevat tavarat ja pois- 

tumalla sitten auenneesta ovesta. 

Kertomuksen mukaan peli sijoittuu kivi¬ 
kauden aikoihin, jolloin maailmaa hallitsivat 
pahat peikot ja hyvät keijukaiset. Kerran pei¬ 
kot tekivät ryöstöretken keijujen maailmaan 
ja varastivat kaiken minkä irti saivat. Keiju¬ 
kaiset yrittivät yksi toisensa jälkeen varastaa 
takaisin tavaroitaan epäonnistuen surkeasti. 
Vain kartta peikkojen luolista saatiin saaliiksi. 
Mistä arvasitte: pelaaja on yksi noista keijuis¬ 
ta ja tehtävänä on yrittää saada takaisin su¬ 
kukalleudet. 

Peikot vartioivat tarkasti varastamiaan aar¬ 
teita. Jos he saavat tunkeilijan kiinni, alkaa 
kamala mätkiminen ja keijulta vähenee 
energiaa. Onneksi keijujen poppamies on 
antanut kullekin kandidaatille taikavoimaa. 
Taialla keiju voi syövyttää palan maata vie¬ 
restään tai ampua jäädytysnuolia, joilla pei¬ 
kot jähmettyvät hetkeksi. 

Peikkojen luolat koostuvat tasoista ja tika¬ 
puista. Näinollen keiju voi syövyttää reiän ta¬ 
soon ja pudottautua alaspäin. Luolissa on 
myös teleportteja ja sinne tänne ilmestyviä 
taikureita. Taikurit voivat palauttaa keijun 
energian, jos se on riittävän lähellä. Lisäkiu- 
sana ovat putoilevat kivet, vesi, tulipallot, his¬ 
sit ja vierivät kaivosjunat. 

Peli tällaisenaan olisi varmasti melko tylsä. 

Onneksi ROT:ssä on sisäänrakennettu kent- 
täeditori, jolla pelaajat voivat suunnitella toi¬ 
silleen ikäviä pulmia. Jo editori sinällään on 
erittäin monipuolinen, sillä pelaaja voi muut¬ 
taa jokaikistä asiaa: peikkojen liikehdintää, 
hissien kulkuratoja, taikureiden ilmestymistä 
ja muuta. Kun tähän vielä lisätään monipuo¬ 
liset levyoptiot, tilanteen tallennus, kentän 
harjoittelumahdollisuus ja pelaaminen kave¬ 
ria vastaan, saadaan suorastaan nautittava 
pelikokemus. 

Realm of Trollsin grafiikka on erittäin vii¬ 
meisteltyä ja tunnelmaan sopivaa. Myös ää¬ 
niefektit ja alkumusiikki ovat taidokkaasti va¬ 
litut. Pelaaminen on erittäin helppoa ja nau¬ 



tittavaa johtuen taidokkaista vieritys- ja tikun- 
lukurutiineista. Ainoana miinuksena on mai¬ 
nittava pieni epätarkkuus levyn lukemisessa. 
Jos save-levy on hajonnut, ohjelma tilttaa ja 
pyytää boottaamaan koko roskan uudelleen. 
Tästä huolimatta Realm of Trolls kerää pis¬ 
teet ja mielenkiinto pelaamiseen säilyy var¬ 
masti pitkälle tulevaisuuteen. 

Jori Olkkonen 


Firebird 


Amiqa, 


C-64 


Rick Dangerous 

Rick Dangerous on ilmeisestikin Indiana Jo¬ 
nesin kaksoisveli. Samanlainen lierihattu, sa¬ 
manlaiset nahkakuteet, sama komea Harri¬ 
son Ford -naamataulu. Pelipaketista löytyy 
nelivärinen taidokkaasti piirretty sarjakuva, 
jossa kerrotaan ennen peliä tapahtuneet ta¬ 
pahtumat. 

Rick on saanut käsiinsä kirotun Goolun 
temppelin kartan ja päättää lähteä metsäs¬ 
tämään sieltä aarretta. Kirottu temppeli on 
vaarallinen paikka. Yksikään ihminen,ei ole 
selvinnyt sieltä hengissä. Pelaajan tehtävä 
on ohjata Rick läpi laajan temppelin, va¬ 
roen alkuasukkaita ja ansoja ja keräten aar¬ 
teita. 

Rick Dangerous on platform-tyyppinen 
peli. Rick voi hyppiä tasolta toiselle, kul¬ 
kea tikapuita ja rosoisia seiniä ylös. Hän voi 
myös kumartua ja hypätä. Aseistuksena Ric- 
killä on kuudestilaukeava, johon panoksia 
löytää pitkin ratoja. Tukevalla kepillä Rick 
voi sohia painonappeja, erilaisia elikoita ja 
alkuasukkaita. Temppelissä on pahoja sor¬ 
tumia, joiden selvittämiseen Rick tarvitsee 

dynamiittia. Onneksi seikkailun jumala on 
suonut sitäkin matkan varrelle puisiin laati¬ 
koihin. 

Temppelissä on monia erilaisia ansoja. 
Heti pelin alussa Rick joutuu juoksemaan 
karkuun Indiana Jonesista tuttua vierivää ki¬ 
veä. Seinissä olevista patsaista lentää sil¬ 
loin tällöin teräviä puisia keppejä, joita Ric- 
kin on osattava väistää. Lattiassa törröttää 
siellä täällä teräviä piikkejä. Oviaukoissa 
saattaa olla myös ansa. Siksi aukkoon on 
hyvä tökätä kepillä ennen kulkemista. Kai¬ 
ken kukkuraksi temppelissä asustaa temp¬ 
pelin vartijoita ja erilaisia ötököitä. Ötökät 


voi nukuttaa kepillä sohimalla, mutta alku¬ 
asukkaat tarvitsevat talttuakseen lyijyä Ric- 
kin revolverista. 

Rickin grafiikka on juuri sitä miltä sen pi¬ 
täisikin näyttää eli vanha atsteekkitemppe- 
li. Pelattavuus on erittäin hyvä ja äänitehos¬ 
teet loistavan humoristisia. Neljä todella pit¬ 
kää erilaista rataa takaavat pelinautinnon 
vielä ensi viikollakin. 

Kaikista hyvistä puolistaan huolimatta 
Rick on edelleen platform-peli: pelaami¬ 
nen perustuu paljolti muistiin, sillä Rickin 
täytyy aina tietää edeltäkäsin mitä on tulos¬ 
sa seuraavan kulman takana. Kuoleman 
sattuessa Rick palaa takaisin edelliseen tar¬ 
kastuspisteeseen, joita on pelissä noin kym¬ 
menen ruudun välein. Tämä on pitem¬ 
män päälle turhauttavaa ja uuvuttavaa. Ric- 
kiä voisikin suositella lähinnä seikkailuhenki¬ 
sille pomppimispelien ystäville. 

Jori Olkkonen 


Chiysalis 


Amiga, ST, 


PC 


Prison 

Uuden pelifirman ensituotteet ovat aina 
kiinnsotavia. Miten menestynee Chrysalis 
vain 16-bittisille tarkoitetussa Prisonissaan? 

Tarinan sankari Jag, jonka housuihin pe¬ 
laaja asettuu, edustaa tulevaisuuden epätoi¬ 


voisia lainvartijoita. Esimiehiltään saamiaan 
toimintaohjeita noudattaen Jag järjestää ve¬ 
rilöylyn kellarileipomossa, jossa huumeliiga 
tiettävästi harjoittaa tuottoisaa liiketoimintaa 
veroviranomaisten tavoittanmattomissa. 
Ruumiinlaskentaa suoritettaessa paljastuu 
jauhoinen totuus, kylmäkallet olivatkin aivan 
tavallisia taikinanpyörittäjiä! Jag ei näe toi¬ 
missaan mitään eettisesti arveluttavaa ja 


vannoo viattomuudestaan vakuuttuneena 
kostoa matkallaan Altraxin vankilasiirtokun- 
taan. 

Pelaajan tulee kuljettaa Jagia pitkin ja 
poikin Altraxia siinä toivossa, että onnistuisi 
löytämään planeetalle pudonneen pakoa- 
luksen kappaleet, joita kanta-asukkaat niin¬ 
ikään halajavat. 

Kaupungin kartoitusta vaikeuttavat paitsi 

vihamieliset alkuasukkaat myös erilaiset ka¬ 
duille ripotellut räjähteet ja maankuoren re¬ 
peämät. Erikoinen piirre pelissä on vuoro- 
kaudenaikojen vaihtelua noudattava valais¬ 
tuksen muuttuminen. Yöaikaan liikkuminen 
on varsin vaarallista, koska kaduilla parvei¬ 
lee hämärämiehiä ja turvallisen jalansijan 
löytäminenkin tuottaa tuskaa pimeässä. 

Toimintapelin elementtejä Prisonissa 
edustavat kiihkeät käsikähmät Altraxia hallit¬ 
sevien jengiläisten kanssa, sokkelovaellus 
ansojen seassa ja tarve-esineiden keräily 
matkan varrelta. Viimeksi mainittu toiminto 
samoin kuin tutkitun alueen kartoitus kuu¬ 
luu olennaisesti myös seikkailupelien luon¬ 
teeseen. 

Prison tarjoaa pitkin matkaa pelaajan pu¬ 
reskeltavaksi pikku pähkinöitä, joiden ratkai¬ 
seminen on edellytys pelin etenemiselle. Pe¬ 
rinteisistä seikkailupeleistä poiketen Prison 
sallii pulmatilanteessa vain muutaman val¬ 
miin vaihtoehdon valikosta poimittavaksi. 
Ongelma voi olla yksinkertaisesti valinta pu¬ 
naisen ja sinisen johtimen välillä pommia 
purettaessa. Monimutkaisempi tilanne syn- 






tyy esimerkiksi kaupankäynnin yhteydessä, 
jolloin vaihtoehtoisia toimintatapoja poikii li¬ 
sää jokaisen valinnan jälkeen. 

Prison vaatii pelaajalta kohtuullista kykyä 
käännellä peliohjainta, mutta mitään sala¬ 
mannopeita refleksejä ei edellytetä. Havain¬ 
tokykyä ja kekseliäisyyttä tarvitaan jo run¬ 
saammin, sillä ilman niitä peli ei etene. Oi¬ 
kea oivaltaminen liittyy useimmiten tarkoi¬ 
tuksenmukaisen esineen valintaan erilaisis¬ 
sa pulmatilanteissa. 


Koska pelissä on paljon tuntematonta ter¬ 
ritoriota taivallettavana, vaarojakaan ei voi 
tyystin välttää. Valju viikatemies poimii pe¬ 
laajan pivoonsa useammin kuin kerran. Tä¬ 
mä ei kuitenkaan muodostu ongelmaksi, 
sillä Prisonissa on mainio pelitilanteen tal- 
lennusoptio. Pelaaja voi taktikoida ja tehdä 
uhkarohkeita valintoja tuntemattomassa 
ympäristössä. Jos henki meneekin, niin op¬ 
pi ei ole tullut kovin kalliiksi, kun voi aloittaa 
pelin uudestaan tallentamastaan kohdasta. 

Prison on siitä harvinainen peli, että sen 
pelaa läpi suhteellisen sutjakkaasti ja lop¬ 
puun päästyään on tyytyväinen aikaansaan¬ 
nokseensa. Mielihyvästä sen voi antaa lah¬ 
jaksi kaverille, sillä se on tehtävänsä täyttä¬ 
nyt. 

Markku Alanen 


Hewson 


Amiga, ST 


Astaroth 


Astaroth on se peli, jonka kansi sensuroitiin 
Englannissa kakaroiden silmille soveltumat¬ 
tomien naisenosien esiintymisen johdosta. 
Sääli, sillä pelin mukana tuleva juliste, joka 
luultavasti olisi ollut pelin kansi, on todella 
hieno. 

Astarothin tekijä Marc Dawson aloitti pe¬ 
lin tekemisen luettuaan erään Stephen Kin¬ 
gin novellin, joka käsittelee mielen voimia. 
Tämä kuvastuu pelistä kaikin puolin: Marc 
on saanut peliinsä ilmapiirin, josta pelaajalle 
tulee mieleen yliluonnolliset voimat. 

Pelaajan tehtävänä on etsiä ja tuhota 
kuoleman enkeli Astaroth. Tehtävä ei ole 
helppo, sillä Astarothin sielua vartioi kolme 
karmivaa oliota, jotka täytyy tuhota ensin: 
elävä sfinksi, kolmipäinen lohikäärme ja 
naispuolinen demoni. Lisäksi kuvassa on 
mukana suuri joukko pikkupiruja, joista on 
pelaajalle enemmän tai vähemmän haittaa. 



Pelialueena toimii jonkinlainen kivestä ra¬ 
kennettu sokkeloinen temppeli. Sinne on si¬ 
roteltu kymmenen mielen voimaa, jotka aut¬ 
tavat pelaajaa tehtävässään. Aluksi pelaaja 
ei voi tehdä mitään muuta kuin kävellä ja 
hyppiä. Ominaisuuksien karttuessa pelaaja 
voi liikuttaa esineitä, tehdä tulta ajatuksen 
voimalla, levitoida, jäädyttää ja muuta mu¬ 
kavaa. Temppelissä on vihollisten lisäksi 
kiusana erilaisia ansoja ja salaovia, joiden 
välttämiseksi tarvitaan mielen voimia. 


Astaroth on todella hieno peli aina pak¬ 
kausta ja ohjekirjoja myöten. Grafiikka on 
todella huolellisesti tehtyä ja animointi sulaa 
silmissä. Temppelin jokainen huone on 
kuin erillinen taideteos. Pelin taustalla ja al- 
kuruudussa soivat musiikit ovat ehkä par¬ 
haimpia mitä Amigalla on tehty. Musiikkia 
lukuunottamatta ST- ja Amiga-versiot ovat 
identtiset. 

Pelistä ei kuitenkaan saa loistavaa pelkäl¬ 
lä näyttävyydellä. Astarothin pelaaminen on 
koko ajan sitä samaa nykertämistä. Sokke¬ 
loinen temppeli on liian laaja ja esineiden 
etsimiseen kyllästyy pian. Vannoutuneet 
seek-and-destroy-pelien ystävät kokeilkoot 
Astarothia, toiminnasta pitävät älkööt vai¬ 
vautuko. 

Jori Olkkonen 





Infogrames 


Amiga, C-64, Ams, ST 


Operation 

Neptune 


Vedenpinnan alainen maailma ei tunnu ole¬ 
van tuttu elementti peliohjelmoijille. Se on 
saanut olla jokseenkin rauhassa tietokone¬ 
pelien tapahtumien keskittyessä maallisem¬ 
piin asioihin. Ainoat mainetta niittäneet ve¬ 
denalaiset visiot ovat olleet erilaiset sukellus- 
venesimulaatiot, jotka ovat yleensä tarkastel¬ 
leet asioita Toisen Maailmansodan peris- 



kooppiperspektiivistä. Muut pelityypit ovat 
muutamaa harvaa poikkeusta lukuunotta¬ 
matta tyytyneet jättämään tämän elementin 
kaloille. Nyt ranskalainen Infogrames uskal¬ 
tautuu tuntemattomille vesille toiminta- ja st¬ 
rategiapelillä Operation Neptune. 

Kaiken toiminnan keskipisteenä on pieni¬ 
kokoinen hyökkäyssukellusvene Bathyscape 
C5, mutta pelissä ei silti ole pyritty minkään¬ 
laiseen vedenalaisen todellisuuden simuloin¬ 
tiin. Sukellusveneen ohjaaminen ei tuota 
tuskaa ja pakollisten mittareiden seuranta 
on minimoitu kahteen. Ohjauspaneelista voi 
pikemminkin valita erityyppisiä pelijaksoja 
kuin vedenalaiselle kulkuneuvolle elintärkei- 

tä teknisiä toimintoja. 

Pelin tarkoituksena on vihollisen tukikoh¬ 
tien ja niitä yhdistävien voimalinjojen tuhoa¬ 
minen. Purkutöitä tulee eteen myös puolus¬ 
tettaessa omia tukikohtia vihollisen hyök¬ 
käyksiltä. Tihutöiden suorittamiseen on aina 
useampia vaihtoehtoja. Sukellusveneen li¬ 
säksi on mahdollista käyttää vedenalaista 
skootteria tai uskaltautua ulos pelkässä 
märkäpuvussa harppuuna ainoana aseena. 
Sukellusvene ja skootteri on varustettu tuh¬ 
dein tykein ynnä laserkanuunoin. Tärkeim¬ 
mät välineet vihollisen tuhoamisessa ovat 
kuitenkin aikapommit, joita on rajoitettu va¬ 
rasto. 


- ; 


Operation Neptune on oiva keitos am- 
muntapeliä, toimintapeliä ja strategiaa. Eri¬ 
laisia pelillisiä elementtejä on riittävästi ja to¬ 
teutus edustaa vankkaa ranskalaista osaa¬ 
mista. Grafiikka on kaunista katsella ja ääni¬ 
tehosteet tukevat toimintaa sopivalla tavalla. 
Jos käyttää näitä kriteereitä ilmaisemaan 
tietokonepelin tasoa, ei voi kuin todeta 
OperatiMiPyäyrääqqstyOäusäältuolelle. 

Infogrames onnistuu useimmiten täyttä¬ 
mään hyvän tietokonepelin ulkoiset vaati¬ 
mukset. Captain Blood oli jopa aikoinaan 
Euroopan ykköspeli. Toisaalta on tasapuoli¬ 
suuden nimissä todettava, että en tunne yht¬ 
ään tietokonepelaajaa, joka jaksaisi kuluttaa 


pitempään kyseisen ohjelmistotalon tuottei¬ 
ta. Jokin oleellinen pelattavuuteen liittyvä ai¬ 
nesosa puuttuu aina Infogramesin keitoksis¬ 
ta. Kun se löytyy, niin odotettavissa on to¬ 
dellisia huippupelejä. Operation Neptune ei 
valitettavasti ole sellainen. 

POHJOISMAIDEN SUURIN MIKROTIETOKONELEHTI 

MikroBITIN avulla 


perehdyt tietokoneisiin 
helposti ja kiinnostavasti 


TILAA NYT 
MIKROBITTI 
PUH. 
90-120 670. 



Joka kuukausi 
luotettavaa tietoa: 

Mikrojen ja oheis¬ 
laitteiden testit. 

Ohjelma- ja peli- 
arvostelut. 

Ohjelmointiopastusta. 

Ohjelmalistaukset. 

Rakennusohjeet. 

Laitekatsaukset. 

Uutuustuotteet. 

Uutiset. 

MikroBITTI kertoo Sinulle osaavasti viimeisimmästä 
mikrotekniikasta ja auttaa Sinua saamaan 
enemmän irti omasta tietokoneestasi. 

Infogrames 

Amiga, ST 


Hostages 


Terroristintorjunta on päivän sana Ranskas¬ 
sa, mistä todisteena ranskalaisen Infogra- 
mesin terrorismiaiheinen Hostages. Nimen¬ 
sä mukaisesti panttivangit ovat kuvassa mu¬ 
kana. Pelaaja saa tehtäväkseen ohjata nel¬ 
jän miehen iskuryhmä vallattuun suurlähe¬ 
tystöön, jossa lukumäärältään tuntematon 
terroristijoukkio pitää panttivankina korkea- 
arvoisia virkamiehiä. 

Peli on jaettu kolmeen osioon. Ensimmäi¬ 
sessä pitää ohjata iskuryhmän miehet sopi¬ 
viin ammunta-asemiin lähetystön ympärille, 
toisessa tapahtumat kuvataan tarkka-ampu¬ 
jan kiikaritähtäimen kautta ja samalla yrite¬ 
tään lingota yksi tai useampi mies lähetys¬ 
tön ikkunan läpi sisälle. Tarkka-ampujaa tar¬ 
vitaan, kun ikkunoissa näkyy terroristien tai 



nitsemisen arvoinen on kolmas osio, jossa 
aktioni on esitetty kolmiulotteisesti. Se, mis¬ 
sä Amigan Hostages menee edelle, on tun¬ 
nelma. Taustalla jumputtava musiikki on 
kuin suoraan reväisty jostain jännityseloku¬ 
vasta voimistuen ja hiljentyen ruudulla esiin¬ 
tyvän toiminnan mukaan. Peliin sisäänpää- 
seminen vaatii pientä käsikirjaan tutustumis¬ 
ta, mutta yrityksen ja erehdyksen kautta on¬ 
nistuu ilmankin. 

Hostages on hauskaa ja harmitonta, vaik¬ 
kei kylläkään kovin pitkäikäistä terroristinni- 
tistämistä. 


panttivankien siluetteja, köysistä roikkuva 
mies kun ei voi rynnistää huoneeseen, jossa 
on terroristi odottamassa ase valmiina. Tai 
voi mutta eipä taida olla järkevää. Kolman¬ 
nessa osiossa pelaaja ohjaa iskuryhmäläistä 
lähetystön sisätiloissa. 

Grafiikka on ST:n ja Amigan Hostageissa 
identtistä, tyylikästä ja hyvin animoitua. Mai¬ 

Petri Teittinen 


Elite 


ST, Amiga, C-64, Spe, Ams 


Wanderer 


Vihdoinkin, vihdoinkin jotain uutta! Lehdistä 
tuttua kolmiulotteisefektiä on käytetty pelis¬ 
sä! Tai 
vihdoinkin 

on hiukan pitkälle menevä määrite, sillä 
Wanderer on vanhahko ranskalainen peli, 
jonka Elite osti ja muutti. 

Muutti ja muutti. Vanhaan ranskaversioon 
verrattuna Wanderer ei ole muuttunut mi¬ 
hinkään suuntaan. Edelleen pelissä lennel- 
lään avaruudessa, ammuskellaan ja avar- 
ruspokeria pelaamalla yritetään kerätä 
8000 kissaa, jotta päästään eeppiseen lop- 
putaisteluun Sphinxin kanssa. 

Tärkeintähän on tietysti kolmiulotteisuu- 
sefekti. Pelin mukana tulee pahvilasit, joissa 



mm, 

mr .. 

toinen linssi on sininen, toinen punainen 
Ruudulla temmeltävät objektit on piirretty si 
nisellä vektorigrafiikalla ja pikkaisen eri kul 
masta punaisella viivoituksella. Lopputulok 
sena on kolmiulotteisuus ilman kalliita eri- 
koislaseja. Ja se jopa toimii siinä määrin, 
että haluaisinpa nähdä vaikka Eliten in glo- 


rious 3-D. 

Valitettavasti tämä efekti onkin mielenkiin¬ 
toisinta mitä Wanderer tarjoaa, sillä muuten 
peli on sekava ja hidastempoinen ammus- 
kelupeli. Kuten loogista onkin, ST-Amigan 
vektorigrafiikka on nopeaa ja sulavaa, kuus- 
nelosen huomattavasti vähemmän nopeaa 
ja sulavaa. 

Itse asiassa hauskinta onkin tunnin Wan- 
derer-session jälkeen temmata lasit silmiltä 
ja yrittää uudestaan sopeutua normaaliin 
maailmaan. On meinaan silmät ristissä. 

Cosmi 


C-64/128 


NavySeal 


Kaikki menestyksekkäät pelit saavat aina jäl- 
jittelijöitä, eikä Microprosen Airborne Ran- 


ger ole ensimmäinen. Cosmi on tehnyt siitä 
oman versionsa, joka liikkuu täysin vasta¬ 
kohtaisissa sfääreissä kuin esikuvansa: Navy 
Seal. 

Olet GS-laivaston eliittisotilas, SEAL (Sea, 
Air and Land), joka saa niskoilleen pahim¬ 


mat erikoistehtävät. Navy Sealissa on neljä 
tehtävää, joista jokainen alkaa pudottautu- 
misella vastustajan läheisyyteen ja jatkuu rä- 
piköinnillä heidän ydinalueilleen. Siellä ta¬ 
pellaan tie kohteeseen ja täytetään mää¬ 
räykset. Alusta lähtien vaarat kuitenkin uh- 

kaavat, ei vähiten häiden, miinojen ja mui¬ 
den sukeltajien muodossa. 

Joidenkin mielestä tämä voi kuulostaa 
hyvältä, mutta toteutus klikkaa — ja pahas¬ 
ti. Ideoita voi varastaa, mutta taito puuttuu 
liian usein. 

Anteeksiannettavaa (nippanappa) on 
heikko ulkonäkö ja aneeminen olemus. 
Kestämättömäksi kaiken tekee yletön vai¬ 
keus. Aina soturin kuollessa joutuu pelaaja 
aloittamaan levelin alusta, mikä käy pidem¬ 
män päälle pahasti hermoon. 



Navy Sealistä on vaikea löytää mitään ko¬ 
vin hyvää. Hupaisin yksityiskohta kaikessa 
lienee pakkauksen mukana tuleva sukelta- 
jankello’. Mutta muuten: bah. Unohda koko 
roska, on parempiakin kohteita tuhlata ra¬ 
haa. 

Testattu: C-64 

Grafiikka: 6 

Imagine 


C-64, Spe, Ams (ST, Amiga tulossa) 


Bad Dudes vs. 
Dragonninja 

Mitä tarkoittaa ”Elite”? Mikä ihmeen ”Gaunt- 
let”? Vihdoinkin on tullut peli meidän rauta- 
lankaselityksiä vaativalle ajallemme:”Pahat 
jätkät vastaan Lohharininja”. Harvoinpa ni¬ 
mi kertoo näin selvästi kiireiselle city-ihmi- 
selle mistä pelissä on kysymys. 

Dragonninja perustuu Data Eastin kehut¬ 
tuun kolikkopeliin. Kuten enemmän pelail¬ 
leet jo arvaavat Lohikäärmeninja taistelee 
tiensä läpi terrosristininja-armeijoiden koh¬ 
datakseen joka tason lopussa sitten pakolli¬ 
sen erikoisvastustajan. Osa pätkityistä Pa¬ 
hoista jättää jälkeensä puukon, lisä-aikaa tai 
-energiaa. Seisomalla hiljaa paikoillaan, fire- 
nappi tiukasti rutistettuna, kerää ninja voi¬ 
maa erikois-super-megalyöntiin, joka niittää 



roppakaupalla vastustajaa. Joystickin mah¬ 
dollisesta kuudestatoista asennosta jokai¬ 
nen vastaa huutoon ja tuottaa tulosta. 

Dragonninja ei siis tuo mitään uutta peli¬ 
maailmaan, mutta ainakin välittää fraasinsa 
hyvin tehtynä. Double Dragonin kaltaiseen 
mokaukseen ei sorruta. Kuusnelosen gra¬ 
fiikka on erinomaista, vaikka henkilöiden 
kävelyvauhti ja animointi ovatkin ristiriidassa 
keskenään. Lyöntien osuma-alue on taas pi¬ 


hi ja kitsas, mikä toisia miellyttää, minua ei. 

Kaksinpeluumahdollisuutta lukuunotta¬ 
matta Dragonninja on niin lähellä peliauto¬ 
maattia kuin kuusnepan resursseilla pääsee. 
Amstradin versio häviää grafiikan tarkuu- 
dessa, mutta voittaa pelattavuudessa. Kuusi- 
toistabittisissä Amiga pärjää erinomaisesti 
grafiikan ollessa isoa ja näyttävä sekä varsin 
notkeasti liikkuvaa. ST näyttää samalta, 
mutta valtava hitaus aiheuttaa pelilevykkei- 
den formatoimisen. 

Dragonninjan suurin etu on se, että jokai¬ 
nen misogynisti voi hakata naisia kuvaruu¬ 
dulla eikä joudu menemään naimisiin. 

DragoNnirvi 


Go! 


ST, Amiga, C-64, Spe, Ams 


LE.D. Storm 

Moni kauemmin kuusnepulilla pelaillut 
muistanee vielä pelin ”Bumping Buggies”, 
missä hyppykykyiset kuplavolkkarit murska¬ 
sivat kanssakilpailijoitaan. Nimestään huoli¬ 
matta Laser Enabled Destruction Storm 
pomppii saman kaavan mukaan,ei ole 
Volkswagen mutta kupla kumminkin. 

LE.D. Stormissa ajellaan läpi vertikaali¬ 
sesti liusuvien reittien, murskataan kilpailijoi¬ 
ta pomppimalla heidän kehnojen rassiensa 
päälle ja ravistellaan takapuskuriin tarrautu¬ 
via sammakoita. Bensaakin on kerättävä. 
Kaikki pakolliset öljyläikät, hyppyrit, miinat, 
räjähtävät rekat ja lisä-aseet sun muut ovat 


jopa parallaksiscrollaus, joka Amigasta 
puuttuu. Mutkissa aktivoituva horisontaalisc- 
rolli on Amigassa välillä hirveää nähtävää. 
ST-version suurempi nopeus paikkaa hiu¬ 
kan tätä puutetta, mutta missään versiossa 
ei oikein voi puhua varsinaisesta peli-elä¬ 
myksestä. 

LED Storm on jälleen kerran niitä pelejä, 
joita ei voi sen enempää haukkua kuin ke¬ 
huakaan. Yleiseen Go!-tasoon verrattuna 
kuitenkin ihan siedettävä. 


Testattu: ST, Amiga, C-64 

Grafiikka: 7 

mukana. Tosin on irrationaalista, että auto Äänet: 8 

on muka Laser Enabled Destruction-alkui- Kiinnostavuus: 8 

nen eikä lasereista tai muusta ammuskelus- Yleisarvosana: . 

ta ole tietoakaan. Nnirvi 

Grafiikka on ihan OK. Kuusnelosessa on 



Grandslam 


Amiga, ST, 


C-64, Spe, Ams 


The Running Man 

The Running Man on tulevaisuuden TV- 
show, jossa muutama rikollinen usutetaan 
ällistelemään toisiaan ja ympäristöään raja¬ 


tulle ja TV-kameroiden kattamalle alueelle. 
Hetken etumatkaa annettuaan seuraavat 
rankasti aseistetut metsästäjät perässä ja 
lahtaavat rikolliset kansakunnan kuolatessa 
televisioidensa ääressä. Yksikään rikollinen 
ei ole koskaan selvinnyt hengissä, mutta ku¬ 
ten mainoksessa sanotaan, Schwarzenegger 


ei ole vielä kokeillut taitojaan. 

Grandslamin The Running Man perustuu 
samannimiseen elokuvaan, joka taitaa juuri 
parasta aikaa pyöriä hieman vajaammille 
kuin täysille yleisöille ympäri Suomea. Elo¬ 
kuva taas perustuu ERITTÄIN väljästi Step¬ 
hen Kingin samannimiseen novelliin. Itse 

asiassa yhtäläisyys rajoittuu päähenkilöiden 
nimiin ja novellin nimeen, muu onkin sitten 
muutettu. Kirja on miljoona kertaa parempi, 
uskokaa pois. Joka tapauksessa, Arnie-poju 
näyttelee siis Ben Richardsia ja pelissä iloti¬ 
kun heiluttaja ohjaa Ben Richardsia. 

Kirjan luettuani ja elokuvan yököteltyäni 
latasin pelin innolla. Tälläisestä teemasta voi 
tehdä todella loistavan pelin...(peli käynnis- 
tyy...hetken pelaaminen)...tai sitten todella 
surkean räpellyksen. Suunnittelijat ovat taas 
livahtaneet kuin koirat veräjistä. Reippaan 
väkivallan ja mähellyksen sijasta ruudulle il¬ 
maantuu sivusuuntaan rullaava Rolling 
Thunder -klooni. Hieman Ben Richardsin 
näköinen köntti huojuu vasemmalta oikeal¬ 
le monotellen koiria, hyppien esteiden yli ja 




monotellen vastaantulijoita. 

Graafisesti peli ei ole ihan hirveän kaa¬ 
mea, monitaso-scrollaus toimii nätisti. Ääni¬ 


puoli ei ole kovinkaan kummoinen, C-64 te¬ 
kee sen minkä pystyy ja Amiga soittelee di¬ 
gitoituja musiikkeja ja efektejä silloin tällöin. 
Pelattavuus onkin se kriteeri joka erottaa 
koneet toisistaan. C-64 kun pesee Amigan 
mennen tullen, eikä ole kyllä ensimmäinen 
eikä viimeinen kerta kun näin käy. Amigas- 
sa sankarimme tahmaa ja skräpeltää ruu¬ 
dulla miten sattuu, mutta kuusnelkussa pik- 
selimies sentään tekee mitä käsketään. Yti¬ 
mekkäästi: hieman alle keskitason peli huo¬ 
nosta elokuvasta. 


Testattu: 

Grafiikka: 

Äänet: 

Amiga, C-64 levy 

7,7 

Petri Teittinen 


Mirrorsoft/Imageworks 


ST, Amiqa, C-64 


Bombuzal 

Veteraaniohjelmoija Tony Crowtherilla on ai¬ 
na ollut mieltymys tuoreisiin ja omalaatui¬ 
siin ideoihin, joiden toteuttamisessa hän on 
onnistunut vaihtelevalla menestyksellä. 
Bombuzal kuulu ehdottomasti hänen nerok¬ 
kaimpiin oivalluksensa. 

Pelin sankari on söpö pallero, jonka elä¬ 
män tarkoituksena on räjäytellä pommeja. 
Kentät on koottu laatoista, joiden päälle on 
siroteltu eri kokoisia pommeja ja muita 
luonnonilmiöitä, kuten teleportteja, kauko- 
ohjattavia Bombuzal-klooneja ja paljon 
muuta. Laattojakin löytyy monen tyyppisiä: 
uritettujen päällä pommeja voi siirrellä, jää- 
laatoille ei voi pysähtyä ja haljenneet laatat 
katoavat kun niiden yli kävelee. 

Seuraavan kenttään päästäkseen on tu¬ 
hottava kaikki pommit ja lisäksi jalkojen alla 
olisi syytä olla tukevaa maata vielä viimei¬ 
sen rytäkän jälkeenkin. Alussa peli on erit¬ 
täin helppo, mutta se vaikeutuu pikku hiljaa, 
kun kenttien koko kasvaa ja mukaan tulee 



uusia elementtejä. Kenttiä pelistä löytyy 
useita satoja, joten ei hupi ainakaan kesken 
lopu. Tällaisen määrän suunnittelu olisi ollut 
yhdelle ihmiselle aika puuduttava urakka, 
mutta Crowther ratkaisi ongelman nerok¬ 
kaasta käyttämällä Vierailevia tähtiä’, kuten 
Jeff Minter, Andrew Braybrook ja Jon Rit- 
man. 

Uusilla keksinnöillä mässäilyn lomassa ei 
onneksi ole unohdettu pelaajaa. Leppoisaa 
tunnelmaa lisää salasanojen käyttö, mikä 
sopii tähän peliin harvinaisen hyvin, sillä oli¬ 


si aika ikävää kelata uudelleen 200 kenttää 
kun ilotikku sattui vähän lipsahtamaan ken¬ 
tässä 201. Lisäksi pelialuetta voi tiirailla viis¬ 
tosti sivulta tai suoraan ylhäältä. 

Bombuzal on häkellyttävän lähellä täydel¬ 
lisyyttä: söpö grafiikka, jäljittelemätön idea 
ja virheetön pelattavuus. Kun oikein tikulla 
tonkii, niin kyllä moittimistakin löytyy. Ensin¬ 
näkin taustalle ympätty huriseva ääni on är¬ 
syttävä ja täysin tarpeeton, itse asiassa se 
vaikuttaa bugilta. Ja toiseksi...no, eipä nyt 
tule mieleen. 

Lopuksi voisi vielä huomauttaa, että sö- 
pöydestään huolimatta peli ei oikein sovellu 
kaikkein nuorimmille pelaajille, sillä se vaatii 
kohtuullisesti loogista päättelykykyä. 

Jukka Tapanimäki 


Mindscape _ Amiga, ST, PC 


WiIlow 

Lucasfilmin viimeisin sankarieepos Willow 
on saatavilla suuressa maailmassa lautapeli¬ 
nä The Willow Game. Elokuvan luoman 
markkinapotentiaalin kuiviin rutistamiseksi 
Willow on nyt nähnyt myös elektronitykkien 
valon Mindscapen rustaaman tietokonepelin 
muodossa. 

Peli jakautuu seitsemään osaan, joiden 
selvittämistä voi harjoitella haluamassaan 
järjestyksessä niin paljon kuin sielu sietää. 
Tämä on varsin hyödyllinen mahdollisuus, 
sillä itse pelissä osat seuraavat toisiaan tari¬ 
nan määräämässä järjestyksessä periaat¬ 
teella ”kerrasta poikki”. Ensimmäinen koh¬ 
talokas virhe palauttaa pelaajan tarinan al¬ 
kuun, joten ilman harjoitteluoptiota myö¬ 
hempiin osiin tutustuminen edellyttäisi 



epäinhimillistä kärsivällisyyttä. 

Pelin alussa kuvaruudulla kerrotaan tari¬ 
na siitä, kuinka Willow CJfgood pelastaa lap¬ 
sen nimeltään Elora Danan ja kukistaa mo¬ 
ninaisten seikkailujen jälkeen pahan kunin¬ 
gatar Bavmordan. Pergamentille piirretty ta¬ 
rina toimii erikoisella tavalla peliosioiden va¬ 
likkona. Pelaaja siirtyy pelitapahtumien kes¬ 


kelle osoittamalla näytöllä liikkuvalla taika¬ 
sauvalla muutamaa tarinan avainsanaa, jois¬ 
ta ensimmäinen on Dungeons. 

Pelin ensimmäisessä osassa Elora Danan 
pitää kiidättää turvaan Nockmaarin linnan 
labyrinttimaisista vankiluolista. Vankiluolat 
näytetään Elora Danania turvaan kiikutta¬ 
van Ethnan näkökulmasta, ja tämän osape- 
lin grafiikka on Willowin parasta antia. Van¬ 
kiluolista selviydyttyään pelaajan on kiiruh¬ 
dettava vartijoita ja Kuoleman Koiria vilise¬ 
vän metsän halki Daikinin tienristeykseen. 
Tienristeyksessä pelitaitoa ei paljon kysytä, 
sillä ainoa tehtävä on valita umpimähkään 
kahdesta häkistä se, jossa majailee Elora 
Dananin seuraava seuralainen Madmarti- 
gan. 

Niin kansalaiskunnoltaan koeteltu sankari 
kuin onkin, Madmartigan joutuu suojattei- 
neen Bavmordan uskotun kenraalin Kaelin 
vangiksi, pakomatka suoritetaan keikkaile¬ 
malla kilvellä pitkin jääluolia. 

Seuraavaksi Madmartiganin huolena on 
kenraali Kaelin päivien päättäminen kaksin¬ 
taistelussa Nockmaarin linnan muureilla. 
Harvemmin näkee näin tökerösti toteutettua 
taistelua edes halpapeleissä, mutta kärsiväl¬ 
lisyydellä tästäkin selviää. 

Taikojen tekeminen on hauskinta puuhaa 
koko pelissä ja jaksaa kiinnostaa useam¬ 
man minuutin ajan. Loitsuja syntyy valitse¬ 
malla ruudun alalaidassa jököttävistä kol¬ 
mestatoista kirjainsymbolista oikeassa jär¬ 


jestyksessä kolme tilanteeseen sopivaa 
merkkiä. Fin Razielin metamorfoosit väärien 
valintojen seurauksena edustavat pelin ai¬ 
noata tahallista komiikkaa. 

Pelin viimeistä osaa, jossa oikea taika 
muodostuu yhdeksästä oikeassa järjestyk¬ 
sessä olevasta merkistä, ei voi harjoitella 
etukäteen. Vaan haitanneeko tuo mitään, 
sillä useimpien pelaajien mielenkiinto on lo¬ 
pahtanut jo pelin aiempien osien tuijottelus¬ 
sa. Pelattavuus on nollan tietämissä, audio- 


puoli on olematon ja grafiikallakaan peli ei 
voi kehuskella. Willowissa on oltava taikaa, 
jos siitä tulee myyntimenestys. 

Testattu: Amiga 

Loriciels 


Amiga, ST 


Skweek 

Olipa kerran toisessa maailmankaikkeudes¬ 
sa Skweekkien rotu ja kansa. He elelivät 
rauhassa ja harmoniassa vaaleanpunaisella 
alustallaan, kunnes pahat pensselinheilutta- 
jat tulivat ja maalasivat alustan siniseksi. Mo¬ 
nien vuosien kuluttua eräs vuorille paen¬ 
neista pikkuskweekeistä päätti ostaa kau¬ 
pasta punaista spraymaalia ja palauttaa 
kansalleen kaikki 99 leveliä punaista alus¬ 
taa. 

Skweek on söpö keltainen karvapallo, jol¬ 
la on paljon huvittavia ilmeitä ja eleitä. Vas¬ 
tustajana hänellä on monia erinäköisiä 
monstereita, joita voi onneksi ampua maali- 
latauksella. Kentät koostuvat neliön muotoi¬ 
sista palikoista, joita on useita erilaisia. Jot¬ 
kut palikat räjähtävät, kun niille kävelee. Toi¬ 
sissa on liukas pinta ja Skweek ei voi pysäh¬ 



tyä niille. Loput palikoista värjäytyvätkin pu¬ 
naiseksi. Aika kuluu koko ajan, ja sen lop¬ 
puessa surma saa pikku Skweekin. 

Skweek on hauskasti toteutettu. Pelin al- 
kuruudussa pikku Skweek kävelee pitkin 
kuvaruutua ja selittää tohkeissaan pelin tar¬ 
koituksen ja viholliset. Taustalla pyörii Ami- 
gan demojen tapaan copper-palkkeja ja 
muuta tillbehööria. Alkuruudussa on mah¬ 


dollista valita myös normaalit yksin- tai kak¬ 
sinpelit, hiscore-taulut ja näppäinkartat. 

Skvveekin grafiikassa ei ole moitteen si¬ 
jaa, mutta musiikit olisi voitu tehdä paljon 
huolellisemmin. Sävellyksissä ei sinällään 
ole vikaa, mutta soundit ovat suoraan... 

Skweek on yksinkertaiselle perusidealle 
rakennettu uusi painos. Ehkä hitusen liian 
helppo, sillä jopa minä pelasin ensimmäisel¬ 
lä pelillä yli 20 leveliä. Silti Skweekiä on 
ihan hauska ohjastella ja tasojen moninai¬ 
sesta lukumäärästä johtuen pelissä riittää 
varmasti haastetta pitkään. Lisää bonusta 
ohjelmoijalle tuovat todella hyvin suunnitel¬ 
lut intro-ruudut: kaikesta mahdollisesta pää¬ 
see eteenpäin fireä painamalla. 

Who framed 
Roger Rabbit 

Roger Rabbit puhalsi uusia tuulia Hollyvvoo- 
din tunkkaiseen ilmakehään, yhdistäen 40- 
luvun Film Noiria, eläviä näyttelijöitä ja 
animaatiota ennennäkemättömällä tavalla. 

Roger Rabbitin mikroversiota on ollut to¬ 
teuttamassa Disneyn Buena Vista. Niinpä 
pelin grafiikka onkin sitä luokkaa, että toivo¬ 
misen varaa ei juuri jää. Animaation lisäksi 
pelissä on paljon still-kuvia, joita voi ihailla 
pelin eri osien latautumista odotellessa. 

Peliin on valittu elokuvasta kolme jaksoa, 
jotka jäljittelevät uskollisesti esikuviensa il¬ 
mettä. Kunkin osan alussa sikaria tuprutte- 
leva, vaippaikäinen Baby Herman käy anta¬ 
massa vinkkiä pelaajan tuleviin toimiin. 

Ensimmäisessä osassa Rogerin on ajetta¬ 
va läpi kaupungin. Ajolaitteena toimii piirret¬ 
ty taksi Benny the Cab, joka osaa muun 




muassa hyppiä talojen katoille pois ruuhka- 
liikenteen jaloista. 

Toisen osapelin tapahtumapaikka on Pen 
and Ink Club, jossa Roger juoksee ympäriin¬ 
sä keräten pöydiltä paperisia lautasliinoja. 
Vauhti on valtava ja jäniksemme on vältettä¬ 
vä nappaamasta pöydille ilmaantuvia väki¬ 
juomia ja joutumasta ulosheittäjänä toimi¬ 
van gorillan ulottuville. Mikäli Roger saa ke¬ 
rättyä kaikki lautasliinat, hän pääsee jatka¬ 
maan matkaansa kaupungin laidalle, jossa 


sijaitsee Acmen Gag Factory. 

Pelissä on todella huimaavaa grafiikkaa 
ja animaatiota. Jotkut kohtaukset on toteu¬ 
tettu aivan yhtä upeasti kuin itse elokuvas¬ 
sakin. Musiikki on myös ajoittain miellyttä¬ 
vää, mutta äänitehosteet kaipaisivat hiukka 
tukevuutta. Osapelit ovat varsin simppeleitä, 
mutta vaikeutuvat pelin edetessä. Pahinta 
ovat pitkäksi venyvät odotusajat pelin eri 
vaiheiden latautumista odotellessa. 

Pelillisesti Who Framed Roger Rabbit ei 
nouse keskinkertaista paremmaksi, sillä 
pääpaino on asetettu visuaaliselle osaami¬ 
selle. Se on vahinko sinänsä, sillä Rogerista 
olisi voinut tulla huippupeli pienellä lisävirit- 
telyllä. 

Infogrames 


ST, Amiqa 



Tintin In The 
Moon 

Hergn luoma otsatupsuinen reportteri Tintti 
ja seurue tuskin lienevät tuntemattomia ke¬ 
nellekään. Ranskalainen Infogrames on tart¬ 
tunut härkää sarvista ja esittelee Tintille tie¬ 
tokonemaailman kovat lait. 

Tuttuun Infogrames-tyyliin peli jakautuu 
useaan palaan. Hyvännäköisen ja -kuuloisen 
raketinlaukaisu-intron jälkeen päästään jopa 
pelaamaan. Ensimmäisessä hyvin yksinker¬ 
taisessa osiossa rakettilla yritetään kerätä 
niin punaisia palloja kuin energiapallojakin 
väistellen samalla vastaantuleva asteroide¬ 
ja. Kahdeksan punaisen pallon keruulla pää¬ 



see toiseen osioon. 

Toinen osio kuvaa aluksen sisäpuolta. 
Tintti yrittää vangita eversti Borisia, sammut¬ 
taa tulipalonalkuja, vapauttaa ystäviään ja 
ennekaikkea purkaa pommeja. Eipä ole 
Iliaalla monimutkaisuudella tämäkään pilat¬ 


tu. Kun näitä kahta vaihetta on aikansa vei¬ 
vattu, viimeisessä Moonlander-tyylisessä 
osiossa Tintti yrittää laskea aluksen kuun 
pinnalle. 

Tintin in the Moon on toteutukseltaan 
huippuluokkaa. Grafiikka emuloi albumeita 
erinomaisesti samplattujen efektien ryydit¬ 
täessä tapahtumia, mutta yksinkertainen for¬ 
maatti alkaa nopeasti kyllästyttää. Nuorelle 
pelaajalle eli semmoiselle 9—12-vuotiaalle 
serkkupojalle Tintti kuitenkin sopii erinomai¬ 
sesti, vanhempien tuskin kannattaa itseään 
köyhdyttää. 

Nnirvi 


Ocean 


C-64, ST, Amiga, Spe, Ams 


Red Heat 


Red Heatin juoni on äkkiä selitetty: neuvos- 
toetsivä Ivan Danko (Arnold Schwarzeneg- 
ger) ja jenkkipoliisi (James Belushi) yhdistä¬ 
vät voimansa Chigagon huumekauppaa vas¬ 
taan. Huumekauppaa johtaa neuvostopako- 
lainen Viktor Rostavili. Sinänsä standardin 
”Kaksi erilaista poliisia joista tulee kaverit”- 
elokuvan parasta antia oli venäjää murtava 
Arnie. Vaan onpa juonen selostaminen tur¬ 
haa vaivaa, sillä Red Heatin ja samannimi¬ 
sen elokuvan yhtäläisyydet ovat lähinnä sa¬ 
tunnaisia. James Belushia ei kannen lisäksi 
luonnollisesti esiinny. 

Red Heat on normaali beat-em-up, joka 
yrittää maustaa soppaa erilaisilla välipeleillä. 



Pääasiassa Arnold käyttää mahtavaa taiste- 
luvälinevalikoimaansa, eli voi huitaista kädel¬ 
lä tai pukata päällä. Arnold voi myös am¬ 
muskella aseen löydettyään ja neljä tasoa 
olisi silti selvitettävä. 

Varsinainen ”buy me”-jippo on kuitenkin 


grafiikka. Totututtujen kokovartalo-pikkusit- 
tiäisten asemasta muskelmiehet on kuvattu 
vatsasta ylöspäin, joka antaa tiettyä elokuva¬ 
maista tunnelmaa. Varsinkin kun spritet ovat 
isoja ja hyvin animoituja kaikissa koneissa. 
Koskaan ei Schwarzenegger ole ollut enem¬ 
män näköisensä. Miinusta tulee mielikuvituk¬ 
settomasta pahojen poikien tappiosta,nämä 
kun vain lennähtävät takareunasta yli. 

Red Heat on ihan OK peli ihan OK eloku¬ 
vasta, joka ei tarjoa mitään uutta pelityyppiin 
turtuneelle. Kuten ei elokuvakaan. 

Nikolai Nirvi 


Ocean 


ST, Amiga, C-64, Spe, Ams 


The New Zealand 
Stoiy 

Wally Walrus, tuo ilkeä mursu, hiippaili Uu¬ 
den Seelannin eläintarhaan ja vei mennes¬ 
sään 20 kiwilintua. Tiki, ainoa vapaa kiwi, 
päättää pelastaa toverinsa pahan mursun 
pauloista. Aseenaan urhealla kiwillä on vain 
jousipyssy, mutta matkalta löytyy muun- 
muuassa laserpyssyjä ja pommeja. Tiki ei 
osaa lentää, mutta pomppii sitten senkin 
edestä. Matka sujuu myös veden alla tai ted- 
dykarhun päällä (siis tällä mikä sisältää ai¬ 
vot) lentämällä. Etanat, tappajatähdet, lentä¬ 
vät nallekarhut, lepakot ja muut erilaiset 
mutta söpöt vaarat vaikeuttavat kiwin vapau¬ 
tustaistelua. 

The New Zealand Story kuuluu siis sar¬ 



jaan ”hypi, pompi ja ammu”. TNZS kuuluu 
myös sarjaan "helvetin hyvät pelit”. Lähin 
vertailukohde pelille on Bubble Bobble: 
kumpikin on söpöinen, näennäisesti yksin¬ 
kertainen, vaarallisen pelattava ja pohjautuu 
Taiton automaattiin. Onpa kummassakin 
runsaasti salaisia ominaisuuksiakin. 

Pelin kääntänyt Choice on tehnyt erin¬ 


omaista työtä. Grafiikka on ensiluokkaista, 
peli pursuaa yksityiskohtia ja monipuolisia 
spritejä. Tällä kertaa ei Amiga-versiokaan ole 
suora ST-käännös, vaan notkeasti scrollaava 
eepos. 

Kuusnelosversio on valitettavasti vähän 
omituinen. Tiki näyttää enemmän kananpo¬ 
jalta kuin kiwiltä, ja muutenkin versio on pal¬ 
jon vaikeampi kuin 16-bittisissä. Grafiikka ei 
muutenkaan ole totuttua Ocean-tasoa, mut¬ 
ta peli onneksi säilyttää suurimman osan 
viehättävyydestään. 

The New Zealand Story on klassikko. Lisä- 
bonuksena TNZ Storystä pitävät tytötkin, jo¬ 
ten sen avulla voi vikitellä vaikka naapurin 
plikkaa. 

SEIKKAILUPELIT 




Addictive 

ST, Amiga 


TheKristal 


Riemullani ei ollut rajoja kun sain pitkän 
odottelun jälkeen suuren ennakkokohun 
myötä markkinoille tulleen Kristalin käsiini. 
Neljä levykettä täynnä seikkailuja ja uusia 
maailmoja! Kristalin muuten piti ensin olla 
musikaali, mutta kun projektista ei tullut mi¬ 
tään, tehtiin Kristalista peli. 

Vielä pari levykkeellistä vievien alkukuvien 
ja digitoitujen puheiden jälkeen olin ratketa 
kärsimättömästä odotuksesta. Sitten alkoi 
itse peli! Ja voi sitä pettymyksen määrää. 
No eihän Kristal huono ole, onpahan vain 
harvinaisen tavanomainen. 

Kristal on käytännössä toimintaseikkailu, 
jossa päähahmo haahuilee pitkin yhden au¬ 
rinkokunnan tärkeimpiä planeettoja. Hän 
voi yrittää päästä juttuun myös paikallisten 
asukkaiden kanssa, tai sitten hän joutuu 
syöttämään heille puoli metriä kylmää teräs¬ 



tä navan kautta. Jotkut vastaantulevista nai¬ 
sihmisistä ymmärtävät myös hävyttömien 
ehdotusten päälle ja antavat kysyjälle mitä 
kuuluu — ja kuka käskee... Parseri on kui¬ 
tenkin huono ynnä yksinkertainen eikä juttu 
tahdo luistaa ilman tismalleen oikeita kysy¬ 
myksiä. Kielitaidottomat älkööt siis vaivautu¬ 
ko. 

Miekkataistelut ovat kuitenkin valitettavan 
yksinkertaisia, paitsi jos niitä vertaa avaruus- 


taisteluihin, jotka ovat suurin piirtein C-64:n 
3D Galaxianin luokkaa eikä tämä ole kehu. 
Peliin on yritetty ympätä myös huumoria. 
Pelihahmon avaruusaluksen virkaa toimittaa 
nimittäin 1700-luvun merirosvokaljuuna, 
jonka tykeillä ammuskellaan avaruudessa 
vastaan tulevia jättiläishyönteisiä. 

Yhden levyaseman omistajat kiertäköön 
myös Kristalin kaukaa, sillä neljän levyk¬ 
keen vaatima vaihtoruljanssi on kaikkea 
muuta kuin hauskaa puuhaa. Kahden ase¬ 
man omistajat tuhlatkoon pennosensa en¬ 
nemmin vaikka War in the Middle Earthiin. 
On nimittäin aivan eri luokkaa kuin tämä 
viritys, vaikka onkin myönnettävä, että toi¬ 
mintaseikkailun ystäville Kristal on nannaa. 


Testattu: 

Grafiikka: 

Äänet: 

Kiinnostavuus: 

Yleisarvosana: 

8 

4 

5 

*** 

Jyrki J. J. Kasvi 


Sierra 


PC, ST, Amiga 


Leisure Suit Lany 
Goes Looking for 
Love (In Several 
Wrong Places) 

Leisure Suit Larry on tullut takaisin! Taas 
saa nauraa itsensä melkein hengiltä istues¬ 
saan yökolmeen monitorin ääressä. Ja vielä 
hauskempaa on kun malttaa pistää koneen 
päälle, sillä Larryn kakkososa on, jos mah¬ 
dollista, vielä parempi kuin ykkösosa. 

Eli lyhyesti: Larry on taas pahemmassa 
kuin pulassa, sillä tyttöystävä kyllästyi hä¬ 
neen ja heitti miehen ulos talosta. Onhan 
maailmassa muitakin naisia, minkä tietää 



Larrykin. Hänellä on siis selvä tavoite: löytää 
’Se Oikea’. Etsinnän Larry aloittaa Los An¬ 
gelesista, mutta pelin aikana hän löytää it¬ 
sensä mitä ihmeellisimmistä ja hauskem¬ 
mista paikoista(pelaajan kannalta). Esimerk¬ 
kinä voisi mainita vaikkapa kaupan Los An¬ 
gelesissa, jossa Larryn kielitaito tulee hyvin 
esille onklunkkia ostettaessa. Pelin edetessä 
Larry hylkää Yhdysvallat ja näkee maail¬ 


maa. 

Ykköseen verrattuna on grafiikka parantu¬ 
nut, ja kakkos-Larry syö levyjäkin entistä 
enemmän, mikä tarkoitta laajempaa peliä. 
Äänipuoli ei ole kehittynyt yhtään, mutta ke¬ 
täpä tuo haittaa. Kun Larry-pakettiin lisätään 
vielä hyvä pelattavuus ja loistava huumori 
(kansikuvasta lähtien), niin tuloksena on yk¬ 
si parhaista seikkailupeleistä vähään aikaan. 

Asia on sanomattakin selvä:jos et ole to¬ 
sikko, niin mene lähimpään pelikauppaan 
ja hae itsellesi kunnon naurut! (Ja tosikot 
ilmeisesti lähimpään rautakauppaan hake¬ 
maan kunnon narut —toim.huom.) 


Testattu: 

Grafiikka: 

Äänet: 

Kiinnostavuus: 

Yleisarvosana: 


ST 

9 

6 

Tero Valkonen 


Sierra On-Line 


Amiga, ST, PC 


Gold Rush! 


Sierran toimintaseikkailupelit King’s Ques- 
tien, Space Questien, Leisuresuit Larryjen 
sun muiden tyyliin ovat jo kaikille tuttuja eli 


ei niistä sen enempää kuin että Gold Rush! 
jatkaa perinteitä vakaasti mutta kunniak¬ 
kaasti. 

Gold Rush! on ehkä hieman liiankin pe¬ 
rinteinen, sillä grafiikka ei ole yhtään sen 
tarkempaa kuin koskaan ennenkään, eikä 
peli tunnu sujuvan riittävän vauhdikkaasti 
muualla kuin kunnolla kellotetussa AT:ssä 
tai 386:ssa. Etenkin Amiga-versio alkaa tah- 
maantua heti kun ruudulla on kolme tai nel¬ 
jä liikkuvaa hahmoa, isoista hevosten vetä¬ 
mistä vankkureista puhumattakaan. 

Juonensa puolesta Gold Rush! on sen si¬ 
jaan kehittynyt melkoisesti, sillä rikkaaseen 
valtaukseen Kalifornian kultamailla on mon¬ 
ta vaihtoehtoista tietä. Lisäksi aika näyttelee 
tärkeää osaa, nousivathan matkojen ja va¬ 
rusteiden hinnat asuntojen hintojen laskun 
myötä sitä mukaa, kun väki ryntäsi länteen. 
Parhaat kaivuupaikat olivat myös luonnolli¬ 
sesti niiden ottaa, jotka ensimmäisinä pai¬ 
kalle ehtivät. 

Tarinan päähahmo on brooklynilainen 
lehtimies Jerrod Wilson, joka löytää itsensä 
kotikaupungistaan ensimmäisten Kalifor¬ 
nian kultalöydöistä kertovien huhujen saa¬ 
puessa itärannikolle. Tarinaan liittyy myös 
Jerrodin taannoin kadonnut veli, joka en¬ 



simmäisen kerran 11 vuoteen ilmoittaa it¬ 
sestään. Ja postimerkin taakse on tietty lii¬ 
mattu kultahippu... Myös postileima kannat¬ 
taa muuten lukea ennen kuoren avaamista. 

Mutta jo pelkkä matka Kaliforniaan on 
pitkä ja vaivalloinen, tekee sen sitten vank- 
kureilla tai laivalla. Pelaaja voi tosiaan mat¬ 
kata kolmea eri reittiä, joista yksi vie jopa 
niin synkkään paikkaan kuin Panaman vii¬ 
dakot, ja toinen Kap Hornille Drakensalmen 
hyisiin tyrskyihin. Kaikki pitää kuitenkin yhtä 
historiallisten tosiseikkojen kanssa, ja mat¬ 


kan varrelle on jopa ympätty tietoiskuja kul¬ 
takuumeen ajan historiasta. 

Jos tämä on tietokoneavusteisen opetuk¬ 
sen tulevaisuutta niin antaa palaa vaan. Ai¬ 
nakin opetusministeriön (herras(?))miehillä 
ja naisilla tämä peli pitäisi peluuttaa pariin¬ 
kin otteeseen alusta loppuun. Noin niin kuin 
mallina siitä, miten asioita ei saa hoitaa — 
jos ne halutaan pitää yhtä rempallaan kuin 
tähänkin asti. 


Muutenkin peliä voi suositella Sierran toi¬ 
mintaseikkailujen ystäville siinä missä kaikil¬ 
le länkkärifaneillekin. Vastaavasti jos Sierran 
pelit eivät ole aiemmin innostaneet, turha 
toivoa Gold Rushkistä asenteiden muuttajaa. 

Kiinnostavuus: 

Jyrki J. J. Kasvi 


Readysoft 


Amiga 


Dragon’s Lair 

Aikoja sitten näin ulkomaalaisissa lehdissä 
mainoksia Amigan Dragon’s Lakista. Ruutu- 
valokuvat näyttivät herkullisilta, itse asiassa 
niin herkullisilta, että löin vetoa että ne oli 
otettu alkuperäisestä laserlevyjä käyttävästä 
kolikkopelistä. Pelin lopulta ilmestyttyä kävi 
ilmi, että olinkin väärässä. Amerikkalainen 
Readysoft on kehittänyt animaatiosystee- 
min, jonka avulla kolikkopelistä digitoituja 
grafiikoita voidaan pyörittää Amigassa pelin 
kummemmin tahimatta. Maksoin tyytyväise¬ 
nä hävityn vitosen ja keskityin peliin. 

Moni kakku päältä kaunis ja niin edel¬ 
leen. Myöntää täytyy, että Dragon’s Lair on 
auraalisesti ja visuaalisesti varmasti Amigan 
kehittynein ja vaikuttavin aikaansaannos tä¬ 
hän mennessä. Idea on siis ohjata urheaa 
prinssiä matkalla pelastamaan kaunis prin¬ 
sessa lohikäärmeen linnasta. Grafiikka ja 
äänet on digitoitu suoraan kolikkopelistä ja 
ne koettuaan uskoo että lähemmäksi esiku¬ 
vaansa mikään peli ei voi enää päästä. OK, 
ulkokuori on siis enemmän kuin kunnossa. 
Mutta hyvän pelin tekemiseen vaaditaan to¬ 
ki muutakin ja kaikki se puuttuu pelistä lä¬ 
hes totaalisesti. 



Esimerkiksi pelattavuus. Ensimmäinen 
peli meni joystickin kanssa tahimisessa: 
miksei mitään tapahdu??!! Joku viisas mies 
on sanonut että kun kaikki muu epäonnis¬ 
tuu, lue käyttöohjeet. Joten ei muuta kuin 
pieni ohjekirjasen tapainen paketin pohjalta 
esiin ja nopea selaus...ahaa. Kirjanen väittää 
kivenkovaan, että ruudulla hilluva Dirk-san- 
kari tottelee joystickin liikkeitä, mutta toistu¬ 
vien yritysten ja joystickportin vaihtamisten 
jälkeen ainoaksi toimivaksi vaihtoehdoksi 
jää näppäimistö. Näppäimistä ohjaaminen 
ei ole lainkaan niin vaikeaa kuin miltä se 
kuulostaa. Käsikirjasta ei olekaan sitten 
muuta apua. 

Alun innostuneisuutta karistavia tekijöitä 
löytyy loppujen lopuksi uskomattomasti. 


Tuntuma peliin on todella olematon, kun 
koskaan ei tiedä menikö käsky perille asti. 
Amiga 500:n omistajien riemuksi peli vaatii 
muistia täyden megan ja mieluiten kaksi tai 
jopa useampia levyasemia. Amiga 1000:n 
(sen parhaan Amigan) omistajat voivat loh¬ 
duttautua tiedolla, että Dragons Lair pyörii 
heidän koneissaan puolellakin megalla. Ko¬ 
kemuksesta voin sanoa, etten edes harkitsi¬ 
si DL:n pelaamista yhdellä levyasemalla, 
kun kolmellakin pelaaminen on kuin tervas¬ 
sa uimista. Peli käyttää levyasemia todella 
paljon, mutta onneksi latausajat ovat san¬ 
gen lyhyitä. Pelin saa installoitua kovalevylle¬ 
kin, mutta kovolle täytyy tehdä erillinen 10 
megan partitio peliä varten. 

Dragon’s Lair on loistava ohjelmointitek¬ 
niikan taidonnäyte ja pelityylinsä esimerkilli¬ 
nen edustaja. Itse en siitä liiemmin pitänyt, 
mutta lajissaan se on erinomainen. Täysistä 
puuttuvat puoli pistettä lähtivät pelin koh¬ 
tuuttoman vaikeuden takia. 

Kiinnostavuus: 

Petri Teittinen 


Level 9 


ST, Amiga, PC 


Ingrid’s Back! 

Level 9 on vanha tuttu jokaiselle tekstiseik- 
kailujen pelaajalle. Firma on tuottanut usei¬ 
ta klassikon maineen saavuttaneita teksti- 
seikkailuja, vaikkei koskaan olekaan Infoco- 


min tasoa saavuttanut. Pääero firmojen vä¬ 
lillä on grafiikka: Level 9:n tekstiseikkailut 
ovat graafisia, ja tämä vie oman palansa 
tehokkuudesta. Hällä väliä — Level 9 osaa 
hommansa. 

Ingrkfs Back! on heti ensikosketukselta 
hauskimpia tekstiseikkailuja joita olen näh¬ 
nyt. Onhan kivaa käppäillä pikku mennin- 
käisneidolla ja samalla koettaa pelastaa ko¬ 


tipaikka. 

Huumoria koitoksesta ei ainakaan puutu, 
ja se onkin paras syy pelata Ingridiä. Rakki 
roikkuu jatkuvasti kintereillä ja saa aikaan 
kaikenlaista toimintaa. Kaupan sisälle sitä ei 
voi jättää hetkeksikään mutta on koirasta 
apuakin kun on hautauduttu turnipsiläjän 
alle. Ainakin yksi vitsinpätkä on kuitenkin 
selvästi lainaus D. Adamsilta: tiedätkö mitä 


96 


pelit 1989 






















höyryjyrälle tapahtuu kun se jyrää ylitsesi? 
Ei mitään. 

Parseri on selvästi parannettu painos Le- 
vel 9:n aiemmista. Käytössä ovat vanhat 
Ram save/Ram load- ja oops-optiot, ja par¬ 
seri ymmärtää myös go/run to-käskyjä. 
Kommunikointikin toisten kera onnistuu. 
Tavallaan. 

Mitään erikoista ei Ingrid sisällä, eli vallan¬ 
kumousta tekstiseikkailuiden kohdalla ei ole 
vielä tapahtunut. Mielellään sitä kuitenkin 
pelaa, hupia löytyy ja grafiikat ovat silmiähi- 
velevät. Pelattavuudessa ei ole valittamista, 
ja Level 9:n erikoisoptiot ansaitsevat erikois- 

maininnan. Kuinka monen muun firman 
peleissä tallennus voi tapahtua muistiin? Tai 
hypätä muutama siirto takaisinpäin jos jo¬ 
tain menee piel(is)een? 

Siis erinomainen ja pelattava tekstiseik- 
kailu. Lisäväriä siihen tuovat laatikosta löyty¬ 
vät roinat, juliste, Ingridin päiväkirja ja muu 
kiva. 


mm 

Jukka O. Kauppinen 



Infocom 


Amiqa, 


PC 


Shogun 

Infocom on harhautunut pitkälle vanhan 
tyylin tekstiseikkailuistaan. Enää ne eivät ole 
pelkän tekstin pohjalla toimivia, eivätkä vält¬ 
tämättä edes tekstillä toimivia (kuten Jour- 
ney, jota pelataan hiirellä). Shogun on uusi 
todiste, että Infocom on päättänyt edetä ja 
kehittyä. Mukana on nimittäin grafiikkaa 
(kansan kohinaa ja hämmästeleviä huutoja). 

Nimestä useimmat arvaavat mitä odottaa. 
Valtataisteluja, samuraita ja teetä. Paitsi... ei 
aivan vielä. Infocomin Shogun alkaa alusta, 
ensin on koetettava päästä hengissä edes 
Japaniin asti, laiva kun on pikkuisen myrs¬ 
kyn kourissa. Siitäkin eteenpäin peli seuraa 
orjallisesti James Clavellin kirjan tapahtu¬ 



mia. 

Shogun on vähintään sitä tasoa mitä In- 
focomilta voi edellyttääkin. Mikään ongelma 
ei ole selvitettävissä yhdellä käskyllä, vaan 
kaikki kaikessa vaatii kommunikointia mui¬ 


den kanssa ja asioiden monitasoista ajatte¬ 
lua. Mielenkiintoinen uusi pykälä kuitenkin 
on vihjeiden sisällyttäminen itse peliin. Enää 
ei tarvitse tilata Infocomilta vihjekirjoja. Gra¬ 
fiikan käyttäminen on edistysaskel ja muu¬ 
tenkin Infocomin pelien ulkoasu on muuttu¬ 
nut suuresti edukseen viime aikoina (Art¬ 
hur). 

Muuta ei tarvinne kertoa: Shogun on tut¬ 
tua tanakkaa Infocom-laatua. 

Jukka O. Kauppinen 


Level 9/Rainbird 


ST, Amiga, 64, Spectrum, MSX, PC, Ams 


Silicon Dreams 

Toisin kuin useimmat arcadepelit, hyvä 
tekstipeli ei vanhene koskaan. Siitä hyvä to¬ 
diste on jo melkein klassinen Silicon 
Dreams — kolmen ikivanhan Level 9:n 
tekstiseikkailun kokoelma. Kaikkien copy- 
rightit osoittavat kohti vuotta 1986, mutta 
huonoja ei niiden voi väittää olevan. 

Silicon Dreamsin seikkailut ovat Snow- 
ball, Return to Eden ja The Worm in Paradi- 
se. Paremmat taustatiedot omaavan hengi¬ 
tys jo korisee, muille tiedoksi: Scifiä! Enterp¬ 
rise ei valitettavasti nurkissa kolise, ja vain 
Snowballissa seikkaillaan avaruusaluksessa, 
mutta scifi on aina scifiä. 

Snowball: kolonisaatioaluksella on jotain 
pielessä. Kahden miljoonan uudisasukkaan 
henki riippuu sinusta, sinun henkesi riippuu 
näppäryydestäsi ja jossain välissä on saata- 

va selville mitä oikein tapahtuu. 

Return to Eden on jatko edelliseen. Pelas¬ 
tit aluksen, mutta kamerat väittävät sinun 
olevan aluksen sabotoija, josta kiitoksena 
kuolemantuomio. Onnistut kuitenkin pake¬ 
nemaan Eden-planeetalle, mutta kiire tulee 
jos aikoo pysyä pitkään hengissä. Eikä se 
ole ainoa pulma... 

Worm in Paradise: planeetta on täydelli¬ 



nen paratiisi, mutta joku ei ole tyytyväinen. 
Kunhan paratiisista ensin pääsee ulos on 
edessä myyräntyötä. 

Kaikki tekstiseikkailut on toteutettu sa¬ 
malla tekniikalla: hidas grafiikanpiirto jonka 
tuloskaan ei ole upea. Piirtorutiini antaa kui¬ 
tenkin kirjoittaa kuvankehittämisen aikana, 
joten se ei pelaamista hidasta. Parseri ei ole 
kummoinen, mutta toimii. Level 9:n oma 
erikoisuus on Ram Save/Ram Load- ja 
Oops-optiot, joilla voi tallentaa tilanteen rä¬ 
miin ja oopsilla palata pykälän taaksepäin. 

Kaikki osat ovat kuitenkin erinomaisia, 
vaikkeivat Infocomille pärjääkään. 

Pelattavuus: 

Kiinnostavuus: 

STRATEGIAPELIT 




Interstell 

Amiga, ST, PC 


Empire 


Pitkä taistelu on pian ohi. Vexteenien impe¬ 
riumi rajoittuu pääsaarta lukuunottamatta 
vain pariin kaupunkiin ja laivastoa ei enää 
ole. Taistelulaivojen Niko Nirvi I—IV saatta¬ 
ma maihinnousuryhmä etenee vakaasti 
kohti voittoa. Ja tietysti, kun kaikki kynnelle 
kykenevät yksiköt on suunnattu vexteenien 
päänmenoksi, teittisien armeija ilmestyy 
kuin tyhjästä ja massiivisten lentueiden voi¬ 
malla niittää armeijaa kuin heinää. 

Tähtilaivaston operaatio Isoveli: teknisesti 
edistyneille planeetoille lasketaan iskujouk¬ 
ko, joka planeetan luonnollisia resursseja 
käyttäen alkaa rakentaa armeijaa ja vallata 
planeettaa Liiton nimeen. Valitettavasti idea 
on niin hyvä, että Krellanit ja Zaldronitkin 
aloittavat vastaavan. 

Empire on strategiapeli, jossa avainsana 
on kaupunkien valtaaminen ja niiden valjas¬ 
taminen sotajoukon kasvattamiseen. Valla¬ 
tun kaupungin voi määrätä tuottamaan ar¬ 
meijoita, lentokoneita tai laivoja, joita löytyy 
sukellusveneistä taistelulaivoihin. Yksiköillä 
on eroja. Armeijat ovat ainoita, jotka liikku¬ 



vat maalla ja täten myös ainoita, jotka voi¬ 
vat vallata kaupunkeja. Kuljetusalukset on 
tarkoitettu armeijoiden kuljettamiseen yli aa¬ 
vojen ulapoiden ja lentotukialukset tekevät 
saman lentokoneille. 

Muihin strategiapeleihin verrattuna on 
Empire todella yksinkertainen oppia ja pela¬ 
ta. Vitsi piilee siinä, että tästä huolimatta (tai 
johtuen) Empire aiheuttaa pelihimoa ennen¬ 
näkemättömäsi! 

Empiren pelaaminen sujuu mukavasti hii¬ 
rellä, eikä ohjekirjaa tarvitse juuri muuhun 
kuin tunnussanatarkistuksen läpäisyyn. Eri¬ 
koisuutena kolme pelaajaa voi ottaa mittaa 


toisistaan pelaajan haluamissa ihminen-ko- 
ne-suhteissa, mikä antaa huomattavaa pot¬ 
kua peliin. Onpa mukana PBM-optiokin, jol¬ 
loin kone antaa pelaajan pelailla jonkin ai¬ 
kaa, kunnes tilanne tallentuu levylle ja toimi¬ 
tetaan toisille pelaajille. Modeemi- tai piu- 
haoptiota ei valitettavasti löydy. 

Levyllä on valmiina tukku taistelutanterei¬ 
ta, ja jos niihin kyllästyy on aina mahdolli¬ 
suus itse tehdä lisää. Eri koneiden väillä on 
yllättäviä eroja: PC-versio tuntuu antavan tiu¬ 
kimman vastuksen, kun taas ST-versio on 
nopein ja mukavin pelata. Amiga-Empire 
on tuttuun tyyliin tahmainen, muttei todella 
häiritsevässä määrin. Pelitilannetta kannat¬ 
taa kuitenkin tasaisesti tallennella. 

Uskokaa tai älkää, Empire on uskomaton 
peli ja pakko-ostos jokaiselle hiukankin stra- 
tegisuuteen taipuvaiselle pelihenkilölle. 


Testattu: 

Peliaika: 

Vaikeusaste: 

Grafiikka: 

Kiinnostavuus: 

Yleisarvosana: 


ST, PC, Amiga 
3—10 tuntia 
periaatteessa helppo 
toimivaa 

^ 

Kenraali Nirvi 


Melbourne House 


Amiga, ST, PC, C-64, Spe, Ams, Apple 11 GS 


War In Middle 
Earth 

Yksi sormus antaa hallitsijalleen absoluutti¬ 
sen vallan eikä se ole vihkisormus. Kysy¬ 
myksessä on tietysti Sormusten Sormus ja 
Taru Sormusten Herrasta, J.R.R. Tolkienin 
kuolematon klassikko. 

Melbourne House on julkaissut aiemmin 
jo parikin J.R.R. Tolkienin maailmaa käsitte¬ 
levää peliä, The Hobbit ja Lord of the Rings. 
Kummatkin olivat tekstiseikkailuita, tällä ker¬ 
taa vuorossa on tutustuminen Sormusten 
Sodan strategisiin yksityiskohtiin. Ja mikäpä 
siinä, parempaa aihetta peliin tuskin löytää 
edes Tuomiovuoren uumenista. Kuusnelos- 
version taustalla on Mike Singletonin johta¬ 
ma tiimi, jolta ajattoman klassikon luomisen 
luulisi luonnistuvan. 

__ Käsitelläänpä ensin kuusnelonen. Pelin 
■ 1 maailma tarjoillaan kolmella eri tasolla: tyyli- 





käs Keskimaan kartta, lähikuva maastosta 
ja ”animaatiotaso”, jolla varsinaiset taistelut 
käydään. Kartassa pitäisi ohjeiden mukaan 
erottua pelaajan joukot pisteinä, mutta ne 
löytää vain kun niiden symbolit silloin tällöin 
välähtävät, eikä niistä silloinkaan ole mitään 
iloa sillä epätarkkuutta voi olla useita sentte¬ 
jä. Viemällä hansikkaan muotoinen osoitin 
kartan ylle ja painamalla tulitusnäppäintä 
saa eteensä suurennoksen, jossa kaikki ar¬ 
meijoista yksinäisiin kulkijoihin näkyvät kil¬ 
ven muotoisina symboleina. Jostain älyttö¬ 


mästä syystä Nazgulien tai mellastavien 
Örkkilaumojen sijainti on luokiteltu salaisek¬ 
si informaatioksi. Yritä siinä sitten laatia sy¬ 
vällisiä strategioita näkymätöntä vihollista 
vastaan! Tavallaan se tietysti lisää realismia, 
mutta että pelaaja raukka aina joutuu ylläte¬ 
tyksi, se ei ole yhtään kivaa. 

Suuren kartan reunuksesta löytyvä me- 
mo-optio vaikuttaa aika epäilyttävältä. Sitä 
klikkaamalla pitäisi saada tarkempaa tietoa 
pelin vaiheista, mutta toistaiseksi en ole 
nähnyt sen tekevän muuta kuin ilmoittavan 
syvällisesti ”nothing to report”. 

Joukkojen käsittely ei ole mitenkään kau¬ 
hean monipuolista, sillä niitä voi ainoastaan 
käskeä siirtymään paikasta toiseen, yhdistel¬ 
lä ja määrätä seuraamaan toisiaan. Pelissä 
ei käytetä siirtovuoroja vaan ”pelikelloa”, 
jonka voi käynnistää ja pysäyttää milloin ha¬ 
luaa. Tappelun syntyessä siirrytään animaa- 
tiotasolle, jossa armeijat on esitetty yksilöinä 
neljään suuntaan vieritettävällä taisteluken¬ 
tällä. Hobbitit, haltijat, kääpiöt ja Gandalf pit¬ 
kän partansa kanssa erottuvat selvästi jou¬ 
kosta. Oman armeijan sotilaat ovat täysin 

tahdottomia olentoja sillä ne ryhtyvät taiste¬ 
luun vain orkin käydessä kimppuun, muut 
seisovat sivussa tumput suorina. 

Pelaajan tehtävänä on määrätä joutilaille 
listittävää niin paljon kuin kerkiää. Idea on 
loistava, mutta toteutus pätkii pahasti. Ar¬ 
meijat ovat sekavaa pikselipuuroa ja viehä¬ 
tyksestä tulee mieleen nykien liikkuva tava¬ 
rajuna, jonka vaunut on yhdistetty kuminau¬ 
halla. Sotilaiden määräilyyn käytettävä kur¬ 
sori on siitä veikeä, että kun ilotikkua vään¬ 
tää ylös, se liikkuu vasemmalle yläviistoon, 
kun vääntää oikealle, se liikkuu oikealle ylä¬ 
viistoon, ja niin edelleen. Tätä innovaatio¬ 
ta” ei saa selkäytimeensä ei sitten millään 
(paitsi ehkä pitämällä ilotikkua epämukavas¬ 
ta kello kymmenen asennossa). Taistelun 
syntyessä ainoastaan sormuksen haltijalla 
on mahdollisuus paeta muuttumalla sen 
avulla väliaikaisesti näkymättömäksi. Tämä 
on erittäin ärsyttävää, sillä suurellakaan ar¬ 
meijalla ei ole mitään mahdollisuuksia tör¬ 
mätessään Nazguleihin, joista ei anneta 
minkäänlaista ennakkovaroitusta. 

Yksi peli saattaa taktiikasta riippuen kes¬ 
tää muutamasta tunnista useisiin päiviin, jo¬ 
ten mahdollisuus peliaseman tallentami¬ 


seen on suuri helpotus. Pelin päämääränä 
on tietysti viedä sormus Tuomiovuorelle, 
jossa se viskataan ikuiseen kadotukseen. 
Minua ei pahemmin harmittaisi vaikka sa¬ 
ma tehtäisiin tälle pelille. Kiusaus antaa pe¬ 
lin puutteet anteeksi on harvinaisen suuri, 
mutta totuus on että alun innostus vaihtui 
pikaisesti voimalliseen paikallispuudutuk¬ 
seen aivoissa. Sauron vieköön, mikä petty¬ 
mys! 

Amigaversio alkaa Hobittilasta, eikä Fro- 
don retkueen lisäksi muita voi vielä kontrol¬ 
loida. Primaaritavoite on pujahtaa läpi Naz- 
guleiden saartoverkon ja aloittaa matka 
kohti Orodruinia. Matkan edistyessä voi pe¬ 
laaja pikkuhiljaa alkaa kontrolloida useam¬ 
pia ja useampia yksiköitä, joko yksilöitä tai 
joukko-osastoja. Arcade-adventuresta se al¬ 
kaa ja strategiaan päättyy. Itse peli päättyy 
mikäli Sormusaaveiden komentaja saa kul¬ 
jetettua Sormuksen Sauronille. 

Peli kulkee kolmessa tasossa: Pääkartta 
näyttää Keskimaan kokonaan ja yksiköiden 
paikat, muttei nimiä. Tasoa alaspäin zoo- 
maamalla voi antaa yksiköille liikkumisko- 
mentoja ja tarkistella statuksia. Alimmalla 
tasolla animoidut spritet tallustelevat alati 


muuttuvissa maisemissa ja voivat käyttää, 
poimia ja tiputtaa esineitä sekä taistella. Tie¬ 
tokone taistelee itsekseenkin, mutta taistelu- 
komennoista voi huolehtia pelaajakin. Pää¬ 
kartta voisi olla selkeämpikin: yksiköt tosin 
löytää helpommin kuin kuusnelosessa, mut¬ 
ta tarkat simmut se vaatii. ST— ja Amiga- 
versioiden ero on vain kosmeettinen, kiitos 
Amigan parempien äänien, pehmeämmän 
scrollauksen ja 16 lisävärin. 

16-bittinen WIME on rautaa. Mennäkö 
Mordoriin suunnattoman sotajoukon kera 
vaiko hiiviskellä muutamalla hobitilla taka¬ 
kautta? Peli antaa mahdollisuuden kokeilla 
lukuisia erilaisia taktiikoita, se on haastava 
ja seuraa kirjan henkeä olematta sille liian 
orjallinen. Pelaaminen sinänsä on helppo 
oppia, mutta voittaminen on kaikkea muu¬ 
ta. 

Jukka Tapaninmäki, 
Nnirvi 


Electronic Arts __ Amiga, ST 


Populous 

Pientä ihmistä kiusaavat tulivuoret, tulvat ja 
maanjäristykset. Kuka niiden takana on? Mi¬ 
näpä minä, jumala, ja lisää tappavia ylläreitä 
on vielä tulossa. Parasta kaikessa: minä 
olen se ”hyvä” jumala. Jumalan leikkiminen 
on aina ollut ihmisten suosikkiharrastus, ja 
nyt Bulldog on tehnyt siitä pelin! 

Tavoite Populousissa on yksinkertainen: 
vastustajan palvojien täydellinen eliminoimi¬ 
nen. Jumala ei voi vaikuttaa kansaansa suo¬ 
raan, korkeintaan antaa suurisuuntaisia 
määräyksiä kansanliikkeistä (asuta, yhdisty 
ja asuta, taistele ja asuta, mene palvonta- 
paikkaan). Vaihtelua antavat erilaiset maas- 
totyypit, jotka vaikuttavat elossapysymiseen 
ja lisääntymiseen. 

Jumalan pääasiallinen työväline on man¬ 
na. Mannaa kerätään vaalimalla omia palvo¬ 
jia, jotta nämä pikkuiset lisääntyisivät ja täyt¬ 
täisivät maan. Maanpinnan sopivuudesta 
riippuen pien’ihmiset rakentelevat vaihtele- 
van vahvuisia majoja, aina teltoista linnoituk¬ 
siin. Rakennuksen tehtyään ihmiset vetäyty¬ 
vät sen seinien suojaan lisääntymään. Mitä 
vahvempi rakennus, sen vahvempia jälkeläi¬ 



siä. Mitä enemmän ja mitä vahvempia jälke¬ 
läisiä, sen enemmän mannaa. 

Vaan mitäpä tällä mannalla sitten teh¬ 
dään? Mannalla voi muokata maanpintaa, 
sillä voi siirtää palvontakeskustaan, mutta 
ennen kaikkea sillä voi tehdä vastustajan 
pakanoiden elämän helvetiksi. Raunioittavia 
maanjäristyksiä, tappavia soita, taloja poltta¬ 
via ja kansaa murhaavia ritareita, tuhoavia 
tulivuoria, hukuttavia tulvia ja Armageddon! 
Ah, eikö ole hienoa olla jumala? 

Populouksen grafiikka sopii peliin kuin 
virsi kirkkoon, muunlaista ei muutaman tun¬ 
nin pelin jälkeen enää voi kuvitella. Mitään 
poikkeuksellista animaatiota ei Populous 
tarjoa, mutta siitä huolimatta eivät nuo pik¬ 


kuiset käpyttelijät enää mielly pikselikasoik- 
si, ne ovat minun Lapsiani, joiden kehitystä 
minun pitää vaalia. Pelaaminen sujuu mu¬ 
kavasti ja selkeästi hiirellä, eikä ohjeita pe¬ 
ruskäsitteiden oppimisen jälkeen enää tarvi. 

ST- ja Amigaversiot ovat käytännössä 
identtiset. Amigassa on kummallekin koneil¬ 
le yhteisten digitoitujen efektien lisäksi sydä¬ 
mentykytys, joka kiihtyy kun asiat sujuvat 
huonosti, ja yksinkertainen mutta peliin so¬ 
piva musiikkitausta. Miinuksena Amigassa 
on tuttu grafiikan tahmainen käsittely. 

Peli on itseään toistavaa, mutta — ihme 
ja kumma —ei siihen kyllästymään pääse. 
Custom-moodissa pääsee säätelemään 60 
pelin vaikuttavaa tekijää ja editoimaan 
kamppailun alla olevaa maailmaa, ja kaape- 
lipeluu on todella mannaa! 

Eipä muuta voi todeta kuin että Populous 
on loistava peli ja klassikko jo sysntyessään. 
Lisää tälläistä! 

Rainbow Arts/O.S.Gold 


Amiga, ST 


Joan of Arc 

Keskiaika! Tuo ritareiden, pulaan joutunei¬ 
den neitojen ja Graalin maljan aikakausi. 
Joan of Arc sijoittuu ajallisesti niille seutu- 
mille, plus miinus parisataa vuotta. Ilkeät 


englantilaiset ovat vallanneet ylpeän ja ny¬ 
kyäänkin halveksuvasta englantilaisiin suh¬ 
tautuvan Ranskan ja sinun, pelaajan, on Or¬ 
leansin neitsyen housuissa ajettava valloitta- 
jasiat tiehensä apunasi muutaman tuhan¬ 
nen miehen ”ihmearmeija”. 

Pelin latauduttua tulee ensimmäisenä 
mieleen Cinemawaren interaktiivinen elo¬ 


kuva” Defender of the Crown. Käyttäjäliityn¬ 
tä ja toteutus on siinä määrin yhtäläinen, 
tapahtumapaikka vain on eri. Räpellettyäni 
normaaliin tyyliin 15 minuuttia saamatta mi¬ 
tään näkyvää aikaan tutustuin käyttöohjei¬ 
siin. (Pelin mukana seuraava käsikirja on 
muuten valaiseva opus, kehottaisin kaikkia 
tutustumaan siihen ENNEN pelaamista) Ho- 















hei, Joan of Arc peseekin DOTC:n kädet 
alhaalla. 

Joanissa on Defender-tyylinen kartta, jos¬ 
sa pääosa toiminnasta tuttuun tapaan ta¬ 
pahtuu. Mahdollisuuksia on vain huomatta¬ 
vasti enemmän kuin DOCissa. Muun 
muuassa ikäviä vastustajia voi salamurhaut- 
taa ja kapinoivan rahvaan voi ripustaa köy¬ 
den painoksi, mikäli he kapinoivat verouu¬ 
distuksista. Silmittömällä sotimismentalitee- 
tilla ei pelissä pärjää. 

Joan of Areissa on strategia-osuuden li¬ 
säksi alipelejä. Yhteen rysähtävät sotajoukot 
on kuvattu muurahaisarmeijoina, joiden liik¬ 
keitä voi määräillä hiirellä. Kun pelaaja val¬ 
loittaa kaupunkia, joutuu hän miekkaile¬ 
maan tiensä läpi laskusiltaa puolustavien 
joukkojen ja sitten kapuamaan muureja ki¬ 
vi- ja öljysateessa. Kaupunkia puolustaes¬ 
saan pelaaja taas kaataa öljyä ja nakkelee 
kiviä hyökkääjien niskaan muinaisen Orc 
Attackin malliin. Runsaan latailun vuoksi oli¬ 
si kuitenkin ollut mukavaa, mikäli ne eivät 
olisi pakollisia. Muutenkin Joan latailee joka 


ta TÄYTYY mainita, että onnistuneen kal- 
vankalistelun lopuksi hävinneen pää vieräh¬ 
tää kauniisti kantajan harteilta ja pomppii 
pitkin laskusiltaa viehkeästi veren Tuiskutes¬ 
sa ympäriinsä, mukana myös irtokäsiä ja 
kurkunkatkaisua. Kerrassaan upeaa. 

Joka tapauksessa JOA:ssa on onnistu¬ 
neesti sekoitettu strategia- ja toimintapelien 
aineksia ja tuloksena on lajinsa parhaimmis¬ 
toon kuuluva peli, jolle Defender of Crownin 
kaltainen löysä paketti ei pärjää. Tie Rans¬ 
kan kuninkaaksi on helppo, mutta vasta sii¬ 
tä peli varsinaisesti alkaakin. 


välissä, mutta suostuu kuitenkin käyttä¬ 
mään kahta levyasemaa. 

Taustoina toimintaosuuksissa on nokke¬ 
lasta käytetty digitoituja kuvia ja animaatio 
on lisätty kuvan päälle. Äänipuoli rajoittuu 
ärsyttävään digitoituun torvisooloon ja digi¬ 
toituihin miekan kalahduksiin ja miesten 
mölinöihin. Digitoidut äänitehosteet toimivat 
kyllä erinomaisesti strategiamaisessa taiste¬ 
lukohtauksessa ja miekkailussa. Miekkailus- 

CBM 64, Atari, Apple 


Operation Market 
Garden 


Vanhoihin SSI:n ei-aivan-klassikoihin’ lukeu¬ 
tuva Operation Market Garden (OMG) jak¬ 
saa kiinnostaa vielä tänäkin päivänä. Aihe 
jaksaa vetää puoleensa, onhan vaihteeksi 
mielenkiintoista käydä taistelu jossa liittoutu¬ 
neet saivat rutkasti turpiinsa sen sijaan että 
hangattaisiin aina saksalaisten tappioon hui¬ 
pentuvia taisteluita. 

Operaatio Market Garden oli massiivinen 
laskuvarjojoukkojen hyökkäys, jossa lasket¬ 
tiin maihin vihollisen linjojen taa kolme divi¬ 
sioonaa, panssarijoukkojen murtaessa ete¬ 
lässä vihollisen etulinjat. Historiassa saksa¬ 
laiset häiritsivät hyökkäystä tehokkaasti es¬ 
täen laskuvarjojoukkojen pääsyn kohteisiin¬ 
sa ja hidastaen päähyökkäyksen kulkua rat¬ 
kaisevasti. Nyt sama uusiksi, mutta voitko 
päästä edes samoihin tuloksiin kuin liittou¬ 
tuneet pääsivät silloin? 

Peli noudattelee vahvasti samaa linjaa 
kuin muutkin vanhat SSI:n pelit. Ruudut 
jaettu hexeihin, karkeaa ja yksinkertaista 
(mutta toimivaa) grafiikkaa eikä tällä kertaa 
ollenkaan ääniä. Pelaaminen ei ole niin vai¬ 
keaa kuin joissakin SSI:n muissa peleissä, 
joten pahempia probleemia se ei tuota kel¬ 



lekään Kunhan siihen on päällisin puolin tu¬ 
tustuttu. 

Ikänsä takia OMG:ssä on joitakin vikoja, 
jotka eivät enää kävisi päinsä nykyisissä pe¬ 
leissä. Selvin ja näkyvin on paha värinä kar¬ 
tan alareunassa, mutta muuten peli näyttää 
olevan bugiton. Rutiineista puhuttaessa voi¬ 
daan vain todeta, että peli voisi toimia pal¬ 
jonkin nopeammin jos niitä vähän korjailtai¬ 
siin. Nyt peli ei ole aivan nopein mahdolli¬ 
nen, mutta etenee kiitettävän nopeasti vuo¬ 
rosta toiseen. 

Yleisen tilanteen hallinta tuottaa välillä 
pieniä ongelmia. Alue on melko laaja eikä 
käytössä ole erikoisnäppäimiä joilla näky¬ 
miä saisi tarkasteltua. Kaksi seikkaa kuiten¬ 
kin helpottaa: erinomaiset, moniväriset 
muoville painetut kartat joista näkee koko 
pelialueen ja ’next’-optio jolla voi kelata läpi 


kaikki omat yksiköt, huolimatta niiden sijain¬ 
nista kartalla. 

Yksi paha ongelma pelissä kuitenkin tuli 
eteen: engineer-yksiköt eli sillanrakentajat, 
jotka rakentavat nokan edestä räjäytetyt sil¬ 
lat ajokuntoon ja joiden pitäisi kuljettaa 
joukkoja jokien yli. Ohjeet ovat epätäydelli¬ 
set niiden suhteen. Arvoitukseksi jää miten 
engineerien on toimittava jotta joukkoja voi¬ 
daan kuljettaa jokien yli, eivätkä lukuisat 
käytännön yritykset tuoneet tähän ratkaisua. 
Minun täytyi kuljettaa joukot siltojen kautta, 
ja sehän toi lukuisia ongelmia dynaamiseen 
etenemiseen, kun piti saada useita ylivahvo- 
ja divisioonia yhden sillan ylitse. 

Muutamista puutteistaan huolimatta 
OMG on haastava ja mielenkiintoinen peli. 
Parhaimmillaan se on tietysti kaksinpelinä, 
mutta pelaa sitä yksinkin. Ainoa varjopuoli 
yksinpelissä on se, että joutuu pelaamaan 
aina liittoutuneiden puolella. 

Apple, Atari, CBM 64 


Six-Gun 

ShootOut 


Monista aiheista on tehty pelejä, ei vähiten 
villistä lännestä. Mutta onko kukaan muu 


tehnyt aiheesta strategiapeliä kuin SSI? Tus¬ 
kin. Ja olisiko kukaan muu onnistunut to¬ 
teutuksessaan yhtä hyvin kuin SSI? Tuskin... 

Vaikka väite saattaakin kuulostaa epäilyt¬ 
tävältä, on SSI onnistunut kaappaamaan 
peliinsä lännen kiivaiden taistojen sykkeen, 
vaikkakin hieman hitaammassa muodossa 
strategiapelin vuorojärjestelmässä. 


Tavallisuudesta poikkeavasti pelisystee- 
miä on hieman muutettu. Sitä ei ole totu- 
tusti jaettu eri puolien liikkumisvuoroihin, 
vaan hahmoja liikutellaan jotakuinkin vuoro¬ 
tellen, riippuen hahmon itsensä ominai¬ 
suuksista. Jos hahmo on nopea ja vikkeä 
liikkeissään häntä voi liikutella useammin 
kuin hidasta köntystä. Myös haavat vaikutta- 

vat huomattavasti. Luonnollisesti jos toinen 
jalka on ammuttu muusiksi ei liikkuminen 
oikein suju. 

Pelin eri skenarioihin on sisällytetty kuulu¬ 
ja kohtauksia eri elokuvista ja historiasta. 
Elokuvista ovat päässeet mukaan muun- 
muuassa Hyvät, pahat ja rumat, Rio Bravo 
ja El Siette Magnifico, kun taas historiasta 
mukana ovat esimerkiksi Daltonien tuho, 
Jesse Jamesin pankkiryöstön yritys ja Billy 
The Kidin piiritys. Tyypillisiä historian koh¬ 
tauksia taasen ovat intiaanien hyökkäys uu¬ 
disasukkaiden karavaania vastaan ja rosvo¬ 
jen hyökkäys kylään. Kaikkiaan taitojaan voi 
mitellä kymmenessä erilaisessa skenariossa. 

Pelaaminen on homman tajuttuaan mel¬ 
ko helppoa. Ei tarvitse kuin liikutella ukkoja 
ja ampua. Vaikeammaksi homman tekevät 
erilaiset asennot. Ollako pystyssä, polvillaan 
tai maassa, kullakin asennolla on etunsa ja 
haittapuolensa mutta yleisesti voidaan sa¬ 
noa että mitä matalampana olet, sitä vai¬ 
keampi sinuun on osua. Probleema on 

myöskin aseen valinta, pistoolilla ei osu la¬ 
toonkaan 10:n askeleen päästä mutta kivää¬ 
ri pitää ladata joka laukauksen jälkeen. Kan¬ 
nattaako mennä lähelle sorkkimaan puukol¬ 
la, vai yrittääkö osua latoa pienempään 
maaliin? Ja mikä tärkeintä: onko senhetki¬ 
nen sijainti hyvä vai olisiko järkevämpää siir¬ 
tyä uuteen tuliasemaan. 

Grafiikasta ei paljoa voi puhua. Seiniä, 
muureja, puskia, tuoleja ja pöytiä + peli¬ 


hahmot eikä muuta. Kaikki tehty melko yk¬ 
sinkertaisesti, tyylin sopiessa hyvin peliin. 
Ääniä ei ole muita kuin laukausten ääni 
(harvinaisen hyvä), piipahdus joka kertoo 
osuman ja prätinä joka kuuluu liikkuessa. 

Kaiken kaikkiaan upea peli, jonka parissa 
tulee vietettyä monituisia tunteja. Ohjeet 
ovat erinomaiset, mutta tällä kertaa kenties 
turhankin tarkat tähän peliin. Pelaaminen 
on melko nopeaa, eikä kone mieti kauaa¬ 
kaan siirtojaan kuten monissa muissa pe¬ 
leissä. Ja ennenkaikkea - Six-Gun Shootout 
on todella helppo oppia. Sopii jopa viheliäi- 
simmälle aloittelijalle siinä kuin vanhalle 
konkarillekin. 

Wings Of War 

Toisen maailmansodan ilmataisteluista on 
ehditty tehdä useita simulaatioita, ei vähiten 
SSI:n ansiosta. Pienimmilläänkin niissä on 
kuitenkin ohjailtu laivueita, suurimmillaan 
GSAAFissa yli 1000:n koneen armadoja. 
WOW on kuitenkin toisenlainen. Siinä osa¬ 
puolilla voi olla koneita yhdestä eteenpäin ja 
niitä ohjataan yksi kerrallaan. 

Ajatuksena WOW on mielenkiintoinen. 
Ohjata tiiviissä ilmataistelussa lentokoneita 
yksi kerrallaan, strategiapelin muodossa, se 
on uutta. Mutta toimiiko se? Vastaus on vali¬ 
tettavasti negatiivinen. 

Idea sinänsä oli hyvä, mutta sitä ei olisi 
koskaan saanut toteuttaa. Nopeaa ilmatais¬ 
telua on lähes mahdotonta simuloida takti¬ 
sesti ja hitaalla vuorojärjestelmällä. Toimin¬ 
nan hidas tempo saa pelaajan näpelöimään 
resettiä jo ennenkuin on päästy edes koske¬ 
tukseen vihollisen kanssa. 



antaa jos edellinen olikin vikatikki. 

Olemattoman grafiikan ja äänien jälkeen 
ainoaksi iloksi WOWista jäävätkin uusi tyhjä 
diski, ja miellyttävät konetaulukot ohjekirjas¬ 
sa. Onhan mukavaa lukea tietoja (JSA:n, 
Britannian, Saksan ja Japanin eri konetyy¬ 
peistä, kaikkiaan 37 eri mallia. Mukana on 
esimerkiksi Messerschmitt Me 262A-1. 

Hyvä idea on pilattu pelillä. Sääli, mutta 
ilmasota ei toimi jos taistellaan kone konet¬ 
ta vastaan näin hitaasti ja monimutkaisesti. 


Totaalisesti innon pelaamiseen poistaa in¬ 
hottava ohjaussysteemi. Kaikki ohjauskäskyt 
annetaan kaksikirjaimisilla komennoilla ku¬ 
ten ST (liiku eteenpäin) ja NG (nokka ylös). 
Jo kääntymisessä on omat niksinsä: ko¬ 
neen on oltava kallellaan, ennenkuin se viit¬ 
sii kääntyä. Jos käännöksen jälkeen jatkaa 
kallellaanoloa ja lähtee jyrkkään nousuun 
on sakkaus lähellä. Tai sivuliukuminen. Tai 
yleensäkin ominaisuuksien heikentyminen. 
Annettuja käskyjä ei voi perua, eikä uusia 

Activision/Electric Dreams 


Amiga, ST, PC 


Millenium 2.2 


2. vuosisata ei ala lupaavasti: massiivisen 
kappaleen törmäys on muuttanut kauniin 
planeettamme elinkelvottomaksi. Sivilisaa¬ 
tiostamme on jäljellä vain yksi Kuuhun ra¬ 
kennettu siirtokunta ja siellä asustavat aata- 
mit ja eevat. Mutta raunioista nousee uusi 
kukoistus. 

Kuuasema on vaatimaton sadan hengen 
yhteisö, joka kykenee itsenäiseen toimin¬ 
taan hyödyntämällä aurinkoenergiaa ja lou¬ 
himalla mineraaleja. Pelin alussa päärooli 
on tutkimuskeskuksella, jonka uumenissa 
tiedemiehet painiskelevat uusien projektien 

kimpussa. Heidän piirustuspöydillään synty¬ 
neiden laitteiden valmistus voi alkaa, mikäli 
energiaa ja raaka-aineita on riittävästi saata¬ 
villa. Mineraalivalikoiman suppeus muodos¬ 


tuu pian ongelmaksi, joten katse on suun¬ 
nattava ylös tähtiin. 

Muiden taivaankappaleiden valloitus voi 
alkaa, kun niille lähetettävät luotaimet ovat 
ottaneet selvää olojen sopivuudesta ja raa¬ 
ka-aineet riittävät uuden siirtokunnan raken¬ 
tamiseen. Pian pelaaja huomaa komenta- 
vansa mahtavaa avaruuslaivastoa ja siirto¬ 
kuntien imperiumia. Mutta turha kuvitella, 
että Marsissa pesivät muukalaiset lähettävät 
sinulle onnittelusähkeitä. 

Millenium 2.2 sijoittuu strategian ja simu¬ 
laation välimaastoon sisältäen mausteena 
aimo ripauksen aitoa seikkailumieltä. Tähän 
herkullisia yksityiskohtia pursuavaan ympä¬ 
ristöön eivät lainkaan istu shokeeraavan 
suppeat peliohjeet: vaivaiset kaksi harvaan 

painettua sivua. Tämä aiheutti pientä alku¬ 
kankeutta, mutta toimintojen hallinta käy 
hiirellä niin sujuvasti, että peli alkaa iskostua 
tajuntaan aivan itsestään. Tarvitsee vain ai¬ 
kansa siirrellä osoitinta ikonien, tekstien ja 
kuvissa näkyvien esineiden seassa. 

Asemien puolustaminen on pelin ainoa 
toimintajakso, jossa on hapuiltava ilotikku 
kouraan. Se on toteutettu täytetyllä vektorig¬ 
rafiikalla, mutta mitään massiivista taistelusi- 
mulaatiota on turha odottaa. Kyse on pel¬ 
kistetystä tähtää ja ammu -harjoituksesta. 


Strategiaan painottuvat pelit eivät yleensä 
grafiikalla koreile, mutta Millenium päihittää 
tyylikkyydessä useimmat toimintapelitkin. 
Grafiikka ei ole pelkkä koriste, sillä kuviin 
sisältyy osa pelin ikoniohjauksesta. Äänie¬ 
fektit ovat pelin vaatimattomin anti, mutta 
omalta osaltaan nekin vahvistavat futuristis¬ 
ta tunnelmaa. 

Millenium 2.2 on kuin hyvä tieteiskirja, 
jossa kiehtovan perusidean ympärille on ra¬ 
kennettu sujuvasti etenevä juoni ja sopiva 
määrä yllättäviä käänteitä. Sitä ei kerta kaik¬ 


kiaan malta lopettaa kesken, minkä vuoksi 
sen on pelannut läpi aivan liian pian. Jäljel¬ 
lä on kuitenkin haaste selvitä tehtävästä ly¬ 
hyemmässä ajassa ja paremmalla tuloksel¬ 
la, joten ei peli kovin pitkään ehdi hyllyssä 
pölyttyä. 


Testattu: 

Grafiikka: 

Äänet: 

Kiinnostavuus: 

Yleisarvosana: 


Amiga, ST 

9 
7 

10 

Jukka Tapanimäki 


ssi 


PC, Apple 


Mech Brigade 


Tervetuloa painajaisten maailmaan. Vai mik¬ 
si kolmannen maailmanpalon syttymistä 
voikaan kutsua? Historian pölyttyneiden tais¬ 
telujen uudelleensetvimisen asemesta SSI 
tuo tällä kertaa nautiskeltavaksi nykyaikai¬ 
sen sodankäynnin riemut rynnäkköhelikop- 
tereineen ja pst-ohjuksineen. Vain atomi- ja 
kemialliset aseet puuttuvat. Sääli, sillä mikä¬ 
pä olisikaan ollut sen mukavampaa kuin 
panna koko vastapuoli kerralla sileäksi ja 
oma puoli siinä sivussa hiukka hitaammin 
säteilyllä hivuttaen. 

Pelaaja ohjaa prikaatin suuruista panssa¬ 
roitua yksikköä Saksan taistelukentällä kol¬ 
mannessa maailmansodassa. SShlle omi¬ 
naiseen tyyliin eri asejärjestelmien ominai¬ 
suudet ovat sitä mitä niiden pitääkin, ja pe¬ 
lin realismille on pantu suurta painoa. 

Ohjelman alkuperäinen valmistumisvuosi 
(1985) paistaa kuitenkin läpi paristakin pai¬ 
kasta. Ensinnäkin pelin käyttöliittymä on va¬ 
litettavan kömpelö eli kokonaisvaltaisen tais¬ 
telutilanteen selville saaminen vaatii mel¬ 



koista kartalla ristiin rastiin vaeltelua ja yksi¬ 
köiden tutkailua. Myös joukko-osastojen siir¬ 
täminen ja käskyttäminen on kankeaa, sillä 
jo yksikön nimen selvittäminen vaatii eri 
käskyn antamista ilman että kohdistimen 
siirto oikealle kohdalle aktivoisi yksikön au¬ 
tomaattisesti, kuten normaalia nykyään on. 
Myös eräistä myöhemmistä SSI:n peleistä 
tuttu samaan osastoon kuuluvien yksiköi¬ 
den korostus puuttuu. 

Toisaalta vuosi 1985 oli vielä sitä aikaa, 
jolloin strategiapelurit olivat vielä oma sul¬ 
keutunut kuppikuntansa, joka vaati ma¬ 


nuaaleilta esmes hyvin yksityiskohtaisia tie¬ 
toja panssarivaunujen keulapanssarin pak¬ 
suudesta, mutta jotka lukivat jenkkiarmeijan 
lyhenteitä kuin keskiverto APC/MICV-kuljet- 
taja konsanaan. Eli ohjekirja saattaa olla eri 
asejärjestelmien perusteita tuntemattomalle 
melkoisen kova pala — kokeneemmalle st¬ 
rategille toki melkoinen namipala, vaikka 
kertaakin samoja asioita kuin monet muut 
SSI:n manuaalit. 

Strategiapeliksi Mech Brigade on harvi¬ 
naisen nopeatempoinen eli yhdestä taistos¬ 
ta selviää parissa tunnissa. Kovin hienova¬ 
raisesta strategiasta ei näin nopeassa pelis¬ 
sä voi puhuakaan, mutta valitettavan harva 
itseään strategiapeluriksi väittävä sellaisia 
edes kaipaa. 


Testattu: 

Peliaika: 

Manuaali: 

Nähtynä: 

Pelattuna: 

Realismi: 

Yleisarvostelu: 


PC 

1—3 h 
8 
6 
4 
4 

*** 

Jyrki J. J. Kasvi 


Electronic Arts 


PC, C-64 


Modem Wars 


M.G.L.E:n ja Seven Cities of Goldin tekijä 
Dan Bunten on tehnyt sen taas — tietoko¬ 
nepelin, joka on idealtaan yhtä tuore kuin 
uunissa syöty sämpylä, helppo pelata kuin 
noppa ja vaikea hallita kuin kahden käden 
miekka. 

Modem Wars on reaaliajassa pyörivä stra¬ 
tegiapeli, jota pelataan joko tietokonetta tai 
modeemilinjan päässä manailevaa ihmistä 
tai vastavaa vastaan. Kummallakin pelaajal¬ 
la on joukoissaan kolmea eri sorttia taistelu- 
robotteja, tiedustelurobotteja sekä komento- 
keskus, jonka sisuksissa hän periaatteessa 
itse istuu. Komentokeskus kykenee laukai¬ 
semaan myös risteily- ja tavallisia ohjuksia, 
joiden tuhovoima on hirmuinen — mutta 
paljastaa komentokeskuksen sijainnin vas¬ 
tustajalle, joka voi lähettää omat risteilyoh¬ 
juksensa matkaan. 

Taistelu päättyy joko ajan loputtua piste- 
voittoon tai siihen, kun jommankumman 
komentokeskus on nuijittu savuavaksi ro- 



muläjäksi. Linjaa pitkin voi lähettää tietysti 
myös vastapuolelle ilkeitä herjoja... 

Toiminta on varsin vauhdikasta, ja pelaa¬ 
ja joutuu painimaan taistelukentän todellis¬ 
ten ongelmien kanssa. Jatkuvasti on päätet¬ 
tävä, mille osastoille ehtii antaa edes käsky¬ 
jä — saatikka sitten apua tahi tulitukea. Ris¬ 
teilyohjus esimerkiksi lamauttaa (muun- 
muuassa) räjähdyspilveensä joutuneet yksi¬ 
köt, ja jos komentokeskus on yksi niistä, ti¬ 
lanne muuttuu tooooodella mielenkiintoi¬ 
seksi. 


Ohjelman pahimmat puutteet liittyvät tie¬ 
tokonetta vastaan pelaamiseen. Ohjelma 
osaa nimittäin lennättää risteilyohjuksiaan 
huomattavasti paljon tarkemmin kuin ihmi¬ 
nen. Lisäksi se osaa ampua pelaajan ristei¬ 
lyohjukset tavallisilla ohjuksilla alas, joka on 
ihmiselle melkoinen saavutus. Tämän seu¬ 
rauksena tietokone normaalisti nuijii pelaa¬ 
jan komentokeskuksen risteilyohjuksillaan 
muhennokseksi ilman että pelaaja saa yht¬ 
ään omaa paukkuaan perille. 

Modeemin omistaville strategiapelifaneille 
Modem Wars on joka tapuksessa ehdotto¬ 
man pakollinen hankinta. Olkaa myös kiltte¬ 
jä ja ostakaa se kaupasta, jotta ohjelmatalot 
ja -maahantuojat älyävät tällaisia tarvittavan 
pikaisesti lisää. 


Testattu: 

Grafiikka: 

Äänet: 

Ohjeet: 

Realismi: 

Yleisarvosana: 


PC 

4 

2 

2 

4 

1 CCS 

PC, Ams, Spe 


Amheim 


Strategiapelit ovat perinteisesti yksityiskoh¬ 
taisia mutta piiiitkiä pelejä, joiden läpiviemi¬ 
seen saa varata vähintään arkipyhällä varus¬ 
tetun viikonlopun ja kolme termoksellista 
kahvia. CCS:n Arnheim — The 'Market Gar¬ 
den’ Operation on kuitenkin aivan jotain 
muuta. Pelistä selviää pisimmilläänkin noin 
kuudessa tunnissa ja tyypit saa alle tunnis¬ 
sa. Vanhaa strategia moinen ei paljon hät¬ 
käytä, mutta sellaiselle, joka haluaa pika pi¬ 
kaa kokeilla strategiapelejä, Arnheim on 
omiaan. 

Nopeudesta seuraa tietysti myös turhien 
yksityiskohtien puuttuminen. Huoltoa ei tun¬ 
neta eikä pahemmin ilmatukeakaan. It-pat- 
teritkin ovat mukana lähinnä tykkimiestensä 



maataisteluvoiman takia... Ohjelma keskityy 
joukkojen siirtelyyn antaen tykistölle sentään 
mahdollisuuden auttaa vastapuolen pote- 
ronkaivuuta. 

Arnheim-simulaatiot ovat siitä tylsiä, että 
ne keskittyvät vahvasti Reinin ja sen sivujo¬ 
kien ylitse johtavien siltojen valtaamiseen. 


Käytännössähän koko hyökkäys tehtiin ja 
hävittiin juuri näiden siltojen takia, mutta pe¬ 
linä teema toistaa helposti itseään. Omille 
uljaille strategioille ei jää paljon tilaa. 

Iästään huolimatta (ensimmäinen versio 
tehty jo 1985) Arnheim on ihan kelpo simu¬ 
laatio ensimmäistä strategiapeliään etsivälle. 
Muut säästäkööt rahansa vaikkapa CJMS 
Ikeen. Pelin parhaana plussana on mahdol¬ 
lisuus kolmen pelaajan peliin (Saksalaiset 
vs. Englanti ja G.S.A.). 

Grafiikka: 3 

Äänet: 1 

Realismi: 2 

Pelattavuus: 3 

Ohjeet: 1 

Kesto: 1—6 h 

Yleisarvosana: sjc ^ 

Jyrki J. J. Kasvi 


ssi 


C-64 


Overrun 


SSI:n suursota jatkuu. Ensin tuli Typhoon of 
Steel täynnä toisen maailmansodan suuria 
taisteluja ja nyt ilmestyi Overrun, joka käsit¬ 
telee nykyaikaista sotaa Euroopassa ja Lähi- 
idässä. 

Overrunin taistelukentät sijoittuvat ympäri 
maailmaa. Euroopan taistelut ovat NATOn 
ja Varsovan Liiton käymää kolmatta maail¬ 
mansotaa, Lähi-idässä kamppailevat Israel 
ja Arabivaltiot, kuten myös Iran ja Yhdysval¬ 
tain armeija kahdessa konfliktissa. Mukana 
on myös mahdollisuus rakentaa omia tais¬ 
tellaan, mikä on aina tällaisissa peleissä 
suuri plussa. Etenkin Overrun ja TOS hyöty¬ 
vät rakennusoptiosta, sillä itse tehdyt pie¬ 
nemmät taistelut toimivat alkuperäisiä jätti- 
kamppailuita nopeammin ja ovat helpom¬ 
min hallittavissa. 



Overrunissa mielenkiintoisin piirre on pik¬ 
kutarkka, äärimmilleen viety realismi. Se tu¬ 
lee esiin kaikessa. Erilaisia asejärjestelmiä 
esitellään 480 aseen verran. Käytössä ovat 
kaikki aseet mitä tällä hetkellä käytetään 
(paitsi ydinaseet & kemialliset aseet) ja muu¬ 
tamia, joita vasta kehitellään, kuten T-94- 
tankki. Helikoptereiden käyttö tuo vielä 
oman ulottuvaisuutensa. 


Itse pelissä käskynjakovaiheessa kaikki 
sujuu nopeasti huolimatta eri käskyjen suu¬ 
resta määrästä. Mutta sitten tulee toiminta¬ 
vaihe... Gary Grigsby on tehnyt upean ja 
realistisen pelisysteemin, joka vain tappaa 
ainakin minulta innon todella hirvittävällä hi¬ 
taudellaan. 

Muuta moittimista Overrunissa ei ole, sillä 
grafiikka toimii ja ohjeet ovat erinomaiset. 
On kuitenkin oltava henkeen ja vereen stra- 
tegiafriikki jos Overrunia vakavissaan alkaa 
pelata. 

Testattu: C-64 

Grafiikka: 6 

Kiinnostavuus: 9 

Pelattavuus: 8 

Realismi: 10 

Vaikeus: vaikea 

Yleisarvosana: 5{c 

Jukka O. Kauppinen 


Cinemaware 


Amiga (C-64, PC, ST tulossa) 


Lords of the 
Rising Sun 

Cinemawaren pelit ovay yleensä sisältäneet 
kaunista grafiikkaa, mutteivät paljon muuta. 
Uutukainen Lords of the Rising Sun sisältää 
kuitenkin juuri sopivassa suhteessa passii¬ 
vista, silmien editse vierivien tapahtumain 
seurantaa ja aktiivista strategian suunnitte¬ 
lua ynnä hiiren heiluttelua. 

Pelin tapahtumat sijoittuvat Japanissa 
1100-luvun lopulla riehuneeseen Gempei- 
sotaan. Vastakkain ovat ensisijassa kaksi 
vallasta taistelevaa klaania Tairat ja Mina- 
motot. Näiden kahden sotamahdin vihamie¬ 



lisyydet juontavat vuosisatojen taakse ja 
puhkeavat täyteen taistoon Minamoton klaa¬ 
nin kahden perillisen Yoritomon ja Yoshitsu- 
nen pyrkiessä samanaikaisesti yksinvaltiaiksi 
Taira-ldaanin ollessa vielä vahvasti vallan 


syrjässä kiinni. 

Pelin selvimmin strategista osuutta pela¬ 
taan suurella Japanin kartalla, jolta löytyy 
51 erilaista kaupunkia, linnaa, luostaria ja 
satamaa. Tairat pitävät hallussaan maan 
keskiosia samoin kuin saaren länsipuolta. 
Minamotojen tukialueena toimivat itäiset 
provinssit. Tarkoituksena on valloittaa kaikki 
vihollisen linnoitukset ja nousta näin Shogu- 
niksi eli Japanin tosiasialliseksi valtiaaksi. 
Jotta tähän päämäärään päästäisiin, armei¬ 
joita on liikuteltava kartalla teitä tai vesistöjä 
pitkin kohteesta toiseen. Omien ja vihollisen 
joukkojen vahvuuksia ja toimintaedellytyksiä 
on mahdollista tarkastella ennen ratkaisujen 
tekoa. 

Kartan ääressä vietettyjen strategiapalave¬ 
rien lisäksi Lords of the Rising Sun sisältää 
tavattoman paljon erilaisia pelielementtejä 

ja toiminnallisia peliosuuksia. Kotilinnassa 
on esimerkiksi mahdollista palkata huippu¬ 
tehokas Ninja poistamaan päiviltä pahimpia 
vastustajia. Jos salamurha epäonnistuu, ei 
pelaajalle jää muuta mahdollisuutta kasvo¬ 
jensa pelastamiseksi kuin suorittaa rituaali¬ 
nen itsemurha Seppuku. 

Yksittäisiä taisteluita käyviä armeijoita voi 
järjestellä mielekkäisiin muodostelmiin esi¬ 
merkiksi jousimiesten suojaamiseksi suoral¬ 
ta veitsimiesten viiltelyltä. Mikäli vihollinen 


peräytyy, pelaaja voi karauttaa ratsulla ta- 
kaa-ajoon ja lahdata karkuun kirmaavia jal- 
kamiehiä. Linnoitusta vallattaessa veri virtaa 
taas ja saattaapa sokkeloista sukeltautua 
kaunis prinsessakin sotaurhon elämää su¬ 
lostuttamaan. Urheilupeleistä kiinnostuneita¬ 
kaan ei ole unohdettu. Itse piiritetyksi jou¬ 
tuessaan pelaaja voi pitää vastustajan soti¬ 
laita pilkkanaan jousella. 

Kuten edellä luetusta jo toivottavasti selvi¬ 
sikin, Lords of the Rising Sun tarjoaa tieto- 


konepelaajalle monipuolista viihdettä upeas¬ 
ti pakattuna. Cinemaware-tuotteet paranta¬ 
vat tasoaan kuin sika juoksuaan, joten niille 
voi povata vain ruusuista tulevaisuutta. 


Testattu: 

Grafiikka: 

Äänet: 

Kiinnostus: 

Yleisarvosana: 


Amiga 

10 

10 

10 

M# vL# 

ROOLIPELIT 




Pandora 

Amiga, ST 


Galdregon’s 

Domain 


FTL:n Dungeonmaster lanseerasi aivan uu¬ 
dentyyppisen roolipelin, joka myy edelleen¬ 
kin kuin markan timantit ja Amiga-version 
joskus tullessa jatkaa voitonkulkuaan. Gald- 
regons Domain on ensimmäinen samaa 
suonta kuppaava yritelmä, ja kyllähän kelpo 
peleistä saa klooneja tehdä. 

GD:n juoni ei tuota yllätyksiä, sillä se on 
fantasiapelien standardikamaa: paha velho 
on Azazael ja velhon tuho on Zatorin viisi 
kiveä (tai Zetorin traktori). Sankari on "poh¬ 
joisen hirmuvoimakas barbaari" kaikkien 
Conan-fanien aidoksi riemuksi. Pseudoco- 
nan komppaa läpi Mezronin valtakuntaa 
niin maan päällä kuin sen allakin tässä Z- 
täyteisessä DM-kloonissa. 

Kuten Dungeonmasterissakin näkyy mai¬ 
sema pelaajan silmin ja hiiriohjatut valikot 
ovat toiminnan perus. Grafiikassa väitetään 
käytettävän 64 väriä, mitä siinä kyllä saat¬ 
taakin olla. Status-ruudun barbaari onkin 




erinomaisen taidokkaasti tehty. 

Valitettavasti Galdregon’s Domain häviää 
Dungeonmasterille joka suhteessa. Tyhjästä 
putkahtelevat liikkumattomat pikkuspritet ei¬ 
vät luo illuusiota todellisuudesta, kuten eivät 
luo maanalaiset täysin monotoniset maise¬ 
matkaan. Maan päällä tötöillessä sentään 
edes näkymät vaihtuvat. Ilman kartoitusta ei 
ole pienintäkään mahdollisuutta olla eksy¬ 
mättä. Eipä paljoa ilahduttanut sekään, että 
esineet eivät näy ruudussa, vaan eräässä 
menussa, mikäli se sattuu olemaan valittu¬ 
na, välähtää ruksi OBJECTin viereen. Lo¬ 
pullisesti sain esinemanipulaatiosta tarpeek¬ 
seni, kun en surmatulta vartijalta saanut kir¬ 


vestä omiin käsiini. 

Taistelussa häiritsee täydellinen animaa¬ 
tion puute. Vain samplatuista äänistä voi 
kamppailun päätellä olevan käynnissä pik- 
kuspritejen seistessä kooman vajonneina 
paikallaa. Kaikkea liikkuvaa ei ole tarkoitus 
tappaa, vaikka kuinka välillä tekisi mielikin, 
vaan heidän kanssaan voi puhuakin. Kes¬ 
kustelu rajoittuu lähinnä muiden henkilöi¬ 
den "Hello, strong barbarian” -kommenttei¬ 
hin, joten innostus ei niin hirveä ole. 

Galdregons Domainin yleinen monotoni¬ 
suus ja tapahtumattomuus toi vahvasti mie¬ 
leeni BarcTs Talet, joten niistä pitävä voi 
GD:sta innostua. Opetusmielessä kerrotta¬ 
koon, että samoihin aikoihin Galdregonin 
aikoihin sain NetHackin. Miten merkkigra- 
fiikkaseikkailu ST:n mustavalkomonitorissa 
pärjäsi 64 värille ja samplatuille efekteille? 
Kilpailua ei ollut, Azazael saa pitää Mezronin 
for ali I care. Odottakaa Dungeonmasteria 
ja säästäkää rahaa muistinlaajennukseen. 

Testattu: Amiga 

Grafiikka: 8 

Äänet: 8 

Kiinnostus: 7 

Yleisarvosana: 5{c ^ ^ 

Nnirvi 


ssi 


C-64, ST, Amiga, IBM PC 


Demon’s Winter 

Kun maailma on kiva paikka elää, voi olla 
varma että joku tulee pilaamaan päivän. Sil¬ 
loin on aika kasata sankarillinen joukkio tu¬ 
hoamaan paha — joka ei ole tällä kertaa 
Nikademus. Demoni-Jumala Malifon on loit¬ 
sinut taian, joka syöksi maailman pysyvään 
talveen ja kaikki meret vereksi. Malifonin 
apulaiset pyrkivät vapauttamaan hänet van¬ 
kilastaan, jotta hän voisi hallita maailmaa. 

Taas kerran on viiden urhon lähdettävä 
retkeilemään vihamieliseen ympäristöön, ta¬ 
peltava vastaantulijoita vastaan ja yleensäkin 
nuohota jokainen paikka läpi löytääkseen 
tarvittavia vihjeitä ja taikoja, joilla Malifon 
saadaan vangittua ikuisiksi ajoiksi ja poistet¬ 
tua kirous. 

Ohjekirja saa Demons Winterin tuntu¬ 
maan hieman mielenkiintoisemmalta kuin 
taustan perusteella voisi kuvitella. Vaikka ke¬ 
hys onkin sama kuin lähes kaikissa roolipe- 

leissä, maailma on jo hiukkasen eläväisem- 
pi ja salaperäisempi. Pelityyppi tosin on va¬ 
kio eli tapellaan trolleja, demoneja ja muita 
hazoreita vastaan, joten tässä suhteessa ero¬ 
ja ei ole muihin vastaaviin. 

Ennen pelin alkua luodaan omat hah¬ 
mot. Valita voi viidestä rodusta (vanhat va¬ 
kiot, ihmisestä trolleihin) ja kymmenestä 
ammatista (nekin vakiot plus pari uutta ku¬ 
ten Scholar, Monk ja Visionary). Kullakin ro¬ 
dulla on omat keskiarvonsa ominaisuuksis¬ 


sa, ja hahmon omia ominaisuuksia voi koet¬ 
taa parannella kaksi kertaa. Lopuksi vali¬ 
taan kaksi skilliä kullekin hahmolle — ja 
taistelijoilla kannattaa olla asetaito, muuten 
tulee turma. 

Itse peli on mukavan toimiva, mutta vali¬ 
tut värisävyt ovat täysin pielessä. Tummansi¬ 
ninen teksti ei sovi mustaan ruutuun. Pa¬ 
hempi moka pelissä on levyaseman toimin¬ 
ta. SSI on kertakaikkiaan ylittänyt itsensä 
64:n levytoiminnoissa. Melkein voisi vannoa, 
ettei mitään turboja ole käytössä. Vaikka 
kaupunkiin meneminen kestää noin 10 se¬ 
kuntia, taistelun lataus vie jo minuutin ja 23 
sekuntia, joka on tappavan hidasta mata¬ 
mista. Välillä jo luulee koko roskan tikan¬ 
neen. Grafiikasta ei parane paljoa edes pu¬ 
hua sillä se on siinä määrin karmeaa. On¬ 
neksi Amigassa on nämä puutteet korjattu. 

Nämä puutteet unohtaen DM on melko 
pelattava. Ulkona vaeltaminen menettelee, 
ja kaupungit on toteutettu erinomaisesti. 
Löytyy kauppapaikkoja, kirkkoja, pubeja, 
majatalja ja rantakaupungeista satamakin. 























Torilla voi ostaa varusteita, tinkiä hinnoista 
tai myydä vanhaa tavaraa pois. 

Taikuus on tärkeää kuten lähes kaikissa 
roolipeleissä. DM:ssä se esiintyy eri riimukir¬ 
joitusten muodossa. On tulen riimuja, jäärii- 
muja sun muuta, kullakin tyypillä on omat 
taikansa. Taikaesineitä, aseita sun muuta 
ajelehtii ympäriinsä. Jumaliakaan ei saa 
unohtaa, heitä on 10 ja kullakin oma palvo- 
jakuntansa. Hädän tullen uskollinen palvelija 


voi rukoilla herraansa ja ehkä hän kuulee ja 
auttaa. 

Kuten aina SSI:n peleissä, ohjekirja on 
erinomainen. Jotain siitäkin kuitenkin puut¬ 
tuu: 64:n versiossa on tehtävä (B)-levystä 
backup, jonne hahmot ja tilanne tallenne¬ 
taan, muuten pelaaminen ei onnistu. 

Hyvä peli muuten, mutta lataamiset vievät 
liikaa aikaa. Jos jaksaa ja viitsii odottaa ei 
ongelmaa synny mutta muuten... Demon’s 


Winter on täydellisen sopiva vasta-alkajille, 
helpompaa roolipeliä tuskin lieneekään. 

Testattu: C-64, Amiga 

Grafiikka: 5 

Kiinnostavuus: 9 

Pelattavuus: 7 

Vaikeus: helppo 

Kokonaisuutena: 

Jukka O. Kauppinen 


ssi 


C-64, PC (ST, Amiga tulossa) 


Advanced 
Dungeons & 
Dragons: Hillsfar 

AD&D alkoi lupaavasti: massiivisen kokoi¬ 
nen Pool of Radiance ja Barbarianhenkinen 
Heroes of Lance paitsi antoivat vastiketta 
rahoille ja niinpä Hillsfaria odotettiin mielen¬ 
kiinnolla. 

Ja niinhän siinä taas kävi. No eipä Hillsfa¬ 
ria ainakaan voi syyttää yhteen tyyliin poh¬ 
jautuvaksi. Mukana on esteratsastusta, äly- 
peliä, Gauntlet-variaatiota, jousella ammus¬ 
kelua ja beat’em uppia, lisämausteena jopa 
roolipeliä eli tarkoitus on ilmeisesti vedota 
toiminnan ystäviin. 

Pelipä kulkee näin: sankari ratsastaa koh¬ 
ti kaupunkia ja hyppii hevosellaan esteiden 
yli, liikkuu Bards Talemaisesti kaupungissa, 
rassaa aivojaan yrittämällä tiirikoida lukkoja 
ja pääsee onnistuttuaan Gauntlet-malliin 
ryöstemään taloja. Areenalle pääsee sitten 
tappelemaan ja Tannan radalla voi harjoitel¬ 
la jousella ampumista, tikarinheittoa sun 


muuta. Omasta killasta saa pikku tehtäviä, 
joissa tietysti voi käyttää näitä arcadetaitoja. 
Nämä vähän antavat pelille roolipelin ma¬ 
kua. 

Vika on siinä että alipelit ovat simppeleitä 
ja onnettomia, ainoastaan lukkojen tiirikointi 
on jotain vähän uudempaa. Grafiikka on 
selkeää ja hyvin animoitua, mutta ei se pe¬ 
liä pelasta. 

Mitään roolipelin makua ei Hillsfarista jää¬ 
nyt, vaikka mukaan voikin impata lemppari- 
hahmonsa Poolista. Turha julkaisu, mutta 
onneksi Curse Of Azure Bonds onkin eri 
maata. 

Testattu: C-64 

Grafiikka: 8 

Äänet: 7 

Kiinnostavuus: 7 

Yleisarvosana: 


Origin Systems 


C-64, PC, Apple 


Ultima Trilogy 

Kokoelmien vitsaus on ehtinyt runnella pa¬ 
hasti maailmaa, mutta nyt ne ovat alkaneet 
turmella niitä harvoja pyhiä arvoja, mitä 
maailmassamme vielä on jäljellä: GLTIMOI- 
TA! 

Henkisen järistyksen mentyä ohi löytää 
pelaajaraunio laatikon sisältä kolme lerp¬ 
pua, joiden pinnalla hohtavat maagiset rii¬ 
mut kertovat niiden sisältävän Gltimat I:stä 
Ilheen. Lisäksi loota sisältää pari pikaopasta 
peliin, ohjekirjan johon on ängätty kaikkien 
Gltimoiden ohjeet ja kolme kerrassaan kii¬ 
hottavaa karttaa. 

Gltimoiden luulisi jo olevan jokaiselle tut¬ 
tuja, tai ainakin tunnettuja. Kokoelma antaa 
upean mahdollisuuden saada käsiinsä van¬ 
hemmat Gltimat, joita on ollut vaikea löytää 
mistään. Monet Gltimaatikot ovat pelanneet 
läpi kaikki muut paitsi ykköstä juuri vaikean 
saatavuuden takia. Joten nyt: siitä vaan! 

Gltima I:stä pelatessa huomaa, että se to¬ 
siaankin on wanha. Jotenkin kaikki antaa 
antiikkisen, karun tunteen. Ääniefektit (nekin 
vähäiset) saa onneksi käännettyä pois. Mut¬ 
ta se tärkein, Gltimoiden lumo, on jo ole¬ 
massa. Yhden ainoan hahmon ohjaaminen 
tuntuu hieman oudolta toisten, multi-hah- 
moisten pelien (Mars Saga) jälkeen mutta 
kyllä se siitä. Parantamisoption puuttumi¬ 
nen ihmetyttää, mutta keinot palauttaa hah¬ 


mo elävämmäksi löytyvät. 

Gltima II on hiukan kehittyneempi. Toi¬ 
minta tapahtuu edelleen yhden hahmon oh¬ 
jaimissa, ja paljon on yhteistä G l:een. Paik¬ 
kansa pitää edelleen sekin totuus, että var¬ 
kaalla rahat säästyvät. 

G3 on jo sinänsä legenda, josta ei enää 
tarvitse kehuja vuodatella — monet muut 
ovat sen jo tehneet paremmin. 

Jos on olemassa adjektiivia tätä kokoel¬ 
maa’ kuvaamaan, olisin minäkin halukas 
sen kuulemaan. Mutta tyhmänä minun on 
tyydyttävä kuolaamaan pakkauksen edessä 
ja uhraamaan Lord Britishille. 

Roolipelaajille Gltima Trilogy on ehdoton 
paketti: halpaan hintaan kolme upeaa 
(enemmän tai vähemmän) rpg:tä. 

Testattu: C-64 

Yleisarvosana: 

Jukka O. Kauppinen 


Infocom 


Amiga, ST, PC (C-64 tulossa) 


BattleTech 


31. vuosisata — viisi valtiota taistelee tunne¬ 
tun maailmankaikkeuden herruudesta. Eikä 
sotaa käydä kepakoilla, vaan valtavilla taiste- 
lurobotti Battlemecheilla, joiden pelkkä ul¬ 


konäkö saa Transformerit kelmeiksi. Ja 
näillä metallijäteillä on myös monitasoista 
tulivoimaa! Näin mielenkiintoiseen ympäris¬ 
töön sijoittuu Infocomin ensimmäinen rooli- 





























peli BattleTech. 

Peli keskittyy aluksi Lyrian Kansainyhtei¬ 
sön nuoreen ’Mech-kadettiin Jason Youngb- 
loodiin, joka yrittää kouluttautua ’Mech-sotu- 
riksi Pacifica-planeetalla. Koulutuksen lo¬ 
massa Jason hankkii tietoja paitsi ’Mech-tai- 
doista myös käsiaseista, lääketieteestä ja 
’Mech-teknologiasta. Varat näppärä Jason 
hankkii Suomessakin suositulla tavalla eli 
käyttämällä taskurahansa osakekeinotte¬ 
luun. Mutta mustat pilvet nousevat taivaan¬ 
rantaan ja sattuneesta syystä Jason pakote¬ 
taan aloittamaan seikkailunsa. Juonesta ei 
sen enempää saa puhuakaan. 

Pikkuruinen Jason käpyttää vaaaltavalla 
kartalla joko jalan tai ’Mechin ohjaimissa, 
yksin tai seurassa. Pacifican kaupungit täy¬ 
tyy etsiä ja planeetta kartoittaa seikkailun 
ohessa. Käyttäjäliityntä toimii mukavasti hii¬ 
rellä, näppäimistöön tarvitsee koskea vain 
aniharvoin. 

Taistelut ovat BattleTechin suola. Varsin¬ 
kin robottien väliset taistelut ovat taktisesti 



mielenkiintoisia, ne kun pyörivät varsin tiu¬ 
kasti lämmön ympärillä. Mitä ikinä ’Mech 
tekeekään, kohottaa teko robotin lämpöti¬ 
laa. Jos lämpötila nousee liikaa, kokee ro¬ 
botti lämpöhalvauksen, mikä keskellä taiste¬ 
lua käytännöllisesti katsoen tarkoittaa kuole¬ 
maa. Tämä toimii lisänä arkisille taktisille 
näkökohdille. Ja kun taistelut alkavat puu¬ 
duttaa, voi koko roskan siirtää koneen huo¬ 
leksi. 


Grafiikaltaan ei BattleTech ole edes ST— 
Amigassa silmiinpistävän hyvännäköinen, 
mutta kun grafiikka toimii, väliäkö sillä. Sil¬ 
loin tällöin ilmaantuvat pikkukuvat piristävät 
kokonaisilmettä ja antavat graafista makua 
pelille. Pelin on tehnyt 16-bittisten roolipe¬ 
lien vakioryhmä Westwood Associates, tuttu 
jo Phantasie-ajoilta. 

BattleTechia on helppo pelata ja mikä 
tärkeintä, se pysyy suurimman osan ajasta 
mielenkiintoisena. Tonnien painoiset jättiro- 
botit ovat piristävä lisä demoneita ja barbaa¬ 
reja tihkuville markkinoille. Suositellaan. 

Taistelunipotti 

BattleNich 


Datasoft 


ST, Amiga, C-64 


Mtemate Reality 
—The City 

Mikä oli ennen Alternate Reality — The 
Dungeonia? The City ja sen huomaa. Vaik¬ 
ka The City onkin lähes samanlainen kuin 
The Dungeon, on se useimmissa suhteissa 
paljon heikompi. Perusidea on sama, rooli¬ 
peli ’3D-kuorissa’, mutta toteutus paljon 
vanhempaa perua. 

Jutun juoni on seuraava: lentävä lauta¬ 
nen kaappaa sinut, ja herättyäsi ei sinulla 
ole aavistustakaan missä olet. Varsinaista 
juonta ei AR: Cityssä ole, kysymys on hen- 
gissäpysymisestä. 

Lootan avattuaan rpg-fanaatikko saattaa 
epäillä hetken saaneensa vajaan pakkauk¬ 
sen, sillä roolipeleihin kuuluu yleensä kun¬ 



non nivaskat örkkilistoja, taikoja ja muuta 
semmoista. The City ei tästä välitä: yksi 
muutaman sivun ohjekirja ja pieni liuska li¬ 
säohjeita. Suurimman osan kaikesta joutuu 
pelaaja ottamaan itse selville. 

Toteutuksesta olisi paras pysyä hiljaa, 
mutta... Niin sanottu 3D-rutiini on melko 
mössöinen ja kankea eikä ympäriinsä liikku¬ 


minen ole kovinkaan notkeaa. Pahinta on 
kääntyminen — tuskaa. Grafiikka on muu¬ 
tenkin kauheaa, mutta minkäs voit. 

Levytoimenpiteet eivät nekään pahemmin 
laulata. Jokaikinen taistelu ja paikka lada¬ 
taan erikseen, jolloin päästään vaihtamaan 
levyjä (ahh). Ja latausten jälkeen päästään 
silmäilemään menuja, joiden teossa ei ole 
paljoa selkeyttä mietitty. 

Moniin rpg-peleihin olen törmännyt, mut¬ 
ta AR — The City on jo omaa luokkaansa. 
Ehkä joskus tämä on ollut upea, mutta 
nyt... aika on vaatinut veronsa. 

Jukka O. Kauppinen 


SSI/U.S. Gold 


C-64, PC (Amiga tulossa) 


Curse of Azure 
Bond 

Curse of Azure Bond alkaa kuin mikä ta¬ 
hansa lauantaiaamu. Majatalossa herätään, 
mitään ei muisteta ja kaikki tavarat on viety. 
Kummastusta herättää kuitenkin viisi outoa 
merkkiä jokaisen ranteessa. Mitä tehdä? 
Minne mennä? Ja siihen loppuu juoniselos- 
tus, ettei peli-ilo kärsi. Todettakoon että ta¬ 
pahtumat alkavat nopeasti vyöryä omalla 
painollaan SSI:n jatkossa AD&D-seikkailuun 
Pool of Radiance. 

COAB käyttää lähes identtistä systeemiä 
Poolin kanssa. Edelliseen osaan tutustumat- 
tomille kerrottakoon kuitenkin, että pääa¬ 
siassa maisemissa liikutaan Bardseista tut¬ 
tuun 3D-tyyliin. Taistelut käydään kuitenkin 
taktisesti kentällä, joka muotoutuu ympäris¬ 


tön mukaan. Halutessaan voi hahmo(t) tais¬ 
tella tietokoneohjattuna. 

Erojakin löytyy. Ulkoilmaliikkuminen on 
menuohjattua ryhmän ollessa sidottu liikku¬ 
maan kaupungista kaupunkiin. Suurin osa 
kaupungeista on menumuodossa, eli 3D-kä- 
pyttelyä ei ole. Uskomaton parannus löytyy 
kuitenkin CAMP-menusta nimellä FIX. Se 
saa porukan clericit muistintamaan ja heit¬ 
tämään parannusloitsuja, kunnes kaikki on 
parannettu. Toinen suuri parannus on tieto¬ 
koneohjatun taistelun entistä huomattavam¬ 
pi nopeus. 

Hahmot voi ottaa Hillsfarista, Poolista tai 
luoda itse. Uudet hahmot aloittavat 25000 
kokemuspisteellä ja vanhat menettävät 
KAIKKI hyvät varusteensa, nyyh! Niin paladi- 
nit kuin rangerit on lisätty hahmoluokkiin. 
Sekä MU- että Cleric-loitsut jatkuvat tasolle 
5 ja lisämausteena on 1 tason Druidiloitsut 
eli AD&D-fanaatikon pitäisi olla suhtkoht tyy¬ 


tyväinen. 

Tekninen puoli mainitakseni grafiikka on 
yleensä ottaen edeltäjää parempaa, ja koko 
peli syö kuusi levypuoliskoa. Latailu muo¬ 
dostuu ongelmaksi silloin jos levyasema ei 
kestä SSI:n turboa. 

Curse on periaatteessa sama peli kuin 
Pool eri juonella. Ottaen huomioon Poolin 
korkean tason tämä on lähinnä kehu. Hills- 
far on anteeksiannettu, Curse on todella 
erinomainen ja mielenkiintoinen ja sitä ra¬ 
taa roolipeli, joka on aiheuttanut sentin pö- 
lykerroksen ST-Amigan päälle. Kunpa joku 
vain kertoisi miten Monderin palaset saisi 
täältä ikuisuuteen. 

Logotron 

ST, Amiga, PC 


Archipelagos 

Jos jotakuta kiinnostaa, mitä tapahtuu kun 
Sentinel ja Virus menevät naimisiin, niin nyt 
sekin selviää. He saavat potran pojan (tai 
tytön), joka vahvan peligeneettisen perimän¬ 
sä lisäksi osoittaa paljon omaakin ideapoh- 
jaa. 

Archipelagon jokaisella 10 000 saarella 
on obeliski, joka täytyy tuhota. Obeliskin voi 
tuhota tuhoamalla saaren kivet, jotka saa 
tuhottua vain, jos ne ovat maayhteydessä 
obeliskiin. Ja näinhän ei suinkaan yleensä 
ole. Maan rakentaminen (ja disinfektointi) 
vaatii energiaa, jota saa paitsi absorboimalla 
kiviä myös energiaitiöitä. 

Kaikki tämä olisi helppoa ja leppoisaa, 
jolleivat erilaiset puut levittelisi infektiota ja 

muutenkin hakeutuisi pelaajaa kohti tarkoi¬ 
tuksenaan saastuttaa pelaaja. Hilpeät Nec- 
romancerit tuhoavat maata, kadotetut sielut 
tekevät pelaajasta kertakosketuksella sa¬ 
manlaisen, ja ukkosilman kera kuoriutuvat 
verimunat joko aiheuttavat massiivisen in¬ 
fektion tai hirvittävän maakadon. 


Shakkilaudan näköisellä ruudulla liikku¬ 
minen on helppoa. Hiirellä osoitetaan ruu¬ 
tua, jonne halutaan päästä, ja nappulanpai- 
nalluksella sinne liuutaan. Veteen, hiekkaan 
tai saastutettuun ruutuun ei voi mennä, 
mutta niiden yli kyllä voi liikua kuten eräs¬ 
kin myyttinen henkilö Gennesaretin järvellä. 

Archipelagosin nopea Virus/Sentinel-gra- 
fiikka yhdistettynä reaaliaikaiseen pelaami¬ 
seen luo sen verran vaikuttavan pseudorea- 
lismin tunnun, että paniikki, jonka tunnet, 
on omaasi. Omituisten pelien harvassa sar¬ 
jassa Archipelagos on ykkösluokkaa. 

Nnirvi 


Activision 


ST, Amiga 


Wicked 


Onpa kiva nähdä Activisionin löytäneen juu¬ 
rensa. Viimeaikaisten vaihtelevatasositen ar- 
cadekäännösten jälkeen ilmestyi nasta Mille¬ 
nium ja nyt tulee Wicked. 

Wickedissä taistellaan läpi eläinradan täh¬ 
tikuvioiden Pahan vartijoita vastaan pikku 
Hyvänä Aurinkona. Taistelukentällä on 
"portteja”, joista leviää kasvustoja ympäris¬ 
töön. Kasvuston tarkoitus on peittää Pahan 
portit ja tämä tapahtuu ampumalla Pahaa 
kasvustoa, joka muuttuu punaiseksi ja sa¬ 
malla Hyvän kasvualustaksi. Päivisin Hyvän 
portit tuottavat itiöitä, joista kasvaa uusia 
portteja ja öisin Pahan portit tekevät samaa. 
Kasvatusta haittaa Pahan vartija, jonka saa 
ammuttua vain päivisin, öisin örkki emuloi 
Teräsmiestä. 



vat spritet ulkonäöllään tai animoinnillaan 
juuri säväytäkään. Sen sijaan alussa esiinty¬ 
vä kaikkinäkevä silmä verikyyneleineen on 
hieno, kuten myös ruudun yli valuva veri 
Game Overin iskiessä. Ja veren jälkeen il¬ 
mestyy hauta, jonka tyynen pinnan rikkoo 
maan alta tuleva käsi. 

Amiga- ja ST-versiot ovat graafisesti ident¬ 
tisiä, Amigan kuitenkin nokittaessa vahvasti 
tunnelmallisella musiikillaan. Wicked on oi¬ 
va ja originelli peli, jonka pahin vika on sa¬ 
mankaltaisuus kentästä toiseen. Suositel¬ 
laan siitä huolimatta. 


Haitallisia tai hyödyllisiä lisäominaisuuksia 
saa kentän keskeltä ilmestyvistä Tarot-kor- 
teista. Vaikutus ilmeisesti perustuu siihen, 
onko Hyvä vai Paha johdolla. Koko ikuisuut¬ 
ta ei yhteen kenttään voi tuhrata, sillä mikäli 
Paha ei nujerru aikarajan puitteissa, täyttää 
pahaitiöiden sankka joukko koko ruudun. 

Itse peli on ihan kivan näköinen, vaikkei¬ 

Psyclapse 


Amiga, ST 


Ballistix 


Psygnosis/Psyclapse tuntuu nykyään suo¬ 
rastaan suoltavan uusia pelejä. Yhtäkään 


turhan omaperäistä viritystä en ole vielä 
nähnyt ja vaikka Ballistix yrittääkin kovasti 
olla omaperäinen, voi senkin juuret hake¬ 
malla löytää Imageworksin Speedballista. 
Peliä pelataan joko kahdestaan tai tietoko- 
nevastustajaa vastaan ylä-alasuuntaan vieri¬ 


vällä futuristisella pelikentällä. Tarkoitukse¬ 
na on saada kentällä kulkeva pallo vastusta¬ 
jan maaliin. 

Palloa ei suinkaan noukita mukaan ja 
kuljeteta sitä maaliin mätkien matkan varrel¬ 
la vastustajan miehiä nurin, vaan pallon kul- 

pelit 1989 























kua kontrolloidaan ammuskelemalla sitä 
metallikuulilla joystickin käskyjä tottelevan 
nuolen kärjestä. Nuoli osoittaa aina vastak¬ 
kaiseen suuntaan kuin millä puolella palloa 
se kulloinkin on. Tulitusnappula luonnolli¬ 
sesti laukaisee kuulan. Kentällä on myös 
erilaisia ikoneja ja kirjaimia joita keräämällä 
saa ylimääräisiä kuulia, lisäaikaa ja maaleja, 
sekä paljon muuta. Käsikirjaa tarvitaan vain 
kentällä näkyvien kirjainten ja merkkien se¬ 
littämiseen, muuten Ballistix onkin yksinker¬ 
tainen ja helppotajuinen. 

Psyclapsen tyyliin audiovisuaalinen puoli 
on hanskassa, joten ei siitä sen kummem¬ 



pia. Kun pelattavuuskin on kunnossa, voi 
vain todeta että Ballistix on hyvin toteutettu 
ja hauska peli. Varauksella voi sanoa, että 
tietokonetta vastaan pelatessaan kyllästyy 
nopeasti, joten pelaaminen kaveria vastaan 
on suositeltavampaa. Itse kuitenkin pysytte¬ 
len vahvasti Speedballissa. 

Petri Teittinen 


Bernstein Zirker 


Amiga 


Risk 

Joskus käy ihmisellä tuuri ja tämä on sellai¬ 
nen kerta. Löysin Riskin, upean lautapelin, 
joka on ilmestynyt Amigalle todella vaivih¬ 
kaa. 

Riskissä operoidaan maailmanlaajuisessa 
mittakaavassa. Päätehtävä on listiä muita 
pelaajia kartalta, mutta sen voi tehdä hieno¬ 
varaisemminkin. Mikäli valitsee menusta 
tehtävä-option, joutuu ehkä Vapauttamaan’ 
jonkin/jotkut tietyt mantereet muiden pelaa¬ 
jien käsistä. Joskus ehkä saa tehtäväkseen 
listiä jonkun tietyn pelaajan, tai muuten vain 
eliminoida kaikki muut pelaajat maailman¬ 
kartalta. 

Kuten esikuvassaanko myös bittiversios- 
sa toteutus on yksinkertainen ja toimiva. Sii¬ 
tä vain valitaan ’liberate’-optio ja aletaan va¬ 
pauttaa maita toisten ikeen alta. Alussa käy¬ 
tössä on kolme armeijaa, joista aina yksi jää 
pitämään vapautettua maata hallussa. Kui¬ 
tenkin jos nopat eivät ole suosiollisia voi 
käydä niinkin, että armeijoita kuluu enem¬ 
mänkin maan vapauttamiseen, ja ehkä ne 
jopa lyödään verissäpäin takaisin. 



Hyvä välitavoite on saada vapautettua 
mantere pari ennen muita pelaajia. Tällöin 
saadaan niinsanottu manterebonus eli yli¬ 
määräisiä armeijoita. Jokaisella kierroksella 
saatavien armeijoiden lukumäärää voidaan 
kasvattaa myös vapauttamalla lisää alueita: 
jokaisesta kolmesta maasta yksi uusi armei¬ 
ja. Ja mitä enemmän armeijoita, sitä vah¬ 
vempi asema. 

Oman mielenkiintoisen lisäbonuksen pe¬ 
liin tuovat kortit. Jos vapautat kierroksella 
maan, saat kortin. Kun sinulla on kolme sa¬ 
manlaista/erilaista korttia saat bonusyksiköi- 
tä, 4:stä jopa 250:een asti. Tällöin ei toisilla 
ole paljoa sanomista. 


Erilaisia pelivaihtoehtoja on paljon. Me¬ 
nussa voit määrätä mm. nopan sivujen lu¬ 
kumäärän (2—9), joka ratkaisee melko pal¬ 
jon taisteluissa. Voit valita montako bonu- 
syksikköä saat korteilla (0—250), ja mikä 
parasta: 2—5 pelaajaa. Mahdollista on käyt¬ 
tää valmiita skenaariovalintoja, joissa auto¬ 
maattisesti annetaan kullekin pelaajalle taso 
ja aloitusmaat (esim: Darkness — viisi pe¬ 
laajaa, neljällä yksi aloitusmaa, yhdellä 38). 

Risk on peli, jossa strategia ratkaisee pal¬ 
jon. Onni ( = nopat) on yhtä tärkeää, mutta 
oikeanlainen taktikointi ratkaisee useimmi¬ 
ten. Siinä on oma ilmapiirinsä, joka vetää 
mukaan aina uudelleen ja uudelleen, vaikka 
tuntia aiemmin olisi jo ehtinyt kyllästyä. Suo¬ 
siteltava hankinta. 

Shoot Em Op 
Construction Kit 

Koska ampumapeli on peliajatukseltaan 
usein äärimmäisen pelkistetty, se soveltuu 
erinomaisesti peligeneraattorin raaka-ai¬ 
neeksi. Palace Softwaren markkinoima 
Shoot Em Gp Construction Kit (SEGCK) tar¬ 
joaa tavalliselle pelaajalle välineet rakentaa 
suhteellisen helposti omia, toimivia räiskin¬ 
täpelejä, jotka olisivat olleet jokunen vuosi 
sitten suuria hittejä. Poikkeuksellisen lahja¬ 
kas ja lateraalisti laskelmoiva pelinikkari 
saattaa jopa kehittää jotain aivan uutta näitä 
työkaluja luovasti käyttämällä. 

SEGCK antaa pelinikkarille mahdollisuu¬ 
den kansoittaa mikronsa näytön halua¬ 
mansa näköisillä olioilla. Kunkin objektin 
piirtämisessä käytetään apuna yksinkertais¬ 


ta ruudukkoa, jossa sytytetään ja sammute¬ 
taan eri värisiä pieniä ruutuja kuvan luomi¬ 
seksi. Animaatio syntyy käytettäessä kuva¬ 
sarjoja, joissa yksittäiset kuvat vaihtuvat toi¬ 
sikseen halutussa järjestyksessä ennalta 
määrättävällä viiveellä. Oman taisteluyksi¬ 
kön, vihollisten ja erilaisten ammusten lisäk¬ 
si on luotava myös pelin tausta. Toimin¬ 
taympäristö syntyy erilaisia elementtejä piir¬ 
tämällä, yhdistelemällä ja kopioimalla. 

Koska kyseessä ei ole mikään mykkäfilmi 
SEGCKin mukana tulee tukku äänitehostei¬ 
ta, jotka voi liittää ruudulla havaittaviin ta¬ 
pahtumiin. Tehosteita voidaan ajaa erilaisilla 
nopeuksilla ja niiden voimakkuutta voidaan 
säädellä. Mikäli taidot ja tekninen apuväli- 
neistö antavat myöten, äänitehosteita voi 
tuottaa lisää myös omin avuin. 

Mikäli oman pelin tekeminen tuntuu al¬ 
kuun ylivoimaiselta, voi aikaansa käyttää tu¬ 
tustumalla SEGCKin mukana tuleviin kol¬ 
meen räiskintäpeliin. Niiden tekemisessä so¬ 
vellettua tekniikkaa voi tarkastella aivan 


kuin editoisi omaa valmista peliään. Niihin 
voi tehdä haluamiaan muutoksia ja todeta 
koepelaamalla muutosten vaikutukset. 

SEGCKilla tehty peli on levykkeelle tallen¬ 
nettuna itsenäisesti toimiva kokonaisuus, 
jonka voi antaa kaverille testattavaksi tai yrit¬ 
tää myydä pelitalojen levitykseen. Ainoana 
rajoituksena on SEGCKin nimen esiintymi¬ 
nen lopputuotteessa ja se, että omaan pe¬ 
liin ei ole kopioitu osia ohjelman mukana 
tulevista esittelypeleistä. 

SEGCK on varmasti kehittävin tapa tutus¬ 
tua räiskintäpeleihin ja niiden luomisessa 
käytettäviin työkaluihin. Siitä saa lisäksi tie¬ 
toon pohjaavaa kriittisyyttä Shoot-em-uppien 
arvosteluun. 

PELIMIES, HAE OMASI OHJELMAKAUPPIAALTASI 


Forssa: 

Hietasen Kirjakauppa 

Hämeentie 7 
(916) 26 407 

Heinola: 

Heinolan Kirja-Otava 

Kauppakatu 11 
(910) 52 787 

Helsinki: 

Korkeavuorenkadun Kirja 

Korkeavuorenkatu 2 
(90) 628 266 
Runeberginkadun Kirja 
Runeberginkatu 31 
(90) 440 736 

Iisalmi: 

Iisalmen Kirjakauppa 

Savonkatu 19 
(977) 24 777 

Imatra: 

Imatran Kirja-Otava 

Lappeentie 8 
(954) 63 066 

Jyväskylä: 

Jyväskylän Kirja-Otava 

Kauppakatu 33 
(941) 614 550 

Kajaani: 

Wuoren Kirjakauppa 

Kauppakatu 13 B 
(986) 22 009 

Karhula: 

Karhulan Kirja-Otava 

Vesivallinaukio 1 
(952) 61 155 

Kemi: 

Kemin Kirjakauppa 

Valtakatu 20 
(9698) 21 584 

Kotka: 

Kirja-Kotka 

Keskuskatu 25 
(952) 12 922 

Kotkan Kirja-Otava 

3 KANSI-PK Keskuskatu 12 
^952) 12 594 

Kuopio: 

Kuopion Kirja-Otava 

Tullinportinkatu 33 
(971) 116 611 

Oulu: 

Pohjalainen Kirjakauppa 

Kirkkokatu 17 
(981) 224 133 

Rovaniemi: 

Lapin Kansan Kirjakauppa 

Rovakatu 24 
(960) 23 822 

Salo: 

Salon Kirja-Aitta 

Turuntie 2 
(924) 331 051 

Tampere: 

Tampereen Kirjakauppa 

Hämeenkatu 27 
(931) 128 380 

Tornio: 

Tornion Kirjakauppa 

Kauppakatu 5 
(9698) 40 118 

Varkaus: 

Varkauden Kirja-Otava 

Kauppakatu 19 
(972) 24 044 


Saatavuus: Amiga, Atari ST, Commodore 64, IBM PC 


PROSE 


Maahantuoja: 



Nuppulantle 35,20310 Turku 
Puh: (921) 546 666, Fax: (921) 546 777 



( KIRJAKAUPPA ( 

Kutsukortti 

ilmaispelien maailmaan. 



CBM 64/128 


ATABtST 


inxter 


RoadblaSters WizardWarz, Thunderblade 


Space Ball 


Danger Freak \ Side Afro 


Centre of Earth 


AATARI 


Danger Freak / TheTrain 


SpAce Ball 


Shackled 


mm 


Info Alajärvi Alajärven Kirjakauppa Ky, Kauppakatu 16, 966-2229. Info Ala¬ 
vus Alavuden Kirjakauppa Ky, Kuulantie 3, 965-12177,11051. Info Hyvinkää 
Kirja-Koivisto, Tori katu 2,914-112 50,145 44. Info Hämeenlinna Hämeenlin¬ 
nan Kirjakauppa Oy, Sibeliuksenkatu 3,917121717. Info Imatra Vuoksen Kirja¬ 
kauppa Oy, Vuoksenniskantie 72,954-311 07. Info Joensuu Joki-Kirja Oy, Silta- 
katu 10, 973-122 330. Info Jämsä Jämsän Kirjakauppa Ky, Keskuskatu 8, 942- 
14642, 2442. Info Järvenpää Järvenpään Kirjakulma Ky, Sibeliuksenkatu 29, 
90-280944. Info KauhajokiKauhajoen Kirjakauppa Ky, Topeeka 48, 963- 
14926. Info KauhavaKauhavan Kirjakauppa Ky, Kauppatie, 964-340 069. Info 
Kemijärvi Kemijärven Kirjakauppa Oy, Vapaudenkatu 8,9692-130 26. Info Ki¬ 
tee Kiteen Kirjakauppa Oy, 973-412144,411 235. Info Kokkola Kokkolan Kir¬ 
jakauppa Oy, Rantakatu 13, 968-18311. Info Kouvola Kouvolan City-Info Oy, 
Keskikatu 13, 951-13900. Info Kuhmo Kuhmon Kirjakauppa Ky, Koulukatu 9, 
986-500 03. Info Kurikka Kurikan Kirjakauppa Ky, Keskuspuistikko 9, 964- 


503 220. Info Kuusamo Koillis-lnfo Ky, Kitkantie 9,989-143 91. Info Kuusan¬ 
koski Voikan Kirjakauppa Oy, Kauppa-aukio 1,951-48272. Info Lahti Lahden 
Info Aleksi Oy, Aleksanterinkatu 18,918-523 550. Info Lapua Herättäjän Kirja¬ 
kauppa, 964 388911. Info Lieksa Lieksan Kirjakauppa Oy, Pielisentie 26, 075- 
211 22. Info Lohja Lohjan Kirjakauppa Ky, Laurinkatu 44,912-241 50. Info Mik¬ 
keli Mikkelin Kirjakauppa Ky, Porrassalmenkatu 25, 955-164208,161118. Info 
Mynämäki Mynämäen Kirja-ja Paperikauppa Oy, 921-707018. Info Mänttä 
Mäntän Kirjakauppa Oy, Seppälänpuistotie 2,934-479 00. Info Naantali Kirja¬ 
kauppa Birgitta Ky,Tullikatu 10,921-751 644. Info Pietarsaari Montinin Kirja¬ 
kauppa Oy, Kanavapuistikko 16, 967-18012. Info Pori Porin Kirjakauppa Oy, 
Isolinnankatu 24,939-336 053. Info Porvoo Porvoon Kirjakauppa Oy, Lundin- 
katu 6-8, 915-146341,170106. Info Raisio Raision Kirja Ky, Citycenter, 921- 
781131. Info Rauma Rauman Kirja-Aitta Ky, Valtapörssi, 938-222 244. Info Rii¬ 
himäki Riihimäen Kirjakauppa Ay, Hämeenkatu 25-27, 91432439. Info Sa¬ 


vonlinna Savonlinnan Kirjakauppa Ky, Olavinkatu 45.957-2' : : 5 |i-*c Se- ■*.»- 
joki Seinäjoen Kirjakauppa Oy, Koulukatu 20, 964-131 2*2 141299 
linjärvi Siilinjärven Kirjakauppa,Toritie 4, 971-425721 lnfoS«mp« * - 

leen Kirjakauppa Ky, Roihantie 9,954-711 13. Info Sodankyla • -_i: * 4 . 

Oy, Jäämerentie 54, 9693-21340. Info Tampere Kos». *e-«~ - : 

Oy, Koskikeskus LOK28,931-134 366. Info ToijalaToi|a.a- < tu. 

5, 937-211 05. Info Turku Turun Kansallinen KirjakauppaOj; Uaateli 
921-502444. Turun Kansallinen Kirjakauppa Oy, Hämeen i:_ ~ - 2 ' - 5 I 2 — 1 — 
Info Uusikaupunki Kirja-Vakka Ky, Alinenkatu 25. 922-121 50. hfa Vaasa 
Montinin Kirjakauppa Oy, Hovioikeudenpuistikko 15, 961-122500. Ma Val¬ 
keakoski Valkeakosken Kirjakeskus Oy, Kauppatori 3,937-451 35. WaVw- 
malaTyrvään Kirjakauppa Oy, Marttilankatu 18,932-439 11. i«f> Ylif im *c- 
järven Kirjakauppa, Mikkolantie 2, 931-480788. Info Äänekoakl Aindterites 
Kirjakauppa Leikman Ky, Keiteleenne 3, 945-22711 


Jälleen Info tarjoaa Sinulle ainut¬ 
laatuisen edun: Game Cardin! 
Keräämällä Game korttiisi 5 
ostosmerkintää saat valita 
runsaasta Top-Game-vali- 
koimasta ilmaisen etu- 
pelin itsellesi. 


Hanki Sinäkin Game Card, 
kortti suosittujen tieto¬ 
konepelien maailmaan! 
Ilman sitoumuksia. 

